
Dedic această carle marelui român şi bărbat 
de stat Dr. CONSTANTIN ANGELESCU, Mi- 
nistrul Instrucțiunii Publice, al doilea părinte al 
şcolii româneşti, care a înviorat învățământul şi 
a stârpit analfabetlismul în România Mare, ridi- 
când şcoala pe treapta ce cu drept i se cuvine 
în stat. 

In semn de admirațiune şi profundă recu- 
noştință. 


Oradea, 15 August 19%, 
TIRON ALBANI 


www.dacoromanica.ro 


Dr VASILE LUCACIU 


www.dacoromanica.ro 


PARTEA l-a. 
CAP, L 
INCEPUTUL APOSTOLATULUI 


Era o zi frumoasă de primăvară, o Duminecă 
din Postul cel mare. Soarele-și arunca razele zslo- 
bii asupra colinelor şi văilor dela poalele munţilor 
Maramureșului, Zăpada se topise și nu mai rămăse- 
se decât pete sau dungi albe pe coastele mai dosni- 
ce, cari acum rânjeau şi ele în bătaia soarelui, Prin- 
tre crengile lipsite de frunze ale pomilor — cari se 
trudeau să-și desvolte mugurii în razele de soare, — 
se iveau casele cu acoperișuri de pae, numai două- 
trei se mândreau cu acoperișuri de şindrilă. Pe un 
platou ce se ridica în coasta dealului, ca un balcon 
în mijlocul satului, se afla bisericuţa de lemn cu 
turn piţigăiat, din care sunau stăruitor două clopote 
cu glas arămiu, O mulțime de ţărani bătrîni și ti- 
neri, femei și copii, îmbrăcaţi în haină pitorească 
de sărbătoare, mișunau în jurul bisericii discutând 
vioi. Mulțimea era mult mai mare decât se aduna de 
obicei dumineca la biserică. Se vedea că se aștepta 
un eveniment important: Venirea noului preot. 

— Nu încăpem toţi în biserică — zise un ţăran 
ce părea mai sfătos. — Ar trebui să scoatem strana 
din biserică și să primim pe preot afară, căci nu e 
frig şi-i soare mândru, 

Ei scoaseră din bisericuţa străveche de lemn o 
strană simplă, sculptată primitiv cu motive străve- 
chi și figuri mistice, Era acoperită cu o faţă albă, 
brodată cu motive românești, la colţuri capete de 
îngerași. Era o armonie între bisericuța de lemn de 
pe platou, strana simplă și evlavia cu care credin- 
cioșii se pregăteau să primească pe noul preot. Să 
fi venit însuși pontificele, evlavia nu putea fi mai 
mare. 

Ce s'a întâmplat? De ce acest interes deosebit 
pentru mica biserică din Șişești? Până acum numai 
bătrînii frecventau în mod regulat vechiul templu. 
Tineretul venea numai la zile mari. Acum totul era 
în picioare, ba au venit și din satele vecine, căci 
auziseră că noul preot ce vine, e un om foarte în- 
vățat, care ar putea să ţie loc și de episcop. 

In trecut ţăranii, deşi au dat stima cuvenită 
preotului, totuși aveau faţă de el o rezervă cam re- 
ce, Nu-l considerau ca pe un om dintre ai lor. Era 
doar domn și misiunea lui era să facă slujbă în bi- 
serică, la cununii, botezuri și înmormântări, dar nu 
muncea cu ei în rând. De aceea stăruia o distanță 
între credincioşi și preot: distanţa dintre muncitor și 
domn. La Şişeşti munca era foarte grea, mai grea 
decât în alte părţi. Trebuia să muncești mult, foarte 
mult, ca apoi să recoltezi foarte puţin. Deşi pomii 
erau mulți, roada lor era nesigură. Odată gerul, 
altădată omizile făceau mari ravagii în roada pomi- 
lor, pe câtă vreme, pomii din conacurile domnești 
rodeau în fiecare an din abudenţă. 

— „Și Dumnezeu ţine cu domnii” — ziceau 
țăranii, necăjiţi că în domeniile grofilor recolta 
este abudentă şi permanentă. Ei nu-și dădeau 

seama, că pământurile și grădimile lor sunt pe 
coaste, unde soarele arde pieziș și apa nu rămâne 
când ploauă, ducând grăsimea pământului și adu- 
când în schimb pietriș. Apoi nici ei nu ştiau și nu 
aveau putință să muncească pământul și să în- 
Srijască pomii, așa cum se făcea pe moșiile gro- 
filor. Ei nu ştiau că trebue să afume pomii înfloriţi, 
când sunt surprinși de geruri, nici nu curățau sis- 
tematic omizile, nici nu puteau să are pământul 
adânc şi la timp, băgând seminţe alese. Lăsau totul 
în voia lui Dumnezeu. Și vitele erau rare căci se 
găsea puțin nutreţ pentru ele în timp de iarnă. 
Munca fără vite, era mai grea și zadamică. Locul 
slab și munca săracă nu putea asigura o recoltă 
bogată. Se înțelege de ce, acești oameni priveau 
pe domni cu oarecare invidie, cu un resentiment, 
ce în parte se răsirângea și asupra preotului, care 
era considerat „domn'”. 
O şi spuneau în cântecele lor: 


„Frig în codru 
Clisă'n pod 

Grâu la vară 
Pace'n fară 
Roadă'n pomi 

Și boală'n domni”. 


Șişeşti, era un sat sărac românesc, din apro- 
pierea celei mai bogate regiuni aurifere din Ar- 
deal, la 4 Klm. de orășelul Baia Sprie întemeiat 
de stăpânirea maghiară numai pentru exploatarea 
minelor de aur și pentru a maghiariza regiunea 
pur românească. Mizeria era stăpână în acest sat. 
Era și firesc să fie așa pe vremea aceea, căci era doar 

sat românesc și sărăcia era legată de român ca 
scaiul de oaie. Sărăcia trona la poalele munților 
de aur, iar aurul rânjea sarcastic sub acest tron al 
mizeriei. Era acelaş contrast izbitor, ca în munţii 
Apuseni, în regiunile aurifere. Sărac sat, săracă 
iclejie, săracă parochie, sărac preot, căci aurul era 
dus de mâini lacome și hrăpărețe. El îmbogăţea pe 
aceia, cari habar n'aveau cu câtă trudă se scoate 
din pământ și se topește, de mâini harnice şi guri 
flămânde. Nu este deci de mirare, că această paro- 
chie era des vacantă și că preoții se salvau de aci 
trecând într'o parochie mai bună. 

Noul preot, așteptat cu atâta evlavie, veni plin 
de entusiasm la Șişești. Înalt, svelt şi cu figura 
impunătoare dr Vasile Lucaciu, — căci el ara preo- 
tul așteptat — apăru în faţa bisericii salutând cu 
multă căldură pe credincioşii adunați., Câteva cu- 
vinte prietenești schimbă cu oamenii mai bătrâni 
şi cu mintea pătrunzatoare şi inteligența aleasă, 
observă repede situaţia; sărăcia populaţiei, nemul- 
ţumirea şi timiditatea ei față de intelectuali. Privi- 
rea lui ageră, dar plină de bunătate, cuceri încre- 
derea ţăranilor. El se hotărî să schimbe starea de 
lucruri existentă. 

După serviciul divin dr Vasile Lucaciu rosti o 
predică, în care spuse oamenilor fără sfială, cine 
este, de ce a venit şi ce are de gând să facă. Ceru 
țăranilor să-i comunice toate durerile şi necazurile 
lor. El va căuta, ca după puterile sale, să-i ajute, 
mai cu fapta, mai cu sfatul. Predica a fost de așa 
natură, că te apropie, te cucerește. Noul preot n'a 
vorbit de lucruri enigmatice și mistice Nu amenința 
nici cu iadul, nici cu socoteala zilei de apoi. 

Le vorbea de lucruri ce erau aproape de ei, 
de sufletul lor. Le vorbea de nevoi,:de suferirțele 
şi necazurile ce îndură. In cuvinte simple, dar cu 
multă căldură şi iubire părintele Lucaciu ilustra 
mizeria satelor, nedreptățile sociale şi exploatarea 
celor mici de către cei puternici. Arăta şi ce tre- 
bue făcut pentru a ameliora durerile. 

Țăranii ascultară cu mult interes. Aşa nu le 
mai vorbise nimeni. 

Şi în scurt timp s'a împletit o puternică legă- 
tură sufletească între preot și credincioșii lui. Nu 
era vizitat de ţărani numai cu prilejul treburilor 
oficiale, ci se adunau la preot sau preotul se ducea 
la ei, cu prilejul semănăturilor, cu prilejul începerii 
muncei câmpului, dar mai ales cu prilejul aran- 
jării treburilor şcolare și comunale. Sfaturile bune 
şi înțelepte ale preotului nu lipseau din casa nici 
unui gospodar. Așa, încet starea economică și 
culturală a ţăranilor începu să se amelioreze. 

Țăranii îl aveau pe preot alături de ei, ori de 
câteori erau loviți de o nenorocire, boală, epidemie 
în animale, de câteori veneau în conflict cu jan- 
darmii, cu finanţii sau cu perceptorii. Cuvintele înţe- 
lepte ale preotului Vasile Lucaciu totdeauna de- 
sarmau abuzul și înlăturau teroarea instrumentelor 
stăpânirii. El era mai mult decât un prieten, era un 
tată, frate și fiu în acelaș timp. 

Așa şi-a început Vasile Lucaciu  apostolatul 
Pentru el poporul românesc din Şişeşti era o păr- 
ticică din imensul popor român din Ardeal, care 
suferea la fel și care aștepta eliberarea de sub 
jugul strein. 

CAP, II, 
IN LUPTĂ CU VIAȚA 


Cine este acest dr Vasile Lucaciu, acest preot 
tânăr, cu vorbe înflăcărate, pline de îndrumări 
spre viaţă liberă, spre dreptate, „cât mai multă 
dreptate” — cum spunea el. Cine-i acest om, care 
víne în mijlocul mizeriei să propage aci lupta pen- 
iru ideal, și în ai cărui ochi se reflectează atâtea 
dureri? 

Întreg Ardealul gemea sub apăsarea aristocra- 
tiei maghiare. Românul nu era considerat om, Era 
exploatat până la sânge şi nu avea decât dreptul 
de a munci pentru alţii șia răbda de foame, 
Acestea i-au fost primele impresii ce Vasile Lucaciu 
le-a primit din lumea exterioară, Acestea le-a văzut 
și auzit în copilăria lui, Și-a dat de vreme seama, 
că a fi român însemnează ceva rău, ceva demn de 
disprețul celorlalți. Acestea le-a văzut în comuna 
Apa, unde s'a născut în anul 1852, Tatăl său Mihai 
Lucaciu, învăţător cantor în comuna Apa, conducea 
singur școala confesională greco-catolică din co- 
mună, Mihai Lucaciu era fiul iobagului Vasile al 
Lucoaiei, adecă Luca, pus în lanţuri de către con- 
tele Károlyi, pentrucă s'a împotrivit şi n'a voit să 
cedeze pământul său pe seama moșiei grofești. El 
a fost numit de unguri Lukăcs László. La şcoală, 
micul Mihail Luca a fost numit, după porecla tatălui 

său: Lukács Mihály. Românii îi ziceau însă Mihai 
Lucaciu, Și el a fost prigonit de autorităţile admi- 
nistrative şi școlare pentru ţinuta lui românească, în 
calitate de învăţător și cantor la biserică, El s'a 
erijat apoi în luptător naţional. Micul Vasile era 
însuşi martor ocular, în mai multe rânduri, când 
solgăbirăul, secondat de jandarm, adresa cuvinte 
ofensătoare idealistului său tată, pentru lucruri pe 
cari și mintea lui de copil le vedea logice și fireşti. 
Solgăbirăul spunea adesea notarului și strajameștu- 
rului de jandarmi, că guvernul, în frunte cu Deak 
Francisc și alţii au făcut o mare greșală, că a elibe- 
rat de sub iobăgie pe aceşti valachi, pe cari și 
natura i-a creiat pentru a fi iobagi, 

Dar Mihail Lucaciu nu sa înspăimântat de 
aceste ofense aduse lui şi neamului său, El îșt 
conducea temerar școala mai departe şi învăța co- 
piii mai mult prin grai viu decât din cărțile sărace, 
Căci în școală, afară de abecedar şi istoria biblică, 
rareori se mai găsea câte un legendar sau o carte 
de istorie, Şi în acestea se lăuda faptele vitejeşti 
ale eroilor maghiari. Doisprezece ani de-arândul Mi- 
hail Lucaciu a făcut pe apostolul unui început de 
cultură în acest sat sărac și nu odată a îndurat 
chiar foamea împreună cu familia sa, Pentrucă 
şcoala confesională era susținută numai de popula- 
ţia satului, primind și un modest ajutor dela bise- 
rică, În anul 1858 a fost chemat la Baia Mare, 
unde s'a mutat cu bucurie sperând că va avea un 
teren de muncă mai vast, Pe cei doi copii ai săi 
Alexandru și Vasile i-a înscris în propria sa școală 
şi le-a dat o educaţie ca şi celorlalți copii din oraș, 
Micul, dar sprintenul Vasile a frecventat școala 

aceasta timp de patru ani. Era cel mai distins elev 
din întreaga școală, așa că, dupăce a terminat cla- 
sele primare, tatăl său l-a înscris la gimnaziu, fără 
nici o ezitare.]n clasele gimnaziale Vasile Lucaciu, 
cu mintea pătrunzătoare, a descoperit nedreptatea 
cu care erau trataţi românii și în special cei mai 
săraci. Chiar aci în gimnaziu şi-a arătat talentul de 
orator şi luptător, de mai târziu. Era cel mai distins 
elev din clasă, atât în știință, cât şi în purtarea 
exterioară, devenind conducătorul clasei. După ter- 
minarea clasei IV-a, pe care a încheiat-o cu dis- 
tincție, nemaifiind şi alte clase superioare, a fost 
înscris la Liceul din Ungvar, fiind găzduit la un- 
chiul său Nicolae Toth, pe atunci profesor de teolo- 
gie, iar mai târziu episcop de Eperjes, 

Spiritul său neastâmpărat na putut suporta 
rigoarea bătrînului teolog, dar mai ales patriotis- 
mul maghiar nejustificat al unchiului său. Intr'o zi 
încunoșştință pe tatăl său de starea în care se află 
aci, Mihai Lucaciu voi să-l aducă la Satu Mare, el 
însă ceru tatălui său să-l ducă la Liceul Premon- 
stratenz din Oradea Mare. Mihail Lucaciu, care 
trebuia să supoarte și cheltuelile pentru educarea 
celuilalt fiu al său Alexandru, nu putea suporta nici 
cheltuiala de drum dela Ungvar până la Oradea 
Mare. Vasile Lucaciu nu s'a speriat însă de acest 
impediment. El a plecat pe jos ca un pribeag, spre 
Oradea Mare hrănindu-se cu o pâine neagră pri- 
mită dela mama sa și petregându-şi nopţile prin 
clăi de fân sau de pae, ce le întâlnea în drum. 

La Oradea Mare îndură o neagră mizerie. Se 
susținea dând lecţii copiilor bucătarului dela Epis- 
copia Romano-Catolică. Școala din Oradea Mare a 

însemnat însă pentru el o mare decepție, In loc de 
spiritul liberal, în loc de căldura pedagogică pesta- 
loziană, și aci l-a primit disciplina severă prusacă, 
friedericană, 

Sufletul său doritor de ridicare spre culmi 
înalte, nu găsi nici aici atmosfera de libertate 
socială și individuală promițătoare de mai bine, 
Gimnaziul Premonstratenzilor avea în el ceva în- 
chizitorial, ceva din disciplina oarbă medievală, 
care subordona voinţa individului formelor și regu- 
lelor adeseori absurde și inexplicabile pentru min- 
tea și avântul său tineresc. Această stare de lucruri 
îl amări şi se născu în sufletul său dorința deo 
schimbare, de a merge mai departe, pentru a vedea 
mai mult, căci nu-i venea să creadă, că toată 
lumea asta nu este decât o vastă pușcărie cu paz- 
nici răutăcioși și cu pușcăriași lingușitori, intrisanţi 
şi neînţelegători. În această stare de spirit făcu 
cunoștința unui ofițer din armata austro-ungară, 
Acesta îi vorbi de strălucirea carierei militare, 
zugrăvindu-i numai părțile frumoase, lăudând bravu- 
rile ce le poate face un soldat și descriind supe- 
rioritatea unui militar asupra unui civil. 

— Milităria îţi dă încredere în tine, te ridică în 
ochii civililor și te face să pluteşti deasupra nimicu- 
rilor omenești — spunea ofițerul. 

Cuvintele acestea prinseră în sufletul veşnic 
căutător al tânărului Vasile Lucaciu, Se decise să 
între ca voluntar în armata austro-ungară. El fu 
primit cu braţele deschise. Dar viața de cazarmă, 
cum e și firesc, era cu totul alta decât și-o închi- 
puise el. Libertatea era mult mai puţină decât la 
liceu, și aici simțea mai mult prejudecata ce se ma- 

nifesta în dauna neamului său. Cazarma îi deveni o 
adevărată robie. Dar nu aceasta îl durea atâta, ci 
faptul că vedea pe tinerii români, obligaţi servi- 
ciului militar, că erau trataţi mai rău ca nişte vite. 
Și tortura asta zi de zi, atât de monotonă, îi amăra 
sufletul.  Scria acasă scrisori desnădăjduite, până 
când tatăl său, cu mari sacrificii materiale, l-a scos 
din armată. Lucaciu s'a reîntors la Oradea Mare şi 
a început să-şi continue studiile pe cale particulară, 
A depus examen de cl. VI-a şi a luat parte la con- 
cursul pentru stipendiile acordate de Episcopia 
greco-catolică română. Cu toate că unii membri ai 
comisiei nu vedeau cu ochi buni neastâmpărul lui şi 
mai ales intrarea în armată, dar au trebuit să-i re- 
cunoască știința și eruditatea, fapt pentru care nu 
i-au putut nega meritul de a fi stipendiat. 

Stipendiul acesta a fost hotărîtor pentru întreaga 
lui viaţă. A plecat la Roma, unde a mai studiat cla- 
sele VII. și VIII. și s'a înscris la Teologie, pe care a 
terminat-o ca doctor cum laude, de unde s'a reîn- 
tors în Ardeal, după şase ani, în anul 1874, ca doc- 
tor în teologie și filosofie și cu dorinţa arzătoare în 
suflet de a-şi validita știința câștigată, pentru inte- 
resele neamului său subjugat. 

CAP. III, 
UN PROFESOR UNIC IN FELUL SĂU 


Intoarcerea dela Roma a fost prima lui victorie 
în viaţă. Abia acum se simțea om integru, cu indi- 
vidualitatea şi cu opinia formată despre toate lucru- 
rile, atât în ce priveşte metafizica, cât și problemele 
sociale actuale. Cu toate că era teolog s'a ocupat şi 
cu nouile curente ale filosofiei. Afară de ştiinţele 
teologice, biblice, cunoștea atât pe filosofii antici 
ca: Socrate, Platon, Zeno, Pitagora şi Diogene, cât 
şi pe cei moderni: Descartes, Hegel, Kant, Spinoza, 
cât şi pe sociologii Auguste Comte, David Hume, 
Fourier şi Marx. Şi-a însușit şi o vastă cultură lite- 
rară citind în original floarea literaturii germane, 
franceze și italiene. Printre lecturile sale mai favo- 
rite era „Divina Comedia” lui Dante, în special 
„Purgatoriul, „Confesiunile" lui Jean Jaques Rou- 
seau, „Buch der Lieder", a lui Heine, în care găsea 
multă asemănare cu Doinele românești, prin muzi- 
calitatea și suflul lor melancolic. Cunoştea însă şi 
frumuseţile literaturei maghiare.  Aprecia mult pe 
Petöfi pentru spiritul lui critic social și pentru uma- 
nitarismul revoluţionar. Cita adeseaori pe „Nobilul 
Maghiar”, renumita satiră a lui Petöfi, pe care a şi 
tradus'o în românește, Dar nu i-a fost streină nici 
literatura română. O cunoştea dela primele ei înce- 

puturi, dela lancu Văcărescu, Anton Pan, cunoștea 
toată gama poeziei românești: pe Bolintineanu, Ale- 
xandrescu, Alecu Ruso, Vasile Cârlova, Eliade Ră- 
dulescu, Mihail Eminescu, Vasile Alexandri, Costa- 
che Negruzzi și pe contemporanul său Gheorghe 
Coșbuc. A citit cu multă pasiune proza filosofică și 
critică a lui Titu Maiorescu și criticile literare ale 
lui C. Dobrogeanu-Gherea, În special îi răsunau în 
suflet „Dela Nistru pân' la Tisa” şi rândurile adânc 
filosofice din „Împărat şi Proletar". li cauzau o plă- 
cere sufletească și poeziile lui Gheorghe Coșbuc, în 
cari se reoglindeşte toată viaţa ţăranului român cu 
toate zbuciumările, seninătatea, jalea și mizeria lui, 
In special îl atrăgeau poeziile spontane izbucnite 
din popor: Doinele cu tot farmecul lor, 

Cu această pregătire întradevăr enciclopedică, 
era predestinat pentru cariera de conducător al po- 
porului românesc din Ardeal. Aceasta îi era și ţinta. 
Și când a plecat la Episcapie, pentru a-i oferi servi- 
ciile, începând ca simplu preot, nu se gândea numai 
la o așezare a sa, ci se bucura că va avea prilej să 
ia contact cu poporul contribuind la ridicarea cultu- 
rală și socială a ţărănimei ardelene. 

Tot pentru acest scop se căsătorește cu fiica 
unui preot sărac din comuna Potău, cu Paulina Şer- 
bac și când fu numit preot în comuna Sâncraiu am- 
bii soţi plecară cu mare însufleţire în mijlocul popo- 
rului din sărăcăcioasa comună. Trei ani a muncit 
ca preot făcând un adevărat apostolat, luminând 
poporul și dându-i sfaturi în toate nevoile vieții. 

Viaţa la ţară însă nu-l putea satisface, El se 
avântă în viaţa publică luând contact cu conducă- 
torii românismului: dr loan Raţiu, Gheorghe Pop de 

Băsești, Aurel Suciu, Teodor Mihali, colaborind în 
acelaș timp la publicaţiile românești: „Gazeta Tran- 
silvaniei”, „Foaia Poporului”, „Tribuna” cari erau 
citite în secret, deoarece autorităţile pedepseau pe 
cei ce erau descoperiţi că citesc „Gazeta Transil- 
vaniei”', Colaborînd la aceste ziare Vasile Lucaciu 
a devenit repede cunoscut în tot Ardealul ca un ex- 
celent mânuitor al condeiului. 

După trei ani de apostolat la ţară viața lui 
ajunge la o însemnată răspântie. Ministerul de 
instrucţie din Budapesta, la intervenţia prietenilor 
și admiratorilor lui, l-a numit profesor de religie la 
gimnaziul de stat din Satu Mare. Vasile Lucaciu se 
dedică cu adevărată pasiune misiunii de educator 
al tineretului. In mintea sa era încă vie amintirea 
anilor petrecuţi la gimnaziile dela Baia Mare, Ung- 
var şi Oradea Mare, unde rigoarea profesorilor şi 
de multeori cruzimea lor îl intimida, căutând să-i 
înfrângă orice avânt şi făcându-i nesuferită lectura 
— el din contră, cunoscând psichologia elevilor, îi 
trata ca pe niște prieteni căutând să le atragă aten- 
ţia prin glasu-i blând asupra problemelor ce-i inte- 
resa, Ore întregi le vorbea de ideile mari din Apus, 
de ideea de dreptate, frăţietate și libertate, atră- 
sându-le atenţia asupra problemelor sociale actuale. 
Ca profesor de religie el nu se mărginea la explica- 
ţii seci de catechism, ci făcea să pătrundă cuvântul 
lui Dumnezeu ca o realitate în mintea tineretului. În 
locul predicelor lungi și abstracte prefera să dea 
elevilor pilde istorice, îi ajuta prin întrebări, ca ei 
singuri să ajungă la adevăr. După un timp oare- 
care s'a creiat între profesor şi elevi o armonie, ba 
chiar o dragoste. Elevii, indiferent de rasă, se adre- 

sau profesorului ca la un frate mai mare, dela care 
nu primeau numai mustrări, ci şi cuvinte blânde, 
înţelegătoare, pline de dragoste. Se întâmpla de 
multeori, că elevii, după terminarea orei, nu eşiau 
în curte să se joace, ci îi cereau să le mai explice. 
Și el le explica cu multă plăcere. Vorbea de pe ca- 
tedră cu avântul şi însuflețirea cu care predica dela 
amvon, 

Profesorul Vasile Lucaciu, în dragostea lui față 
de cei slabi şi apăsaţi, adeseori venea în conflict 
cu colegii de catedră, cei mai mulți fiind maghiari 
şi şvabi, luând apărarea elevilor când erau perse- 
cutați, Mai ales elevii români aveau adeseori parte 
de persecuțiile profesorilor pomiţi cu oarecare re- 
pulsiune faţă de obârșia lor. Profesorii nu-l vedeau 
bine în ochi pe Lucaciu. li reproșau adeseaori că 
ținuta lui prea amicală față de elevi duce la distru- 
gerea disciplinei în şcoală și nu uitau să sublinieze 
acestea nici cu prilejul vizitei inspectorilor învăţă- 
mântului. Foarte mulți dintre inspectori nu știau că 
Lucaci e român, numele lui având sunet unguresc, 
iar când ceilalți profesori le spuneau că e valach, și 
încă ce valach înfocat, și cu idei noui, răsvrătitoare, 
se uitau strâmb pe sub ochelari și procesele verbale, 
nu tocmai lăudătoare, mergeau la Minister des- 
criind activitatea lui Lucaciu, 

Spiritul liberal al lui Lucaciu, cu toate uneltirile 
subterane făcute de profesori, se răspândi repede 
nu numai printre elevi, ci şi printre intelectualii 
români din Satu Mare, Chiar elevii maghiari iubeau 
cu entusiasm pe profesorul Vasile Lucaciu, Pentru 
acest păcat nu au fost nici ei cruțați de mașinaţiu- 
nile întrigăriei, și când auziră că iubitul lor profesor 

este valach nu voiau să creadă, ba unul din ei își 
exprimă nedumerirea în această privinţă spunând: 

— „Profesorul Lucaciu este valach? Cu nepu- 
tință! Eu știu, sau cel puţin așa am învăţat, că va- 
lachii sunt oameni răi şi proști, iar profesorul Luca- 
ciu este cel mai bun și mai înţelept dintre profesori. 
Ce zic, este bunătatea și înţelepciunea întrupată.” 

Dar cel mai mare păcat al lui Vasile Lucaciu a 
fost că se străduia să întroducă limba română în 
gimnaziul din Satu Mare. 

— O religie nu poate îi învățată decât în limba 
maternă — spunea el, — și e ridicul ca elevii ro- 
mâni să înveţe religia în limba maghiară, 

A şi făcut numeroase intervenţii la guvern, a 
scris o serie de articole în ziarele românești dela 
Brașov, Arad, Sibiu și Blaj, stăruind pentru întrodu- 
cerea limbei româneşti în gimnazii şi licee, A docu- 
mentat, că nu există lege, care să poată obliga pe 
elev să înveţe religia într'o limbă streină pe care nu 
o înţelege, sau nu într'atâta, încât să-i poată simţi 
subtilităţile religioase și sentimentale. 

Străduinţele sale n'au avut efect. Guvernul își 
bătea capul cum să scape învățământul de acest 
element „periculos". 

CAP, IV. 


ISPITA SATANEI 


După cum se putea prevede, cu un asemenea 
caracter și temperament și mai ales cu o asemenea 
tendinţă, Vasile Lucaciu nu putea rămâne la ca-: 
tedră, în Ungaria, în epoca de suprimare a naţiona- 
lităţilor, Intrigile și uneltirile, pornite din toate păr- 
tile contra lui Lucaciu, mai ales că era român, 
condus de spiritul eliberator şi că voia să  întro- 
ducă limba română în gimnaziu, au îndemnat gu- 
vernul maghiar să caute să-l înlăture din învăță- 
mânt. Aceasta însă nu era lucru ușor, căci legea 
asigura profesorilor inamovibilitatea şi stabilitatea, 
Mai ales că toate intrigile urzite contra lui Lucaciu 
au fost zdrobite de cinstea şi caracterul lui de fier 
și calomniile s'au spulberat în vânt. Lucaciu nu a 
putut fi tradus în faţa vre'unei comisii de disciplină. 
Atunci ministrul Trefort Agoston a recurs la un 
truc pentru a-l scoate din Liceul dela Satu Mare, 
pentru a-l îndepărta din regiunea locuită de români. 
Lucaciu într'o bună zi, primi o invitaţie la Minis- 
terul Instrucțiunii, El își făcu bagajul și plecă la 
Budapesta. Nu putea ghici motivul acestei invita- 
țiuni. După o noapte petrecută la Hotel Jegerhorn 
se prezintă în cabinetul ministrului Trefort şi — 
spre marea lui mirare — fu primit imediat, Dar sur- 
prinderea îi crescu auzind cuvintele amabile ale 

ministrului, care îi propunea, cu prefăcută bună- 
voinţă, să între în minister, unde va primi un post 
înalt,chiar secretar general, deoarece i se recu- 
nosc meritele culturale şi marea sa orientare în ce 
privește problema naționalităților, 

Surprins de bunăvoința neașteptată a ministru- 
lui, Vasile Lucaciu consimţi la început în principiu, 
dar ministrul îi puse apoi o condiţiune: 

— Deocamdată trebue să părăsești catedra dela 
Satu Mare şi să te duci la Losonc, ca profesor 
public, dar numai pentru un timp scurt, 

Vasile Lucaciu deveni palid, Acum înţelese to- 
tul. Ministrul nu voia decât să-l îndepărteze dela 
Satu Mare, din mijlocul românilor, cu scopul vădit 
de a-l împiedeca să activeze în mișcarea naţiona- 
listă, 

Cu vocea înceată dar hotărită Lucaciu spuse: 

— Guvernul nu are atâtea milioane. pentru cari 
eu mă decid să părăsesc poporul român şi să mă 
înstreinez de neamul meu. 

Ministrul Trefort îşi exprimă atunci dorința că 
ar fi voit să-l vadă activând pentru cultura ma- 
Shiară, așa cum activează pentru cea română. [i 
strânse mână și plecă din cabinet, 

A doua zi episcopul loan Szabo de Gherla îl 
vizită pe Lucaciu la hotel, având misiunea să-l în- 
duplece să accepte propunerea ministrului. 

Episcopul loan Szabo, care era membru în Casa 
Magnaţilor, se grăbi să satisfacă cererea ministrului. 
Avură loc distuţii lungi și vehemente între profeso- 
rul Lucaciu şi Episcopul Szabo, în cursul cărora 
Episcopul îl asigura pe Lucaciu, că ministrul Trefort 
are toată bunăvoința față de el și că are de gând 

să-i deschidă o carieră frumoasă. Lucaciu se gândea 
însă la poporul român, la lupta pentru emanciparea 
lui, la care acum va trebui să renunţe, dacă vrea să 
se ridice el. Renunţarea la luptă, acesta era prețul 
carierei promise. 

Declară Episcopului că nu poate primi demnita- 
tea, tocmai din motivul că el a visat mult, că va 
lupta pentru eliberarea Ardealului subjugat și e 
convins că lupta, deşi va fi grea şi plină de suferinţi 
şi decepțţii, dar în cele din urmă va învinge și Ar- 
dealul va fi liber. 

Dar Szabo nu se da învins. Punând în cumpănă 
întreaga sa autoritate, demonstră lui Lucaciu, că 
tocmai ajungând la înalta demnitate de secretar ge- 
neral al Ministerului instrucţiunii publice va putea 
servi mai bine cauza românismului din Ardeal, 
luând sub ocrotirea sa școlile românești. 

— Şti — zicea el — câtă nevoe au școlile româ- 
nești de un înalt protector, de o mână care să le 
ajute înlăturând nedreptăţile şi persecuțiile venite 
de sus și înfrînându-le pe cele pornite de jos? 

Aceste 'argumente au prins. Lucaciu văzu că 
Szabó are dreptate, că școlile românești din Ardeal 
au mare nevoe de o mână protectoare. Câte se pot 
face în jurul învățământului și prin învățământ! Un 
moment îi fulgeră prin minte un întreg plan de 
extirpare a analfabetismului și de culturalizare a 
satelor. Prin această culturalizare ţăranul s'ar ridica 
economicește şi ar ajunge la emanciparea socială și 
implicit la eliberarea naţională — își zicea el. 

— Bine — zise Lucaciu — primesc, dar cu o 
singură condiţie, ca și Dv. să vă ţineţi de cuvânt. 

CAP. V. 


BISERICA UNIRII TUTUROR ROMANILOR 


Și aşa deveni Vasile Lucaciu profesor la Lo- 
soncz, unde a muncit și s'a frământat un an de zile, 
departe de cercurile românești, izolat de activitatea 
cultural-naţională, exilat par'că într'o insulă ma- 
Shiară, unde nu auzea măcar un cuvânt românesc, 
neputând ţine contact cu conducătorii românismu- 
lui. Aştepta timp de un an să vie ordinul ministe- 
rial care să traducă în fapt promisiunile făcute atât 
de solemn de ministru și întărite de episcop. Un an 
de așteptare se macină în acest exil, departe de 
confrații săi şi de neamul său. Lucaciu văzu clar, că 
s'a urmărit tragerea lui pe sfoară, pentru a-l separa 
de poporul românesc şi acum, contând pe nevoile 
sale materiale, ministrul crede că Lucaciu, neavând 
încotro, se resemnează și rămâne maideparte profe- 
sor titular la Losoncz. Dar s'au înșelat cei ce cre- 
deau că, cu un post sigur şi suficient retribuit le-a 
reușit să îmblânzească un Leu. Pe Vasile Lucaciu îl 
părăsi răbdarea şi cuprins de indignare și scârbă 
faţă de înșelăciunea ministrului ungur se hotărî să 
facă un gest eroic. 

Prin o scrisoare energică, dar cuviincioasă, tri- 
misă ministrului Trefort Vasile Lucaciu își înaintă 
demisia din postul de profesor, lăsând să se  înţe- 
leagă perfect de bine motivul demisiei sale. 

Nici nu mai așteptă răspuns, ci cu primul tren 
plecă la Gherla. În fața episcopului Ioan Szabo dec- 
lară că a demisionat şi că își oferă serviciile Episco- 
piei Române Unite, cerând o parohie într'o comună, 
în cel mai sărac sat din Eparchie. O singură condiţie 
punea: să fie un sat românesc. 

Şi aşa ajunse dr Vasile Lucaciu preot la Şişeşti. 

Dorinţa i se împlini în parte: ajunse preot în- 
tr'un sat românesc și cu împrejurimi românești, şi 
întradevăr era una din cele maisărăcăsioase regiuni 
din tot Ardealul. Sărăcia satului său era proverbia- 
lä, Oamenii nu aveau nici ce mânca. Se înţelege, că 
această sărăcie se răsfrângea şi asupra preotului. Pe 
lângă asta l-a mai dăruit D-zeu și cu doi copii, apoi 
cu un al treilea. Mai mult decât propria sa mizerie 
îl durea suferința poporului, pe care o vedea cu 
ochii zi de zi, şi care-l urmărea ca o fantomă îngro- 
zitoare, Lucaciu nu avea odihnă nici ziua, nici noap- 
tea, Îl muncea gândul, cum și ce să facă, pentru a 
îmbunătăți cât de cât soarta nefericiților ţărani 
storși de fiscul statului, prigoniţi de solgăbirău şi de 
jandarmi și roşi de mizerie până în măduva oaselor. 
Mai dureros era însă faptul, că românii nici nu erau 
considerați ca oameni. Asupra lor mai plutea umbra 
legii privilegiilor naționalităților a Mariei Terezia, 
care scotea pe români de sub pavăza legii, conside- 
rând cu drept cetăţenesc numai pe unguri, sași și 
săcui, 

Naţiunile privilegiate priveau cu dispreț pe cei 
ce nu se bucurau de privilegiul acestei legi. Legea 
aceasta deși era desființată, după revoluţia din 1848, 
urmele ei au rămas în sufletul poporului și al suver- 
nânţilor, Stismatul neprivilegiaţilor se simțea şi 

acum pe frunţile lor. Vasile Lucaciu avea de luptat 
şi cu rămășițele trecutului întunecat şi cu cruzimile 
prezentului său, când românii erau despuiaţi de toa- 
te drepturile asigurate prin legea cea nouă a lui 
Francisc Deak. 

Era firesc, că Vasile Lucaciu, care predica idei 
de descătușare în bisericuța dela Sişeşti, să fie bine 
primit de populaţia satului și în scurtă vreme biseri- 
cuța să devie neîncăpătoare și predicele să se ţie în 
aer liber, la umbra vechei biserici de lemn, care nu 
putea cuprinde în sânul ei mulţimea adunată ca la 
praznic mare. 

Starea asta nu-l mulțumea pe Vasile Lucaciu. 
Privind în jurul său se gândi că trebue să construi- 
ască o biserică mai mare, modernă din piatră și ca- 
re să fie mândria satului şi a preotului. Era însă o 
problemă mare: lipseau banii. Și Lucaciu avu multe 
nopţi nedormite, în cari se frământa, cum și de un- 
de să ia bani pentru construirea bisericii? El perso- 
nal nu avea, decât produsele sale literare. Se gândi 
că venitul acestora ar putea acoperi o parte din 
cheltuelile de construcție. Țăranii din sat, nici ei nu 
prea aveau, fiind prea săraci. Dar ei vor depune 
munca braţelor și transportul materialului cu vitele 
lor. Dela guvern nu putea cere. Acesta nu obicinuia 
să ajute construcţiile de biserici românești. Dar 
Episcopia din Gherla? Episcopul Szabo era cam su- 
părat pe el pentrucă nu l-a ascultat și a demisionat 
dela catedra din Losoncz. Se hotări să se adreseze 
românilor din Ardeal. Ei erau singurii cari puteau 
să-i dea o mână de ajutor. În fantezia lui văzu bi- 
serica înaltă, cu impunătoare cupolă şi două turnuri, 
ridicându-se mândră și impunătoare dominând satul 

și rivalizând cu muntele roșu dela Baia Sprie. Se 
hotărî să ia contact cu conducătorii mișcării națio- 
nale din Ardeal. Scrise scrisori pline de elan lui 
Gheorghe Pop de Băseşti, lui dr loan Raţiu la Tur- 
da şi vicarului Vasile Raţiu din Făgăraș. 

Răspunsul plin de căldură și de dragoste al ce- 
lor solicitaţi îl surprinse plăcut. Vedea că nu e sin- 
Sur în năzuința pentru mai bine, pentru ridicarea 
culturală, naţională și socială a poporului român, 
Din cele mai îndepărtate colțuri ale Ardealului ve- 
neau cuvinte calde de îmbărbătare și de îndemn la 
muncă fără preget pentru cauza cea mare. Cuvintele 
pline de dragoste erau însoţite și de câte o notă în 
cifre: „Cu mandat poştal ţi-am trimis suma de 20 
fiorini pentru augmentarea fondului construcției bi- 
sericii'”, 

Simţind legătura frățească a  confraților săi l-a 
îmbărbătat să scrie articole înziarele româneşti din 
Ardeal, cari de asemenea au avut ecou îmbucurător. 
Sumele mici dar numeroase veneau zilnic cu poşta 
la Șișești şi nu după multă vreme visul lui Vasile 
Lucaciu începu să se realizeze. Meşterii zidari au 
început să pue temelia Templului dela Șișeşti, 


Cu prilejul dărîmării vechei biserici de lemn 
Vasile Lucaciu descoperi pe grinda principală scul- 
ptat în lemn: „Ano Domini 1043", Se putea una ca 
asta? Bisericuța cea veche să fi fost construită în 
anul 1043? În cazul acesta biserica avea o vechime 
de peste 800 de ani, 

O altă inscripţie cu litere cirilice arată că biseri- 
ca a fost renovată în anul 1600, adecă pe atunci 
când Mihai Viteazul a trecut pe aci, luând drumul 

spre Praga. Și Vasile Lucaciu din nou începu să vi- 
seze: 

— Dacă această biserică a fost vizitată de Mi- 
hai Viteazul fiind atunci reparată din nou, Biserica 
cea nouă ce o construim acum trebue să deschidă 
epoca unirii tuturor românilor. 

Era un gând îndrăzneț, dar plin de visuri poeti- 
ce şi dacă un luptător mai este și fire de poet, el nu 
poate fi decât cutezător și plin de avânt. Vasile Lu- 
caciu se hotărî, ca bisericei, să-i dea forma Cated- 
ralei St. Petru din Roma. Zis și făcut. Cu ajutorul 
architectului Alexe Berinde făcură planul, așa cum 
a contemplat și admirat el frumoasa  Bazilică Sf. 
Petru din Roma. Dar forma nu e destul. Ea trebue 
să vorbească celor ce vin să o vadă şi să se închi- 
ne. Dupăce o puse sub acoperiș pe frontispiciul ei 
fixă înscripția: „Pro S Unione Omnium Romanorum” 
(Pentru Unirea Tuturor Românilor) Vasile Lucaciu 
însă nu se multumi cu atâta. Când veni mult aştep- 
tata zi a sfințirei Bisercii, a rostit un discurs în care 
își programa năzuințele spunând: 

— IÎnchin această biserică Sfintei uniri a tuturor 
românilor. Prin ridicarea acestei biserici se începe 
lupta românilor din Ungaria pentru desrobirea lor 
și unirea cu patria mamă. Cum ne-a ajutat Dumne- 
zeu să o ridicăm mândră și impunătoare, așa să ne 
ajute să ridicăm și sufletele românilor pentru a-i fa- 
ce în stare să se desrobească și să întindă mână îră- 
ţească cu românii de pretutindeni. 

CAP, VI. 
EPISCOPUL ȘI PAROCHUL SĂU 


Cuvântarea lui Vasile Lucaciu rostită cu prile- 
jul sfințirii Bisericii a umplut inimele românilor de 
însuflețire, Și conducătorii mişcării naţionaliste din 
Ardeal abia acum și-au dat seama, că la Șișeşti este 
un tânăr luptător plin de energie, de curaj și de 
avânt pentru lupta cea mare. Ei vedeau în el omul 
care se va pune în fruntea mișcării de ridicare și lu- 
minare a poporului român, pentru a-l angaja în lupta 
pentru eliberarea sa de sub jugul stăpânirii streine. 
Cu această cuvântare Vasile Lucaciu și-a făcut in- 
trarea în arena luptei cea mare de desrobire, 

Acest lucru îl constată și Episcopul loan Szabo 
de Gherla, care aflând de înscripţia ,„compromițătoa- 
re” de pe frontispiciul nouei biserici dela Șișești, nu 
a voit să ia parte personal la sfințirea ei, decât că a 
trimis pe vicar să-l reprezinte. Dar pe deasupra 
acestei înscripţii mai venea și discursul înflăcărat și 
temerar. Ori acestea nu puteau rămâne în secret. Și 
ce va zice guvernul? El a numit pe Lucaciu preot la 
Şişeşti ca să conspire? Când va afla guvernul desi- 
Sur că-i va face aspre mustrări, El chiamă pe Vasile 
Lucaciu în audienţă la reședință și-i făcu reproșuri 
pentru ţinuta sa, 

— De ce a fost nevoe de această înscripţie? Ai 
mare noroc cu „S” ăla, căci altfel ar trebui să te 

suspend, lar dacă ai pus inscripția cu dublu înțeles, 
de ce a-i comentat-o, ca să spulberi orice îndoială 
asupra înţelesului subversiv? Nu te gândești la ur- 
mări? Ce să spun eu guvernului când voi fi tras la 
răspundere? 

Vasile Lucaciu răspunse calm și senin; 

— Prea Sfinţite, nu mi-am făcut decât datoria. 
Urgisitul nostru popor merită o soartă mai bună. 
Suferinţa lui e mult mai mare, decât o cer imperios 
împrejurările sociale, Guvernul, prin organele sale 
administrative şi fiscale, face un exces de prigoană, 
de exploatare și batjocură faţă de români şi mai 
ales faţă de ţăranii români. Or, acestei stări de 
lucruri trebue să i se pună capăt. Dacă guvernul nu 
înțelege să revină pe cale legală respectând legile și 
față de români și să le îndulcească pe cele draconi- 
ce, atunci trebue să intrăm noi în acțiune, noi inte- 
lectualii români să luminăm țărănimea, s; o organi- 
zăm și să o angajăm în luptă pentru a-și cuceri 
drepturile ce i se cuvin, Fiecare popor se bucură de 
atâtea drepturi câte şi-a cucerit, are drepturile pe 
cari le merită, 

— Dar bine tinere, D-ta îmi vorbeşti pe un ton 
cu totul revoluţionar, lucru care nu se cuvine să-l 
faci în faţa superiorului. Nu-ţi dai seama că dacă ai 
vorbi pe acest ton în fața unui ministru, sau chiar 
numai în fața unui fișpan sau solgăbirău, te-ar ares- 
ta imediat şi a-i înfunda pușcăria? Apoi trebue să 
ști, că noi nu avem numai popor, ci avem şi insti- 
tuții bisericești, cu interesele lor sprijinite de stat, 
de guvern. Ce s'ar alege de biserica noastră, de in- 
stituțiile noastre, dacă conducătorii lor ar urma sfa- 
turile d-tale revoluţionare și răsvrătitoare? Nu, Pen- 

tru ideile d-tale revoluţionare şi absurde nu vom 
periclita interesele noastre  eclesiastice. Poporul a 
fost ignorant şi apăsat de când e lumea şi nu-l vei 
elibera d-ta. lar dacă se va răsvrăti, noi suntem 
contra răsvrătiților. Vom şti să luăm măsuri contra 
celor ce se răsvrătesc contra ordinei sociale şi con- 
tra armoniei dintre guvern şi noi. 

— Dar, Prea Sfințite, poporul își pierde limba, e 
ucis de boli şi de mizerie, își pierde nădejdea şi de 
unde şti, că văzând că preoţii lui, chemaţi să-l mân- 
găe, să-l sfătuiască şi să-l îndrumeze la luptă contra 
răului şi pentru mai bine, văzând că aceşti preoți 
sunt de partea exploatatorilor, de partea guvernului 
impilator, nu se va întoarce dela ei, îşi va căuta o 
altă orientare, alți conducători? Ce se va face atun- 
ci biserica, dacă o părăsesc credincioșii? 

— Cum, d-ta propovădueșşti chiar întoarcerea 
poporului dela biserică? 

— Nu o propovăduesc, dar o prevăd, dacă bise- 
rica trece de partea impilatorilor. 

— Biserica n'a fost niciodată o instituţie răs- 
vrătitoare. Ea a fost un interpus între stăpânire și 
popor, între impilatori și impilați — dacă vrei, 

— Dar unii din conducătorii ei mai mult de 
partea impilatorilor decât a impilaţilor — întări 
Lucaciu, 

Conversaţia fu întreruptă de protopopul Gavril 
Lazăr de Purcăreţi din Carei, care neștiind de ce 
e vorba spune: 

— Mai mulți preoţi din Eparchie, auzind că ad- 
mirabilul coleg dela Șișeşti este aci, au venit să-l 
vadă și să-l felicite pentru opera sa şi pentru ful- 

minalul discurs rostit cu prilejul sfinţirei. Nu Vă 
supărăţi Prea Sfinţia Voastră, că vă deranjez. 
Episcopul fu nevoit să asiste la călduroasa ma- 
nifestație ce o făcură preoţii lui Vasile Lucaciu, 
tocmai pentru faptele, pentru cari el îl trăgea la 
răspundere și-l ameninţa cu suspendarea. 

CAP, VIL 


UN INCEPUT DE CARIERĂ POLITICA 


Primul succes n'a însemnat o piatră de hotar în 
viaţa şi în activitatea lui Vasile Lucaciu. Din contră, 
pentru el a fost un stimulent, 

Însuşi conducătorii mișcării naţionaliste  româ- 
nești din Ardeal au rămas însuflețiți de curajul lui, 
de verva lui oratorică și de avântul cu care sa 
aruncat în lupta naţională, La prima ședință ţinută 
la Sibiu sub presidenţia dr-ului loan Raţiu, la pro- 
punerea acestuia, Vasile Lucaci a fost ales membru 
în Comitetul partidului Naţional Român din Ardeal. 

Alegerea lui a avut un ecou deosebit în presă. 
Nu numai în presa românească din Ardeal, ci și în 
cea maghiară. Deoarece în interval presa şi guver- 
nul aflară de inscripţia de pe noua biserică dela Şi- 
şeşti şi de discursul rostit de Lucaciu la sfinţirea 
acestei biserici. Dar Vasile Lucaciu nu se sinchisi de 
aceasta. El își continuă lupta începută. In scurt timp 
deveni sufletul mișcării naţionale române din Arde- 
al. A publicat serii întregi de articole în ziarele ro- 
mâneșşti, mai ales în „Gazeta Transilvaniei”, „Tribu- 
na”, „Foaia Poporului” etc. cât şi prin discursuri 
ocazionale rostite cu prilejul peregrinărilor sale prin 
ţinuturile moţilor şi maramureșenilor, îl făcea să fie 
primit de popor ca un adevărat profet. Văzând mi- 
zeria strigătoare la cer a ţăranilor români, dar și în- 

suflețirea lor pentru cei ce le iau apărarea, se hotă- 
rî să facă un gest prin care să arate cercurilor con- 
ducătoare dela Viena și lumei întregi, dar mai ales 
împăratului, că printre celelalte popoare naţionale 
din Monarchie există şi poporul românesc de toţi ui- 
tat, afară de cei cari îl exploatează şi persecută, 
Simţea nevoia de a eşi pe arenă și a lua lupta fățișă 
contra asuprirei, Ştia că în sufletul poporului român 
împăratul dela Viena era văzut ca un părinte bine- 
voitor, dar, care fiind departe, nu ştie de toate ne- 
dreptăţile ce se petrec în ţara Transilvaniei, Se zi- 
cea că de-ar ști împăratul de toate  ticăloșiile gu- 
vernanţilor și grofilor unguri, el nu le-ar tolera, ciar 
face dreptate. Lucaciu şi-a dat seama, că el trăia 
într'un început de epocă nouă, că vremurile acestea 
sunt hotărîtoare în viaţa poporului și că nu trebue 
pierdut nici un prilej pentru a intra în acţiune, Mi- 
zeria, suferința fără de sfârşit a românilor ardeleni 
a ajuns la un punct, care trebue să explodeze amă- 
răciunea și desnădejdea, 

Vasile Lucaciu și-a dat seama de chemarea sa, 
în aceste vremuri creatoare de istorie, în viaţa unui 
popor. El era conştient de misiunea lui personală, ce 
o are în această irământare, care duce și trebue să 
ducă la complecta desrobire a poporului românesc, 

Nopti întregi își frământa mintea asupra acestor 
probleme și se gândea că trebue să facă ceva gran- 
dios. Dar cum? Ce trebue făcut pentru a porni la- 
vina, care apoi să nu se mai poată opri până la sco- 
pul ei final? Atunci se născu în mintea lui un act, o 
idee: Să se adreseze un memorand la împărat. Să se 
vadă ce va zice împăratul la cele ce se petrec în ro- 
manticul Ardeal, 

Ca în totdeauna, Lucaciu nu putea rămâne nu- 
mai la fantezie. El se hotări să treacă la fapte. 

Știa că solgăbirăul îl duşmănește și persecută, 
pentrucă a întrodus limba română în cartea matri- 
culară, cu care a avut un conflict grav pe această 
chestie, Lucaciu susținând că administrarea actelor 
unui popor trebue să se facă în limba poporului ad- 
ministrat, nu în limba persoanei, care exercită ad- 
ministraţia. În urma raportului făcut de solgăbirăul 
dela Baia Mare Ministerului de interne, acesta a dat 
ordin solgăbirăului și jandarmilor să urmărească pas 
cu pas pe Lucaciu şi să-l împiedice în activitatea 
lui „iredentistă”, Lui Lucaciu nu i-a păsat de acea- 
stă punere sub pază. El nu voia să cedeze nici o 
iotă din hotărîrea sa de a redacta în limba română 
cartea matriculară. Dacă solgăbirăul nu cunoaște 
această limbă şi nu poate face extractele necesare, 
nu are decât să înveţe românește, dacă vrea să ad- 
ministreze o populație românească, Conflictul aces- 
ta a durat timp mai îndelungat și se poate că tocmai 
acest conflict a determinat pe ministrul Wekerle 
Sândor, să facă noua lege administrativă, prin care 
despoaie biserica de conducerea cărții matriculare 
și oficiul stării civile, punându-le în sarcina notari- 
lor, adecă a administraţiei. 

Cu toate acestea Lucaciu lupta din ce în ce mai 
dârz și era mai hotărit să ducă lupta până la capăt. 

CAP, VIII. 
MARTIRAJUL ÎNCEPE 


Activitatea pe teren naţional-politic a lui Vasi- 
le Lucaciu nu conveni deloc guvernului din Buda- 
pesta, El este considerat ca dușman al statului ma- 
ghiar și tratat în consecinţă. Chiar din momentul în 
care Lucaciu a fost ales membru al Comitetului 
Central Român, el este arestat în urma unei întru- 
niri ţinută la Tăuţii de jos. Este acuzat că ar fi agi- 
tat împotriva statului maghiar, în timpuri grave, 
când regele Francisc Iosif se pregătea să participe 
la marile manevre din Ardeal, Cu tot protestul pre- 
sei, al intelectualilor români și al streinătăţii Vasile 
Lucaciu a fost condamnat de către Tribunalul Satu- 
Mare și băsat la închisoare. Luptătorii libertăţilor 
cetățenești și discipolii democraţiei din streinătate 
au făcut demersuri la guvern. Ba un renumit pictor 
italian Aschenzi a venit direct dela Roma, trimis de 
luptătorii italieni, să-l viziteze la închisoare și în 
semn de admiraţie pentru atitudinea sa l-a pictat, 
eternizându-l în momentul când procurorul, după 
amenințări și încercări de mită, îl imploară să cede- 
ze renunțând la lupta politică și națională, dar Lu- 
caciu face un gest de refuz, 

Dupăce nici promisiunile de bani nu l-au putut 
îndupleca pe Lucaciu să renunțe, autorităţile au în- 
cercat să-l răpună prin înfometare în închisoare, 

dându-i apoi mâncări stricate. Dar o servitoare ro- 
mâncă îi furniza zilnic, pe sub ascuns, un litru de 
lapte, şi la cea mai mare mirare a dușmanilor săi 
Lucaciu, condamnat 'să moară, prospera în închisoare, 

Încercări de felul acesta se repetară în tot tim- 
pul, când Lucaciu își făcea osânda. 

La începutul anului 1892 este din nou condam- 
nat pentru un delict de presă. Vina lui era o serie 
de articole publicate în Tribuna luând apărarea unor 
țărani bătuţi de jandarmi. Nici nu eșise din închisoa- 
re și i se aduce o nouă acuză, în legătură cu o ex- 
plozie ce a avut loc la casa notarială dela Fernezei, 
pusă la cale, după cum s'a aflat mai târziu, chiar de 
notarul comunal, care voia în felul acesta să obțină 
o locuință mai confortabilă. Cu toate că nu se putea 
ridica acuză vădită și temeinică contra lui, fiind şi 
absurdă cu desăvârșire toată  înscenarea, totuș a 
fost acuzat că a pus la cale un atentat contra statu- 
lui maghiar manifestat prin explozia dela Fernezei. 

Pentru acest fapt absurd a fost condamnat de 
către Tribunalul Satu Mare la două luni închisoare 
şi 50 fiorini amendă, iar Curtea din Debrețin i-a ma- 
jorat pedeapsa la patru luni. 

Dar Vasile Lucaciu nu s'a dat învins, 

CAP, IX, 
Dr VASILE LUCACIU DESPRE LUPTELE SALE 


Doi ani după terminarea bisericii dela Șișești, şi 
după prima serie de prigoane îndreptate contra sa, 
dr Vasile Lucaciu a publicat o broșură în anul 1892 
întitulată „Biserica S, Uniri a tuturor Românilor”. 
Broșura conţinea schițe istorice și o dare de seamă 
a muncei depuse şi a luptelor date: 

„Veacuri grele, veacuri triste au trecut peste 
poporul românesc. 

Dela descălecarea strămoșilor noștri pe aceste 
plaiuri, în anul 105 după Cristos, sub împăratul Tra- 
ian, puțină odihnă au avut, să poată lucra așa cum 
știe romanul să lucreze. 

In curs de 150 ani, câtă vreme au stăpânit 
strămoșii noștri plaiurile acestea, s'au clădit oraşe 
mari şi frumoase, s'au construit drumuri, ale căror 
urme se văd şi astăzi și se admiră, au întrodus me- 
serii, industrie, arte, au adus la înflorire agricultura. 
Ţările locuite de romani se numeau cu drept cu- 
vânt: fericite. Pentrucă erau stăpânite de străbunii 
noștri și Romanul știa să cârmuiască spre cultura, 
bunăstarea și fericirea obștească, 

Dar soarele mărirei Romanilor a apus: barbarii 
au năvălit asupra noastră și au dărîmat tot ce clădi- 
seră, tot ce a produs mintea și inima Romană. 

Acum suntem în epoca redeșteptării. 

După multe veacuri de adormire, de amorțeală, 
de sclăvie, a răsunat puternic cuvântul providenţial: 
„Deşteaptă-te Române”! Şi românii se deșteaptă și 
au plecat ca la o chemare Dumnezeiască și merg 
înainte pe calea ce li se arată, spre scopul ce le 
este propus, și popoarele toate îl însoțesc cu încre- 
dere cântând: 


Inainte, înainte 
Românism, Soare curat, 
Să simtă şi morfiin morminte 
Că Românul sa sculat! 


Pe români i-au susținut și iau povăţuit totdea- 
una religiunea și patriotismul. La curtea domnească, 
în coliba ţărănească, acestea sunt comorile inimii 
românești pe cari nu le schimbă nici un bun din 
lume. 

Născut și crescut în sânul acestui popor, am în- 
vățat a-l iubi, cunoscându-i trecutul şi prevăzându-i 
viitorul, Sunt mândru că-i sunt fiu iubitor, văzân- 
du-l suferind în lanţuri de robie mă simt dator a mă 
jertfi pentru el, 

Religiositatea şi patriotismul îl vor mântui. 

Cei ce îi vreau răul, pieirea, vreau să-l facă 
nereligios „nepatriot: renegat. 

Un întreg sistem politic și social lucrează din 
răsputeri să-i răpească ceeace are mai scump: să-l 
nimicească, 

In aceste ținuturi persecuțiunea cea mai recentă 
a bântuit în anul 1883, 

S'a vorbit în public de unii agenţi provocatori, 
s'a scris cu o necalificabilă ușurință în foaia oficioa- 

să a comitatului, că românii se pregătesc de răscoa- 
lä, că în biserica română din Megieș sunt adunate 
arme pentru valahi, și alte minciuni de felul acesta. 

Acestea s'au întâmplat în deplină publicitate, şi 
nu s'a găsit autoritate publică în ţară, care să fi luat 
măsuri apărînd onorarea şi loialitatea cetăţenească 
a românilor. 

Bazată pe aceste minciuni şi calomnii s'a con- 
stituit o societate maghiară, care sub pretext cultu- 
ral a năvălit asupra românilor, asupra așezămitelor 
noastre bisericești şi școlare, 

A sosit însă timpul să se demascheze intrigile 
vrăjmașilor religiunei şi patriotismului Românilor. 

Și s'au demascat! 

Tendinţele de maghiarizare, de demoralizare a 
Românilor, în religiunea și în patriotismmul lor, au 
fost date de gol: Societatea, care cu atâta vâlvă a 
pornit asupra noastră, a fost bătută şi nimicită pen- 
tru români. Francmasonismul şi ateismul ei a fost 
dat pe față și nimeni nu mai poate rămânea român 
cu inimă curată și în relaţiuni cu acea societate. 

Dar, ţinuta vrednică a românilor a provocat 
răzbunarea dușmanilor. 


In Octombrie 1884 s'a început o goană teribilă 
contra mea. Magistratul din Satu-Mare și comitetul 
comitatens au făcut denunţuri josnicie şi mincioase 
contra mea, cerînd destituirea mea din catedra pro- 
fesorală ce o ocupam în gimaziul din Satu-Mare. 

S'au făcut investigaţiuni şi interogatorii, în mod 
public, oficial şi pe cale secretă confidențială. 

Rezultatul a fost, că s'a dovedit corectitudinea 
mea, peste orice îndoială, iar magistratul orășenesc 

și comitetul comitatens au rămas ruşinaţi, ca niște 
denunţianţi perfizi și calomniatori, 

Și guvernul ţării n'a avut curajul să tragă conse- 
cinţele juridice de drept public şi social din această 
afacere, na avut curajul să reprobe în act direct ofi- 
cios insultele, pe cari le-au aruncat în faţa unui om 
cinstit, Nu, Ci pe cale indirectă, cu oarecare frică, 
mi-a dat satisfacţie numindu-mă profesor public la 
gimnaziul superior din Losoncz, 

Scopul adevărat a fost însă ca să mă scoată din 
sânul poporului românesc, 

Mult am fost ispitit cu promisiuni, cu ademeniri, 
să primesc postul oferit, până când, la 4 lulie 1885, 
având o întâlnire cu ministrul Augustin Trefort, s'a 
rezolvat chestiunea să primesc staţiunea oferită. 

Nu e locul să înregistrez toate detailurile, Amin- 
tesc numai că ministrul m'a rugat frumos să primesc 
stațiunea profesorală din Losoncz și acolo să desvolt 
acea activitate pentru cultura maghiară, pe care 
ştie el că o dovedesc pentru cea română, Apoi toa- 
te vor fi bune, In scurtă vreme mă va duce în Mi- 
nister, unde are trebuință de mine pentru un post 
distins, la care m'a menit, 

Văzând această procedură, mâhnit până în 
adâncul sufletului de soarta neamului meu, i-am răs- 
puns categoric și hotărît: 

— Vreau să fiu cavaler față de bunăvoința ce 
mi se arată prin promovare şi așa voi primi denumi- 
rea, de formă, însă voi abzice imediat de staţiunea 
la care voi fi numit și declar în faţa Excelenței Tale, 
că înaltul guvern maghiar nu dispune de atâtea mi- 
lioane, pentru cari să-mi las eu poporul românesc. 

Auzind această declaraţie Ministrul, fu cuprins 

de o nervozitate explicabilă, adânc mișcat el îmi 
strânse mâna şi plecă fără a rosti un cuvânt, 

După această întrevedere eram hotărît să de- 
misionez din postul de profesor şi din graţia epis- 
copului meu diecezan am ocupat postul parochial 
dela Şişeşti, unde mi s'a deschis terenul de a putea 
lucra pentru binele sufletesc şi material aliubiţilor 
mei poporeni credincioși, 


Dr. Vasile Lucaciu, 


www.dacoromanica.ro 


CAP, X. 
CUM S'A NĂSCUT MEMORANDUL 


Prin anul 1892 Parlamentul din Budapesta era 
presidat de faimosul baron Bánffy Dezső, om din 
şcoala bătrînului Tisza Kálmán, dușman de moarte 
a iot ce nu era ungur. Mentalitate îngustă și tura- 
nică, viclean şi răutăcios. A fost ales de magnații 
unguri și pus candidat de primministru cu scopul 
vădit să strivească naţionalităţile din Ungaria şi în 
sepcial pe români, consideraţi ca cei mai primejdioși 
intereselor de stat maghiar. Ajungând prim-ministru 
Bánffy Dezső a inaugurat o epocă de violenţe, sa- 
mavolnicii și fărădelegi, a încercat să suprime orice 
manifestare a sentimentelor românești. Dela fişpa- 
ni, solgăbirăi, până la ultimul jandarm au fost puşi 
în serviciul acţiunii acestui mâncător de valachi, A 
întrodus maghiarizarea cu foc și sabie, nu numai în 
administraţie şi justiţie, ci şi în şcoli şi tindea să o 
întroducă și în biserici. Bánffy Dezső, supranumit 
„Hidra de pe malul Dunării”, a declarat, că pentru 
români nu are decât spânzurători și gloanțe, El fă- 
cea o profesie de credinţă din concepția că ţăranul 
valach este pentru a fi iobagul nobilimei maghiare 
şi că intelectuali valachi nu trebue să existe, acea- 
sta fiind în contradicție cu firea lucrurilor. Dar Ban- 
ffy Dezső nu se da înapoi de a-şi aplica aceste princi- 
pii, Ele se răsfrângeau ca un potop de grindină asu- 

pra vieţii economice și culturale a românilor din 
Ardeal şi Ungaria. Intelectualul român era exclus 
dela orice funcțiune publică. Judecătorii şi funcțio- 
narii români erau dați afară din justiție și adminis- 
trație. Pentru intelectualii români nu mai rămase 
decât avocatura, preoția și dăscălia confesională. 
Dar nici aici nu erau în siguranță. li amenința și aci 
urgia stăpânitorilor unguri, Avocatul român pierdea 
toate procesele, preoții și învățătorii români erau 
încontin denunțați solgăbirăului ungur, amenințați, 
maltratați și târiți la închisoare. 

Această stare de lucruri a determinat naşterea 
Memorandului. Comitetul Național, în frunte cu dr 
Ioan Rațiu, dr Vasile Lucaciu, Gheorghe Pop de 
Băseşti şi Septimiu Albini, a hotărît adunarea tutu- 
ror fărădelegilor ungurești şi proşternute într'o ad- 
resă care să fie înaintată împăratului Franisc Iosif, 
cerându-i-se să facă dreptate românilor persecutați. 

Aşa a luat naştere Memorandul. 

El s'a redactat şi tipărit la Sibiu în tipografia 
Eugen Brote. 

CAP, XI, 


MEMORANDUL 
ROMÂNILOR DIN TRANSILVANIA, BANAT 
ȘI UNGARIA, către 


Majestatea Sa Imperială și Regală Apostolică 
Francisc Iosif 1., Impărat al Austriei, Rege Apostolic al 
Ungariei, Rege al Boemiei, Dalmației, Croaţiei, Slavo- 
niei, Galiției. Lodomeriei și Iliriei, Archiduce al Aus- 
triei, Mare Duce al Cracoviei, Duce al Lorenei, Duce al 
Salisburgului, Stiriei, Carintiei, Carneolei, Bucovinei, 
Silesiei, Superioare şi Inferioare, Mare Principe al 
Transilvaniei, Margraf al Moraviei, Comite Princiar al 
Habsbursului şi Tirolului, etc, etc. etc. 


MAJESTATEA VOASTRĂ IMPERIALA ȘI REGALA 
APOSTOLICĂ! 


PREA GRAȚIOASE DOAMNE, 


„Reprezentanţii Românilor din țările Coroanei 
Ungare a Majestății Voastre, întrunindu-se în zilele de 
20 şi 21 Ianuarie 1892 în conferință la Sibiu au consta- 
tat că Românii sunt nemulțumiți cu situația politică 
creiată de sistemul de guvernământ inaugurat în anii 
1866—1868 şi cu întreaga desvoltare a vieții noastre 
publice de atunci şi până acum, nu mai au, după tris- 
tele experiențe, pe care le-au făcut, nici o încredere în 
dieta dela Budapesta şi în guvernul maghiar, şi după 
lungi şi mature cumpăniri, au căzut cu toții de acord, 
că e o chestiune de prudenţă patriotică, ca Românii 
să nu mai facă încercarea de a se folosi de dreptul lor 

de a alese deputaţi, ci să se considere ca nefiind re- 
prezentaţi în dieta țării lor. 

Din însărcinarea acelei conferințe, în care au fost 
reprezentaţi toți Românii din Cisleithania, ne prezen- 
tăm cu omagială supunere la treptele gloriosului Tron 
al Maiestăţii Voastre, ca să atragem părinteasca luare 
aminte a Majestății Voastre asupra primejdiilor ce re- 
zultă pentru Patria comună din actuala politică de 
stat şi să aducem la cunoștința Majestății Voastre fap- 
tele în urma cărora Românii, cei mai credincioși şi 
mai răbdători dintre cetățenii Monarchiei, sau văzul 
siliți a renunța, deocamdată, la exercitarea celor mai 
mari dintre drepturile, pe cari le au din îndurarea 
Maiestății Voastre, drept răsplată pentru jertfele de 
avere şi de sânge, pe cari le-au adus întru gloria Casei 
Domnitoare şi pentru Monarchie. 

In anii 1866—1868, dorind o mai fericită convie- 
{uire a popoarelor adunate sub ocrotirea Maiestăţii 
Voastre, V'aţi îndurat preagrațios a consimți ca guver- 
narea Monarchiei să fie aşezată pe bazele Dualismului. 

Românii au întâmpinat cu îngrijorare această re- 
formă radicală a sistemului de guvernare, deoarece 
pregătirile făcute pentru această nouă organizare, 
indicau înclinarea spre o politică internă greşită și 
primejdioasă. 

Greşită şi primejdioasă, zicem, fiindcă în viața de 
stat e greșală primejdioasă orice încercare spre o des- 
voltare retrogresivă, făcută prin răpirea drepturilor 
câștigate. In desvoltarea istorică a vieții statului nostru 
sau cimentat în scurgerea secolelor drepturile deosebi- 
telor popoare ce constituesc Monarchia, iar desrobirea 
făcută după tristele evenimente dela 1848 aducea cu 
sine în mod firesc nu numai asigurarea acestor drep- 
turi din partea statului ci totodată şi aplicarea lor în 
viața practică, conform cuvintelor dreptăţii şi egali- 
tății. Și era de prevăzut, că sub noul sistem de guver- 
nare, exercitarea drepturilor câştisate ar fi aproape 
imposibilă. 

Românii, popor iubitor de ordine, și plin de în- 

credere în părinteasca priveghere a Majestății Voastre, 
au primit cu supunere noua stare de lucruri. 

Prea curând însă au trebuit să se încredințeze că, 
în cercurile conducătoare, pretutindenea e încurajată 
tendința de a face, prin o falsă aplicare a formelor 
constituționale, iluzorii drepturile sancţionate de Ma- 
jestatea Voastră din plină putere Monarchică. 

In ciuda solemnelor promisiuni de a satisface 
toate naționalitățile, prin respectarea drepturilor 
odată câştigate, deodată cu noul sistem de guvernare 
s'a inaugurat în Regatul Ungar și dominațiunea de 
rasă, egemonia națională artificială, 


Sträduinfele pentru asigurarea acestei egemonii 
naționale au predominat întreaga noastră viață con- 
stituțională în timpul ultimilor de 25 de ani, 

Această politică de stat e diametral opusă cu des- 
voltarea vieții noastre politice şi istorice de peste o 
mie de ani, în contrazicere cu aspirafiunile politice 
tradiționale ale poporului Român şi cu interesele lui 
de existență naţională, opusă şi cu cerințele organiza- 
țiunilor constituționale ale statelor moderene. 

Istoria ne e martoră, că în viața milenară a sta- 
tului nostru și în desvoltarea lui istorică relațiunile de 
popor cuceritor și cuceril, ca principiu de drept public, 
n'au existat niciodată, N'a existat deci nici domina- 
țiune politică națională. 

Toate frecuşurile, cari au eşit la iveală în viața 
socială şi în relaţiunile vieții legislative a statului, se 
reduc la acţiunea pornită pe la anii 1790—1791 şi la 
reacţiunea provocată de acea acțiune. Ea se prezintă 
ca o fază a luptei pentru existența şi asigurarea 
națională la popoarele ce compun acest regat. 

Poporul Român, atunci, ca în totdeauna, în baza 
dreptului său istoric milenar Îi în virtutea importan- 
fei ce i se cuvine, din punctul de vedere al număru- 
lui fiilor săi, al pozițiunii sale etnice şi geografice, 
precum şi al calilăţilor sale, a nizuit spre validitarea 
drepturilor sale naționale. 

Pașii făcuți în anii 1696, 1700, 1790 şi 1791, atilu- 

dinea din 1848, precum şi toate insistările de până la 
inaugurarea sistemului actual, sunt totatâtea dovezi, 
că a stăruit asupra acestor drepturi şi că în toate ma- 
nifestările aspirațiunilor lui a dominat ca idee funda- 
mentală şi ca țintă de realizare validitarea indivi- 
dualității sale naţionale ca factor de stat. Dreptul 
istoric, întocmai ca dreptul public al Transilvaniei, 
legile fundamentale, „Pragmatica Sancţiune” asigură 
autonomia Transilvaniei într'o formă inatacabilă şi 
poporul român, mai ales după proclamarea  esalei 
îndreptățiri la 1848 și după desvoltarea făcută în anii 
1863—1865 în dreptul public, avea în acest act prețios, 
suprema garanție pentru viața naţională română pe 
viitor şi aspirațiunile lui naționale culminau în 
această aufonomie. : 

Contrar vederilor politice dominante întrun şir 
de secole, autonomia a fost, prin uniune, nimicită, 
într-o formă nejustă, contrară dreptului public şi 
drepturilor elementelor libere, cari constituesc Transil- 
bania și fără considerare la pozițiunea etnică și geo- 
grafică şi la desvoltarea ei specifică, cari toate rec- 
lamă cu insistență această autonomie, 

Prin acest act, poporul român se simie vătămat 
în drepturile sale istorice şi naționale, pentrucă: 

a) Uniunea sa enunțat fără participarea români- 
lor într'o formă corespunzătoare cu numărul lor şi cu 
însemătatea lor în această țară — sa enunțat prin o 
dietă, care ca atare, își avea reprezentanţii săi pe 
baza legilor electorale din anii 1790—1791 şi a legilor 
din anul 1848, adecă a legilor din timpul întunecosu- 
lui feudalism, relativ la care însuși Majestatea Voa- 
stră, V'aţi îndurat a accentua în discursul de Tron 
dela 15 lunie 1863 următoarele: 


„Acea parte a Constituţiunii avitice a marelui 
Prindipat Transilvania, care priveşte compunerea 
Dietei, s'a schimbat în urma ştergerei stării excep- 
ționale a nobilimei, a robotelor şi a prestațiilor urba- 
riale şi în urma stabilirii egalității de datorii şi de 
drepturi civile pentru toate clasele locuitorilor fării, 

atât de esențial, încât o Dietă convocată pe baza Art. 
XI. al Legii din anul 1790—91, prin care ar fi exclusă 
cea mai mare parte a poporului dela exercitarea drep- 
turilor civice politice în conira adevăratelor interese 
ale țării, nici nu ar putea să fie privită ca o adevă- 
rată reprezentanțiune a poporaţiunii întregi din toată 
țara, fără deosebire de stare, de naştere, de naționali- 
late şi de religiune, care posedă autoritatea morală 
neapărat lrebuinciosă, pentruca atât treburile din 
lăuntru ale Transilvaniei să le rezolve spre mulțumi- 
rea tuturor naţiunilor conclocuitoare în ea, cât şi în 
privința relațiunilor de drept public ale aceleia călre 
întreaga Monarchie să aducă la îndeplinire intențiile 
noastre de părinte al ării de repețite ori respicată. 

Iar, „Fiindcă uniunea Transilvaniei cu Ungaria, 
conclusă în anul 1848, nu sa înființat niciodată cu 
deplină putere lesală și de fapt îndată sa desfăcut, 
am lăsat neatinse decisiunile Noastre dela 20 Octom- 
brie 1860 şi am ordonat numai restaurarea reprezen- 
tațiunii regnicolare a Transilvaniei.” 


b) Vătămat se simte, de altă parte poporul român 
prin această uniune, pentrucă prin acel act sa lucrat 
la efectuirea unei fuziuni fără considerare a legilor ce 
garantează autonomia acestei țări. 

Uniunea și inaugurarea ei prin Art. 43 al legii din 
1868 sunt desconsiderarea fățișă a tuturor drepturilor 
poporului român ca element, care compune în abso- 
lută majoritate vechea Transilvanie, precum şi a tutu- 
ror legilor fundamentale, cari asigură autonomia 
acestui principat, sunt înlăturarea totală a elementu- 
lui român şi o nedreptate atât din punct de vedere 
legislativ și juridic cât și din cel politic. 

Ajungând, prin sistemul dualist şi prin uniune 
puterea statului în mâinile elementului maghiar, 
acesta nesocolind interesele comune, a urmărit numai 
asigurarea egemoniei sale şi unificarea națională ma- 
ghiară, şi toate legile create de atunci, cât şi execu- 
tarea lor, adeveresc mersul spre povârniş. 

Drept ilustrare a acestui trist adevăr ne luăm voe 

a aprecia în linii generale, câteva din aceste legi, ca: 
Legea electorală, legea pentru egala îndreptățire a 
naționalităților, legile şcolare, legea municipală, legea 
de presă şi legile agrare.” 

In continuare memoriul demonstrează toate ne- 
dreptățile ce s'au făcut românilor prin legile indicate, 
cum şi-au bătut joc de elementul românesc, atât pe 
teren politic, economic, cultural, cât și național. Prin 
descrierea Legii electorale memorandul demonstrează 
cum Sau răpit drepturile cetățenești şi politice ale 
românilor. 90 la sută din alegătorii români au fost 
excluşi dela dreptul de vot, pentru a putea fi majorați 
de unsurii în minoritate numerică. 

Cu privire la prigoana bisericei şi şcolii româ- 
neşti — dupăce face o amănunțită descriere a actelor 
de guvernământ, cari stingheresc aceste instituții — 
declară: 

„Majestatea Voastră! Românii şi-au păstrat na- 
fionalitatea în cele mai grele timpuri și o vor păstra 
și în lupta cu actualul sistem de guvernământ. Lupta 
îi oprește însă în desvoltarea lor firească, îi umple 
de amărăciune şi-i înstreinează din ce în ce mai mult 
de concetățenii lor maghiari, cari, seduși şi preocu- 
pați de idealuri nerealizabile, au pierdut simțul comu- 
nității de interese, care leagă pe popoarele adunate 
sub ocrotirea Majestății Voastre şi risipesc puterile 
statului în opintiri zadarnice pentru anularea a tot ce 
nu e maghiar în statul ungar. Din datorie cetățenească 
protestăm contra acestor opintiri, având conștiința că 
această datorie ne-am făcut-o în toate împrejurările 
şi nu ni se poate imputa că am încurajat guvernul 
să meargă spre prăpastia spre care se apropie, că nu 
i-am fi atras atenția la timp asupra acestui mare 
pericol.” 

Privitor la Legea de presă constată: că „în timp 
ce nici un ziar maghiar nu a fost sancționat pentru 
ura de rasă ce o provoacă încontin, pentru comba- 
terea bunei înțelegeri şi ațâțarea la ură între popoarele 
conlocuitoare din Monarchie, ziarele româneşti ca „Fe- 

deraţiunea”, Albina”, „Observatorul“, Gazeta Transil. 
vaniei”, „Tribuna” şi  „Rumenische Revue“ au fost 
condamnate de Tribunale şi curțile cu jurații pen- 
trucă au desaprobat procedurile ilegale şi au combătut 
ațâțarea la ură a ziarelor maghiare. Ba a fost con- 
damnat şi un deputat român pentrucă a făcut o cir- 
culară către alegătorii lui. Intr'un singur an au fost 
înscenate șaple procese de presă ziarelor româneşti, 
pentrucă au atras atențiunea celor în drept asupra 
gravei situații în care ajunge fara prin permanenta 
atâțare la ură contra românilor. Nu a fost cruțat nici 
Generalul deputat Traian Doda, fiind condamnat la 
doi ani închisoare și o mie de galbeni amendă pentru 
un manifest electoral. Un procuror „regal a declarat 
cu prilejul unui proces de presă că devotamentul 
față de împărat nu este patriotism şi a insultat deco- 
rațiunea oferită de Maiestatea Voastră grănicerilor 
dela Năsăud, spunând că faptele pentru cari au pri- 
mit această decorațiune sunt o pată rușinoasă, care nu 
se va șterge în veci de pe obrazul poporului valach.” 


In „Politica Agrară” memorandul descrie cum au 
fost jefuiti românii de către magnați de pământurile 
lor, apoi continuă: 

„Majestatea Voastrăl în cele două decenii, dela. 
1849 până la 1866 Românii au câștigat, în tocmai ca 
celelalte popoare asuprite ale Monarchiei, o serie de 
drepturi şi de garantii pentru desvoltarea lor națio- 
nală. Deşi în tratatele dualiste s'a stabilit respectarea 
acestor drepturi şi garantarea lor prin constituție, 
totuşi experiența a produs în inima românilor con- 
vingerea, că elementele ridicate prin falșa aplicare a 
Constituţiei, în fruntea statului, nu respectă drep- 
turile acordate de majestatea Voastră, ci din ambiţie 
națională legiferează răpirea drepturilor acestora. Căl- 
carea angajamentelor, ascunderea adevărului asupra 
relațiunilor interne, reaua credință în compunerea 
legilor și aplicarea lor, proclamarea arbilrarului şi 
violului ca axiomă de stat, a devenit principiu de 
stat în Ungaria și legile făcute dau drept unei mino- 

rități gălăgioase să asuprească majoritatea compusă 
din elemente muncitoare şi credincioase monarchiei.” 

In concluzie Memorandul subliniază: „Ori cât de 
indispensabilă trebue să apară pentru fiecare patriot 
o schimbare salutară, totuși românii în conferința lor, 
față cu turnura ce o iau evenimentele, se simt con- 
strânşi a face o dureroasă mărturisire, că şi-au pier- 
dut încrederea față de regimul maghiar şi faţă de 
parlamentarismul lor. Românii cred că asanarea mare- 
lui rău arătat nu-o poate aștepta decât dela interven- 
fia celuilalt factor suprem: Coroana, care reprezetând 
cele mai înalte interese de stat are menirea de a se 
intercala între cetățeni, atunci când statul ajunge 
într'o stare în care organismul său este ameninţat să 
se destrame. 

Pătrunși de dorul păcii, pe care de mult nu o mai 
avem, îngrijorați de soarta patriei şi plini de încredere 
în înțelepciunea și părintrasca solicitudine a Majestă- 
ţii Voastre, Românii se mânsăe cu speranța, că și de 
data aceasta, ca de atâtea ori, se oa adeveri tradi- 
ționala lor credință, că vindecarea relelor și împă- 
ciuirea inimilor numai dela Tron poate veni în cele 
din urmă, căci inimile sunt ale Monarchului şi ele 
sunt plenitudinea puterii. 

Ai Maiestății Voastre cei mai credincioși supuși: 
Comitetul Adunării generale a reprezentanților alesă- 
torilor români din Transilvania şi Ungaria ales pentru 
redactarea memorandului. 


Sibiu, 26 Martie 1892. 


Dr loan Raţiu, președinte, 
Gheorghe Pop de Băseşti, vicepreședinte, Eugen Brote, 
vicepreşedinte, Dr Vasile Lucaciu, secretar general, 
Septimiu Albini secretar. 


Comitetul se mai compune din următorii: Dr D. P. 
Barcianu, Dr Teodor Mihali, Vasile Ignat, Alexandru 

Filip, Ludovic Ciato, Patrichie Barbu, Dr 1. Tripon, 
Nicolae Cristea, Gavril Manu, Dimitrie Comşa, Aurel 
Suciu, Dr I. Nichita, Mihai Veliciu, Gavril Lazăr, Dr 
Iuliu Mera, Gherasim Domide, Dr A, Popovici, Rubin 
Patifa, Iuliu Coroianu, şi Vasile Raţiu, 

CAP. XII. 


DIFICULTĂȚI CU PREZENTAREA . 
MEMORANDULUI 


Deşi Memorandul era redectat din anul 1892, el 
n'a fost înaintat împăratului timp de doi ani. In Co- 
mitetul Naţional exista o neînțelegere în această 
privință. Unii erau de părere că n'a sosit încă tim- 
pul oportun pentru înaintarea memorandului la îm- 
părat, ci trebue aşteptat momentul prielnic: o vizită 
a împăratului în Transilvania sau cel puţin o even- 
tuală chemare a reprezentanţilor Ardealului la Cur- 
tea Imperială, cu un prilej oarecare. Aceasta, ca să 
nu pară a fi deadreptul o jalbă rebelă a românilor 
ardeleni contra guvernului din Budapesta. Alţii, 
cunoscând soarta tragică a lui Horia, Cloşca şi Cri- 
şan, apoi pățania lui Avram Iancu, nu mai aveau 
nici o încredere în împărat, nici în cuvântul lui. 
Desiluzia față de Burgul dela Viena domnea mai 
mult printre intelectuali, ţăranii mai păstrau încă 
nimbul împăratului. Ei mai credeau că împăratul 
este un apărător al românilor obijduiţi și că nu tre- 
bue decât o plângere şi ungurii vor fi îndrumați la 
ordine şi puşi cu botul pe labe, iar românul va mai 
putea răsufla şi el în ţara lui stăpânită de alţii. Po- 
porul persecutat avea nevoe de o iluzie î n marea 
lui suferință, de un reazim sufletesc, ca să nu se 
revolte încercând să-și facă singur dreptate. El se 


resemna, crezând că odată şi odată vine împăratul 

și va face dreptate. Intelectualii își dădeau seama 
cât se înșală poporul în această credinţă a lui, dar 
nu se grăbeau să-l trezească, deoarece credeau că' 
e mai bine aşa. 

Vasile Lucaciu vedea situatia mai clar. El ştia 
că dela Franz Josef nu se poate aștepta mult. Mon- 
archul avea idei învechite și detesta orice strădanie 
spre libertate, al cărei suflu venea dela revoluția 
franceză și al cărei efect începea să se resimtă și în 
Monarchia Austro-Ungară. Lucaciu mai ştia şi 
aceea, că poporul român nu va trece la o acţiune 
hotărîtă, nu se va angaja la o luptă pentru eman- 
ciparea sa, decât dacă va pierde iluzia „paternității 
imperiale”, și că desiluzia va veni imediat ce Me- 
morandul va fi înaintat și va veni un răspuns nega- 
tiv, sau dojenitor chiar, sau în cel mai bun caz nu 
va veni nici un răspuns, în schimb guvernul ungu- 
resc se va năpusti asupra memorandiștilor persecu- 
tându-i amarnic. 

— Judecata massei nu se bazează pe logică, ci 
pe sentimente — își zicea Vasile Lucaciu — şi sen- 
timentele nu e bine să fie contrazise. Ele nu se 
schimbă decât prin fapte, cari aduc desiluzia. E 
dureros, dar fatal. 

Această problemă forma punctul discordant în 
sânul Comitetului Naţional. Membrii Mai activi, în 
frunte cu dr Vasile Lucaciu, cereau grabnica înain- 
tare a Memorandului la împărat, ceilalți însă nu 
credeau că a sosit momentul oportun pentru pasul 
acesta, Ei cereau să se mai aștepte, să vie momente 
mai prielnice, mai potrivite. Și majoritatea a fost de 
partea acestora din urmă.  Hotărirea a fost luată: 
„Memorandul nu se înaintează deocamdată, Se va 

pune ad acta şi se va relua când se va ivi prile- 
jal..." 

Lui Vasile Lucaciu nu i-a convenit deloc amâ- 
narea înaintării Memorandului la împărat, Hotări- 
rea aceasta nu se împăca cu firea lui activă și dor- 
nic de permanentă luptă. El și-a spus părerea răs- 
picat în şedinţa comitetului, dar cultura și caracte- 
rul lui ordonat îl făceau disciplinat și s'a supus ho- 
tărîrii majorităţii, deși nu-i împărtășea deloc vede- 
rile. 

Retras la Șișeşti, după un timp scurt de chibzu- 
ială, Vasile Lucaciu începu activitatea ziaristică, 
„Gazeta Transilvaniei”, „Tribuna”, şi „Foaia Popo- 
rului” publicau articole senzaţionale din pana lui 
Vasile Lucaciu. 

Aceste articole, în cari se scria trista soartă a 
românilor din Ardeal, persecutați și exploataţi de 
nobilimea și autoritățile ungurești, au avut darul să 
neliniștească pe guvernanţi şi să trimită jandarmi 
pe capul lui Vasile Lucaciu, pentru a-l aresta şi 
preda parchetului din Satu-Mare. 

Intr'o zi, veniră jandarmii să-l aresteze pe 
Lucaciu și să-l excorteze la Satu Mare. Țăranii au 
aflat acest lucru și au voit să se împotrivească fä- 
când zid în jurul preotului lor. Vasile Lucaciu însă 
i-a rugat să nu se opună, căci își fac necaz degeaba, 
deoarece guvernul dispune de forțe mult mai mari, 
decât cele pe cari le-ar putea ei impiedeca. 

Invăţătorul Mera i-a eşit în cale la capătul sa- 
tului înconjurat de copii şi de fete îmbrăcate în 
costume naţionale şi l-au așteptat cu cântece şi cu 
buchete de flori, pe cari îi le-au presărat în cale. 
Jandarmii au arestat pe învățător și l-au dus îm- 

preună cu Vasile Lucaciu la Satu Mare vârindu-l şi 
pe el la închisoare. Judecătorul de instrucţie însă 
l-a pus în libertate pe învăţător notând că statul 
maghiar nu are interesul să creeze atâţia mariri, 

— Uite un ungur înțelept — șopti Vasile Luca- 
ciu în limba română învățătorului, căruia îi se răpea 
prilejul de a fi martir. 

— Eu stau cu plăcere la închisoare alături de 
Vasile Lucaciu — zise învățătorul Mera, către jude- 
cător, 

— Noi însă nu-ţi facem această plăcere, ci te 
trimitem acasă — întări judecătorul de instrucţie. 

lar Vasile Lucaciu fu condamnat din nou la 
închisoare, pentru agitaţie prin presă, 

Condamnarea și trimiterea la puşcărie a lui 
Vasile Lucaciu a cauzat o destindere în sânul Comi- 
tetului Naţional Român. Acum tot mai mulţi erau 
de părere că Lucaciu avea dreptate şi că Memoran- 
dul ar trebui înaintat. Majoritatea, care a fost con- 
tra înaintării Memorandului la împărat, a trebuit să 
recunoască, că Lucaciu a avut dreptate, când a sus- 
ţinut cu atâta energie înaintarea Memorandului, şi 
în acest scop, pentru a convinge pe cei oportuniști, 
a scris articolele pentru cari stă acum la închisoare. 
Acum nimeni nu mai şovăia. Bineînţeles că la schim- 
barea acestei stări de spirit a contribuit și reac- 
iunea guvernului maghiar, care era informat de 
conţinutul memorandului și făcea presiuni pentru a 
se renunța la înaintarea lui, prin episcopi şi alte 
persoane cu inflenţă la guvern şi la Comitetul Na- 
tional. Văzând că aceste intervenţii nu dau rezul- 
tatul dorit, dovadă că Vasile Lucaciu agita mereu 
prin presă arătând de ce trebue să se înainteze 

memorandul — guvernul a recurs la represalii pen- 
tru a intimida Comitetul Naţional. Astfel, situația 
devenea tot mai grea, persecuțiile românilor și mai 
ales a celor ce făceau parte din Comitetul Naţional 
deveneau tot mai aspre, și de acum românii nu 
erau trataţi numai ca un popor prost, ci şi ca unul 
rebel, care tinde să scape din jug şi să devie liber. 

Comitetul Naţional a ţinut apoi ședință la Si- 
biu, la care, după o amplă expunere a lui loan 
Raţiu, s'a hotărit înaintarea Memorandului la Cur- 
tea Imperială și trimiterea lui tuturor delegaților 
aleşi pentru a pleca la Viena pentru a-l prezinta. 
Aceasta se va face imediat ce dr Vasile Lucaciu va 
eşi dela închisoare. 

Timpul trecea anevoios. Tot Ardealul românesc 
aștepta cu nerăbdare eliberarea lui Lucaciu dela 
închisoare. Intr'o zi de Mai Lucaciu eşi din puşcă- 
rie, fiind primit cu braţele deschise, atât de către 
familia sa, cât şi de către marea familie a româ- 
nilor din Ardeal. Pușcăria a lăsat însă urme asupra 
sănătăţii lui. Dar el nu avea acum timp să se în- 
grijască de sănătate, pe el îl aștepta o misiune mult 
mai importantă. Se gândea că a sosit momentul 
oportun pentru înaintarea Memorandului la împărat, 
căci el nu știa, că pe când era la închisoare, Comi- 
tetul Naţional a luat hotărire favorabilă în această 
privinţă. Mare i-a fost bucuria și însufleţirea, când 
află că nouile sale stăruințe pentru înaintarea Me- 
morandului sunt de prisos, căci deja s'a hotărît 
acest lucru şi că nu se mai aștepta decât eliberarea 
sa pentru a se duce întreg Comitetul Naţional Ro- 
mân la Viena și a depune Memorandul în mâinile 
Monarchului. 

CAP, XIII. 
PREZENTAREA MEMORANDULUI 


O însuflețire generală domnea printre românii 
ardeleni, Comitetele județene ţineau ședințe pentru a 
alege delegaţii cari să meargă la împărat, Astfel 
s'au ales 300 de delegaţi din Ardeal, Banat, Cri- 
şana, Sătmar și Maramureș, cari să se ducă în dele- 
gaţie demonstrativă la Viena pentru a cere audiență 
la împărat și a-i prezinta Memorandul, Pe atunci se 
vorbea că împăratul ar fi prizonierul ungurilor, Nu- 
mai așa își explicau ei de ce Monarchul și-a uitat 
de promisiunile făcute lui Avram Iancu, care-i apă- 
rase coroana și tronul contra ungurilor răsculați în 
1848—49. Comitetul Naţional în frunte cu dr Ioan 
Raţiu, Gheorghe Pop de Băsești, dr Vasile Lucaciu 
şi Septimiu Albini, a însărcinat pe dr Vasile Luca- 
ciu să organizeze întreaga marsrută la Viena. El, 
ca mare orator şi bun organizator, avea mare în- 
fluență asupra masselor populare și cunoștea şi suf- 
letul fruntașilor poporului, Știa cine merită să facă 
parte din delegaţia care se duce la Viena și se pre- 
zintă la împărat. Intelectualii şi ţăranii deopotrivă 
îl ascultau şi îl urmau cu un entusiasm extraordinar, 

Delegații au plecat în ziua de 28 Mai la Viena. 
Nu au plecat în grup, ca autorităţile ungurești să 
prindă de veste și să le pue piedici, ci au plecat 

răzleţi, urmând ca să se intâlnească la Nord Banhof 
din Viena. 

Sâmbătă 28 Mai au sosit la Viena. La gară 
toate trenurile erau așteptate de grupul tinerimei 
universitare organizat în „România Jună'. In frun- 
tea acesteia se aflau: Iuliu Maniu, Aurel Popovici, 
Gheorghe Comşa, Alexandru Vaida, Ion Colcer, N. 
Telescu şi I. Codarcea, Această tinerime organizase 
serviciul de informaţiuni şi  încartiruirea delega- 
ţilor. 

Ziarele vieneze se ocupau cu viu interes de 
sosirea numeroasei delegaţii române, în majoritate 
purtând pitorescul port naţional al diferitelor regiuni 
transilvănene, 

A doua zi, preşedintele delegaţiei, dr loan 
Raţiu, a fost primit în audienţă — nu la împărat — 
ci la Baronul Braun, șeful cabinetului imperial. El 
a declarat că nu există nici o piedică în calea înal- 
tei audiențe a delegaţiei memorandiste la împărat. 
Dar o telegramă venită dela Budapesta a deter- 
minat pe baronul Braun să pue condiţia ca această 
audiență să fie încuviinţată şi de ministrul „alatere” 
ungur Sz5ghenyi-Marich László. Acesta însă n'a 
primit pe români până nu a vorbit cu baronul 
Bánffy Dezső, primul ministru al Ungariei. După 
aceea Szăghenyi a început s'o scalde. Spunea că el 
nu este competent să dea autorizaţie pentru audien- 
tä la împărat. Intrebând pe baronul Braun Raţiu și 
Lucaciu au primit răspuns, că dacă Szâshenyi nu 
încuviinţează audiența, el nu o poate acorda, deoa- 
rece chestiunea s'a complicat alunecând pe pantă 
politică. 

Dr Vasile Lucaciu nu s'a dat bătut, deși inter- 

venţia guvernului ungur şi zădărnicirea audienței a 
deprimat pe unii din conducătorii delegaţiei, ela 
încercat să obţină pe cale publică ceeace n'a putut 
obţine pe calea dreptului. La 2 Iunie cei 300 de 
delegaţi, urmaţi de numeroși bărbaţi politici aus- 
triaci: deputatul Carol Lueger, senatorul Schneider, 
prof. Schlesinger, deputaţii naţionalişti Socol, ceh, 
Nebergoi, sârb şi Bianchini, italian, au convocat o 
întrunire la care urma să ia cuvântul, afară de con- 
ducătorii români, și personaţiile de mai sus, prieteni 
ai românilor, pentru a ifluența înlăturarea piedicelor 
ce se pun în calea primirei în audienţă a delegaţiei 
memorandiste, Adunarea s'a organizat în vechea 
primărie a Vienei numită Rathaus. Dar abia începu 
să vorbească dr Raţiu și apăru o ceată de polițiști 
condusă de consilierul Gaver, și pe motiv că parti- 
cipanţii nu au invitaţii în scris la această întrunire, 
o disolvă și risipește mulțimea. Cu toate protestele 
conducătorilor și deputaţilor prezenţi, românii au 
fost excortaţi sub baionete pe străzile Vienei până 
la Elterlein Casino, unde au fost puși sub pază 
polițienească. Era opera guvernului din Budapesta. 

Pe români nu i-a deprimat acest abuz unguresc 
în chiar Capitala Austriei, la reședința împără- 
tească, ci au ţinut întrunirea la Elterlein Casino, 
sub paza poliţiei. Au vorbit aci Carol Lueger, care 
a salutat pe delegaţii poporului românesc în numele 
poporului austriac creştin. I-a răspuns Gheorghe Pop 
de Băseşti. A vorbit apoi italianul Bianchini în 
limba italiană adresându-se: „Fratelli Romani!“ I-a 
răspuns dr Vasile Lucaciu. Entusiasmul era la 
culme, 

Adunarea a făcut apoi glume spirituale la 

adresa ungurilor răi şi uăbădăioşi: ei au zis împăra- 
tului: 

„Uite Majestate, că românii se plâng la 
Domnia Ta contra noastră, Să nu-i asculţi, că în 
Memorand, spun minciuni și Majestatea Ta nu poate 
asculta pe niște mincinoși!” 

„Împăratul acum își bate capul ce se facă? Să 
asculte de guvernul său unguresc, ori să primească 
pe români ca să audă ce au să-i spue?' 

Împăratul era să accepte a doua soluție, dar în 
interval sosi la Viena Baronul Bánffy Dezső și îl 
convinse pe împărat că tot e mai aproape de el 
nobilimea maghiară, decât valachii, deoarece, dacă 
valachii se mișcă, maghiarii îi vor îneca în sânge, 
dar dacă se răscoală ungurii, valachii nu-l vor mai 
putea salva şi a doua oară, deoarece nu au arme, 
și apoi starea sufletească s'a schimbat după 1848. 

„„„ Şi delegaţia memorandistă n'a fost primită, 

Memorandul a fost predat apoi șefului de cabi- 
net al împăratului în plic închis și sigilat, dar el n'a 
ajuns în mâinile împăratului, ci în mâinile guvernu- 
lui dela Budapesta, care nici nu l-a desfăcut să-l 
vadă, ci s'a hotărît să se răzbune pe valachii în- 
drăzneţi, 

Pe drum spre casă delegaţii memorandiști au 
fost maltrataţi la sări de către funcţionarii căilor 
ferate și de poliţişti și jandarmi. Un grup de dele- 
faţi ţărani au fost scuipaţi și bătuţi în gara Buda- 
pesta. Acasă i-au așteptat alte persecuții, Preoților 
li s'a retras congrua, învăţătorilor salariile pe timp 
de vacanță, țăranii sunt amendaţi și șicanaţi în tot 
felul. Teroarea contra românilor a luat un caracter 
general. Populaţia ungurească și evreiască în orașe 

s'a dedat la atrocități contra românilor, Lui loan 
Raţiu la Turda i s'a dărîmat casa, pe el l-au căutat 
să-l ucidă, dar se refugiase sărmanul ca un făcător 
de rele. Lui loan Maniu, Alexe Fedorca şi vicarul 
Barbolovici din Şimleul Silvaniei le-au devastat și 
dărimat casele. Tot așa şi la Arad, şi-n alte locali- 
tăți. Pe bătrînul Ioan Raţiu l-au condamnat la moar- 
te şi nu s'a mai putut întoarce niciodată la casa lui, 
căci el n'a trăit să vadă cu ochii împlinirea idealu- 
lui pentru care s'a jertfit. Pe Vasile Lucaciu îl pă- 
zeau jandarmii la Șişești, urmărindu-i orice mișcare, 
Și teroarea contra memorandiștilor se manifesta în 
chip şi fel, căci guvernul ungur era stăpânit de pa- 
tima răzbunării... 

CAP. XIV. 


O CIRCULARĂ PRIMEJDIOASĂ 


Seria de prigoane nemaipomenite, făcute de 
autorități și de particulari, asistați de poliţie, a avut 
un efect momentan deprimant și panic în rândurile 
românilor din Ardeal şi mai ales ale membrilor Co- 
mitetului Naţional, cunoscuţi sub numele de memo- 
randiști. Conducătorii mişcării naționale nemaipu- 
tând activa, începuse debandada şi se arătau simp- 
tomele desmembrării. Nu era nici un bărbat energic, 
care să poată ţinea frânele partidului, pentru a 
nu-l lăsa să se destrame, Nimenea nu avea curaj să 
se expue prigoanei şi atrocităților guvernului ma- 
ghiar şi a creaturilor sale, conducând şi îndrumând 
maideparte mișcarea naţională română, 

Dr Vasile Lucaciu vedea limpede situaţia, Ve- 
dea că românii ardeleni sunt în situația Imperiului 
Roman înainte de Aurel Marc, vedea că aci lip- 
seşte o mână puternică, demnă de a aduna rânduri- 
le românilor, El privi zadarnic printre ardeleni, nu 
putea descoperi această mână energică, Și-a dat 
seama că el însuși trebue să între în acţiune. Ştia 
ce-l așteaptă. Dar îndrăzni să înceapă. 

Intr'o zi de primăvară luă o hotărîre: In calita- 
te de secretar general al partidului naţional român 
redactă o circulară convocatoare prin care chiamă 
pe toți membrii comitetului la o consfătuire la Şi- 

șeşti pentru a se sfătui asupra celor ce trebue să 
se facă în împrejurările date. Circulara n'a fost scri- 
să însă pe tonul sec al adreselor oficiale, ci autorul 
ei își vărsă în ea tot focul inimei sale. 

„— Vă scriu aceste rânduri din tot sufletul, din 
tot focul inimei mele de român, care sufăr alături 
de poporul meu”, „Şi dacă n'aș avea cerneală v'aş 
scrio cu sângele meu, pentru a vă face să lăsaţi 
teama şi să veniți să începem lupta, lupta cea ma- 
re, care ne va aduce izbăvirea. Trebue să ne-o 
aducă, fiindcă dreptatea e cu noi”. 

Chiar a doua zi plecă cu căruța la Baia Mare 
ducând cu sine manuscrisul circularei convocatoare 
și se prezintă la tipografia lui Mihail Molnar, și câ- 
teva zile mai târziu, când se duse să preia convoca- 
rea tipărită, i se comunică ştirea că solgăbirăul 
Laczkó Bálint, care a fost încunoștințat de tipări- 
tura lui Vasile Lucaciu, a confiscat circulara con- 
vocatoare şi a întreprins acţiune de dare în judeca- 
tă pentru „aţâţare la ură contra naționalităților”, 

... Şi iată-l pe Vasile Lucaciu în faţa unui nou 
proces de presă pentru intenţia de a fi voit să tri- 
mită o convocare camarazilor săi de luptă, 

PARTEA Il-a. 
CAP, I 
PROCESUL DELA DEBREȚIN 


Sala Curţii cu Juraţii din Debrețin gemea de 
public. Studenţi, preoţi, profesori, juriști, particula- 
ri şi ţărani, un amalgan de cetăţeni. 

Juraţii își ocupară locurile. Figuri simandicoa- 
se, cu mustața ascuţită, unuii cu ochelari. Fac impresia 
unor buni patrioţi unguri Pe figurile lor nu se poate 
citi deloc importanța evenimentului ce așteaptă să 
se desfășoare în fața lor şi în care ei joacă un rol 
însemnat, 

E ora nouă şi jumătate și judecătorii nu mai 
apar, Soarele de toamnă îşi aruncă razele pe ferea- 
stră. Interesul e cu atât mai mare că sesiunea de 
toamnă a Curţii cu juraţii se începe cu acest pro- 
ces senzaţional. Mulțimea din sală începe să mur- 
mure, 

În sfârșit mai trec câteva minute şi se deschide 
ușa din fund și apare statura groasă a președintelui 
Isyârt6 Sándor urmat de judecătorii Ujhelyi András, 
un om uscăţiv şi lung, şi Rotler Bela, a cărui cheile 
era decorată de niște ochelari culanțdeaur. Ală- 
turi de ei se așeză grefierul Kiss Dániel. Tălmaciul 
Ion Nestor, avocat din Oradea Mare, așeză în fa- 

ţa președintelui un voluminos dosar. Publicul și ju- 
rații se ridică în picioare la întrarea judecătorilor, 
Câteva secunde mai târziu apare și reprezentantul 
ministerului public, procurorul general Cserna Vin- 
cze: o figură înaltă cu ochelari şi cu părul zbârlit, 
cu o privire îngâmiată și buzele siidătoare. 

Publicul urmărește cu un viu interes toate miș- 
cările acestor figuri chemate să joace rolul unei 
tragicomedii trăite, Se încep formalităţile. Acuza- 
tul e întrodus în sală, Figura lui mândră și înaltă se 
distinge dintre cei doi paznici cari îl însoțesc. Înain- 
tează cu pași siguri, cu fruntea ridicată, privind 
drept înainte cu ochii mari și negri. Nu pare deloc 
a fi deprimat, Nici nu-ți vine să crezi că el este 
eroul acestei tragicomedii, şi că asupra sorții lui 
trebue să decidă acum Curtea cu Jurații. 

Președintele face obicinuitul apel nominal al ju- 
raților, cu un ton mașinalicesc şi monoton. Jurații 
răspund ca un ecou auzindu- și numele: 

— Torday Gábor! 

— Jelen, 

— Márk Endre! 

— Jelen. 

— Kenéczy Gyula! 

— Jelen, 

— Beczner Frigyes! 

— Jelen, 

— Tóth Béla! 

— Jelen, 

— Domokos Kálmán! 

— Jelen. 

— Ábrahám László! 


— Jelen, 

— Szücs Mihály! 

— Jelen. 

— Dr Kemény Mór! 
— Jelen, 

— Sellak József! 

— Jelen, i 

— Jobbágy János! 
— Jelen, 

— Tarbay József! 
— Jelen, 

CAP, II. 
AM DREPT SĂ VORBESC ROMÂNEȘTE! 


După o scurtă pauză, în care acuzatul se 
așează, președintele adresându-se către acuzat: 

— Vâdlott, mi a neve? (Acuzatule, cum te 
chiamă?) 

— Onorat Tribunal, Domnilor juraţi! —  răs- 
punde acuzatul românește, 

Președintele Igyártó Sándor întrerupe tot un- 
gureşte: 

— Ştiu bine că acuzatul vorbește perfect lim- 
ba maghiară. Il invit să vorbească ungureşte! 

— Onorat Tribunal, cu privire la invitarea d-lui 
președinte... 

— Te invit încăodată să vorbeşti ungureşte! 
Este interesul dtale să te înţelegi direct cu juraţii 
— amenință președintele. 

In sală se aud mișcări și murmure. Câţiva tineri 
mai îndrăzneţi strigă în cor: 


— Vad oláh!" 

— Ros publicul să păstreze liniștea — strigă 
președintele. 

— Onorat Tribunal, — începe din nou acuzatul, 

— Văd că acuzatul presistă cu încăpăţinare să 
vorbească româneşte, — constată preşedintele. 

Deoarece Legea nu-mi dă dreptul să-l opresc de a 
vorbi în limba pe care noi nu o înțelegem, rog pe 
domnul interpret să adreseze româneşte întrebările, 

Ion Nestor, interpret, se îndreaptă spre bara 
justiției, aproape de acuzat şi traduce în româneşte 
întrebările președintelui şi răspunsurile acuzatului: 

— Acuzatule, cum te chiamă? 

Acuzatul răspunde cu o voce sonoră: 

— Dr Vasile Lucaciu! 

— Ce vârstă ai? 

— Patruzeci de ani. 

— Unde te-ai născut? 

— În comuna Apa, comitatul Satu Mare, Inain- 
te de a mi se pune alte întrebări vreau să pun eu 
câteva întrebări privitoare la procedura investiga- 
tiei şi a întregului proces. Vă rog să traduceţi aces- 
tea Tribunalului, 

loan Nestor traduce fidel aceste cuvinte, după 
care procurorul Cserna Vincze sare înfuriat și pro- 
testează, rugând președintele să nu dea voe acuza- 
tului să pue astfel de întrebări. 

Președintele se sfătuește cu judecătorii apoi 
pronunţă deciziunea: 

— Curtea cu juraţii nu dă loc cererei acuza- 
tului, 

Mulţumit de sine procurorul Cserna se ridică 
şi privindu-și însemnările, dupăce bea din paharul 
cu apă, începe un rechizitor preliminar cu vocea 
forțată; 

— Onorată Curte cu jurații! La 6 Iulie 1892 dr. 
Vasile Lucaciu, preot în işeşti, a voit să ţie o în- 
trunire pentru a se sfătui în privința cunoscutului 
memorand valach şi ce este de făcut în urma situa- 

ției ce s'a creiat după redactarea şi înaintarea ace- 
lui memorand. În acest scop s'au trimis invitări dela 
Șişești, datate: 2 Iulie 1892 şi semnate dr Vasile 
Lucaciu și imprimate în tipografia lui Molnar Mihail 
din Baia Mare și în cari, între altele spune: 

„Memorandul naţiunei române e un tablou fidel 
al situaţiei intolerabile ce s'a creiat prin actualul 
sistem de guvernare, Opinia publică română a cerut 
ca acel momerand să fie înaintat împăratului și în- 
tregei lumi culte, precum și subjugătorilor noștri, ca 
să vadă ce voim, ce pretindem, ce ni se refuză pe 
nedrept și cum suntem opriți de puterea brutală in 
progresul culturei noastre naţionale, Deoarece in- 
calificabila uneltire dela Fernezei — așazisul aten- 
tat cu dinamită — şi prin nemaipomenitul vanda- 
lism săvârşit de huliganii dela Turda, Șimleu şi 
Arad, s'a constatat faptul trist, că sub actualul gu- 
vern suntem atacați în chipul cel mai sălbatec fără 
nici o ruşine Palam et Publice terifelindu-ni-se onoa- 
rea cetățenească și individuală, că în acelaș fel se 
atentează brutal la siguranța publică și buna înţele- 
sere dintre cetăţeni, chiar sub auspiciile autorități- 
lor statului, cu știrea și concursul acestora, Aduna- 
rea are să se rostească faţă de aceste atentate şi 
să aducă hotărîri corespunzătoare, cum să ne apă- 
răm onorarea, liniștea, averea și viaţa”, 

Deoarece citatele acestea conţin crima de agi- 
taţie la ură contra naţiunii dominante și deoarece în 
urma investigaţiunii judelui instructor s'a stabilit că 
invitațiunea de mai sus incrimnată a fost ipărită în 
o sută de exemplare la comanda preotului dela Şi- 
șești dr Vasile Lucaciu, iar acuzatul a recunoscut 
că este redactată de el declarind că-și ia răspunde- 

rea pentru conținutul ei, ridic acuză contra preotu- 
lui Vasile Lucaciu pentru crima de ațâțare la ură 
contra națiunii dominante și cer judecarea şi con- 
damnarea lui în baza Art. 172 Cod Penal, pentru a 
statua un exemplu și pentru ceilalți valachi, crai ar 
îndräzni să procedeze la fel. 

După rechizitorul procurorului urmează o liniș- 
te forţată. Par'că vocea procurorului ar fi înlănțuit 
sufletele de păreţii sălii, Vasile Lucaciu se desprin- 
de cel dintâi de acest ecou și adresează câteva cu- 
vinte apărătorului său dr Iuliu Coroianu. Acesta se 
ridică apoi: 

— Domnule președinte, Vă rog să  dispuneţi 
traducerea actului de acuzare şi mai ales a adresei 
incriminate, deoarece traducerea făcută la Buda- 
pesta este defectuoasă. Așa de exemplu, în traduce- 
rea maghiară se vorbește de „Elrabolt Jogok" cee- 
ace nu se află în manuscrisul original. Pentru apă- 
rare este de mare importanţă, ca acuza să nu fie 
bazată pe inexactități, să nu se aducă lui Vasile 
Lucaciu învinuirea că ar fi scris ceeace n'a scris, 

Inainte ca președintele să răspundă la cererea 
apărătorului, în sală izbucnește tumult, Ungurii din 
Debrețin, cari au venit să se distreze la acest pro- 
ces, s'au simţit jigniţi în orgoliul lor, că acuzatul 
refuză să vorbească ungurește. Incep să insulte pe 
acuzat, la care răspund românii prezenţi și ei, că 
acuzatul poate vorbi în limba sa maternă. Aceasta 
a dat prilej la un schimb violent de cuvinte între 
unguri şi români: 

— Büdös oláh! 

— Ungur prost! 

— Hallgass te bocskoros! 

— Taci tu slugoi de călăul 

Președintele văzând că degeaba sună clopotul, 
nu poate stăpâni sala, suspendă ședința amânându-o 
pentru a doua zi, 

CAP, III. 
CIRCULARA INCRIMINATĂ 


A doua zi, dacă se mai putea, sala ar fi fost 
și mai tixită de lume, Nu numai coridoarele Tribu- 
nalului, în care se afla Curtea cu Juraţii, dar și 
strada forfotea de mulțimea care se străduia să 
ajungă în sală, Poliţia cu mare greutate putea îm- 
piedica mulțimea să nu pătrundă cu forţa, 

În sală, aceleași figuri, aceeași atmosferă încăr- 
cată și aceeaşi linişte încordată ca şi în ajun, 

Președintele Igyártó deschide ședința. El dis- 
pune să se dea citire traducerii incriminate făcută 
la Budapesta de interpretul Suciu, Se dă apoi citi- 
re şi textelor făcute de traducătorii Cosmuta și cea 
de Iosif Nestor, Se constată cu stupefacţie, că toate 
trei traducerile diferă esenţial una de alta. 

Din public se aud voci... Preşedintele sună 
energic din clopoțel apoi adresându-se acuzatului: 

—  Acuzatule, recunoşcuţi că eşti autorul adre- 
sei incriminate? 

—- Da — răspunse Vasile Lucaciu, 

— Ai răspândit această tipăritură? 

— Nu, 

— lei răspunderea pentru ea? 

— Da, 

— Intrunirea s'a ţinut la Șișești? 

— Nu. A fost oprită de solgăbirău. 

— Aj ceva de reprodus în scris pentru apărare? 

— Da. Cer să se citească procesul verbal în- 
cheiat la instrucţie. 

La aceste cuvinte se ridică procurorul Cserna 
şi declară că se opune acestei cereri, 

Președintele se consultă cu juraţii, apoi comu- 
nică deciziunea: 

Tribunalul respinge cererea acuzatului ca ne- 
mofivată, 

Apărătorul Coroianu cere cuvântul, 

— Domnule președinte, la deschiderea proce- 
sului aţi spus că acuzatul are drept să ceară cetirea 
procesului verbal dela instrucție şi acum nu-i acor- 
daţi acest drept. Cu onoare Vă rog să reveniţi și 
să-i acordaţi acuzatului dreptul ce i se cuvine. 

Procurorul întrerupe: 

— Cer respingerea cererei apărătorului. 

Apărătorul insistă dar fără rezultat, 

Tribunalul se retrage pentru deliberare. 

În public se face zgomot. Cuvinte înjurioase 
atacă pe Lucaciu, dela spate: 

— Valach obraznic! 

— Opincar puturos! 

— Vrea să-şi bată joc de justiția maghiară. 

Se naşte tumult. Când intră preşedintele urmat 
de judecători, se face liniște relativă şi preşedintele 
așezându-se comunică rezultatul deliberării: 

— Tribunalul respinge cererea apărătorului, 

După o scurtă pauză de liniște forțată se ridică 
dr Vasile Lucaciu și cere să se citească cel puţin 
adresa incriminată în limba română, 

Din public se aud voci, proteste, ba chiar jurații 
exclamă: 

— Vrea să ne amărască viaţa, Nu vrem să mai 
auzim limba valachă, chiar aci în palatul Tribuna- 
lul dela Debrețin. 

Procurorul se ridică şi protestează şi el, 

Președintele declară însă că deşi bunul simţ se 
ridică contra cererei absurde, legea însă îi dă drept 
şi nf se poate opune la citirea textului original al 
circularei incriminate, 

Fiindcă grefierul Kiss Daniel nu știe româneşte 
manuscrisul este predat tălmaciului Ion Nestor spre 
citire, 

„Onoraţi Domni!” 

„De ani îndelungaţi poporul românesc din Tran- 
silvania şi Ungaria şi-a exprimat dorinţa de a înain- 
ta un memorand al naţiunei române, care să fie o 
icoană fidelă a situaţiunei insuportabile ce ni s'a 
creiat prin actualul sistem de guvernare. Această 
dorință a românilor s'a împlinit și Memorandul a 
fost prezentat la împărat de către reprezentanții 
regionali ai românilor din Transilvania și Ungaria, 
Totodată acest memorand a ajuns în faţa lumei 
culte din Europa occidentală, Spiritul şi tendinţa 
memorandului, precum și justificarea deplină a celor 
expuse în el şi oportunitatea depunerii Memoran- 
dului la Inaltul Tron luminează întreaga stare în 
care se zbate nefericitul şi subjugatul popor român”, 

„A fost pretenţiunea sentimentului poporului 
românesc să se marcheze în mod epocal situaţiunea 
politică, economică şi culturală, în care ne aflăm, 
în luptele noastre pentru emanciparea cultural-ra- 
țională, Se urmărea arătarea față de monarh, că 
românii sunt demni de progres şi civilizaţiune și de 
ridicarea lor pe treapta ce li se cuvine într'o ţară 

civilizată. De asemenea se arăta cum procedează 
asupritorii noștri, căutând să înăbușe  pretenţiunile 
firești și drepte şi răpindu-ne un bun al nostru ina- 
lienabil ce ni s'a răpit şi că aceste drepturi ni se 
tăgăduesc în mod nejust și cum suntem împiedecaţi 
cu forța brutală în progresul cultural şi naţional”. 

„Dorinţa ne-am  împlinit-o şi rodul muncii 
noastre este puterea providenţei în virtutea neamu- 
lui nostru, În situațiunea ce ni s'a ceriat după înain- 
tarea Memorandului se impune necesitatea ca toţi 
aderenţii sinceri ai partidului naţional român, adeca 
toți românii de cinste și buni patrioţi din aceste 
provincii să ne întrunim, să ne consultăm asupra 
celor ce avem de făcut în situaţia creiată. Trebue 
să ne facem datoria de buni creștini și ca cetăţeni 
loiali și naționaliști devotați". 

„Conferinţa se ţine la 6 Iulie 1892 la orele 3 
p. m. în pavilionul de vară din Șișești,. Programul: 
raport asupra înaintării Memorandului, însemnăta- 
tea şi rezultatele lui, presa românească, chesia soli- 
darității naţionale, atentatul cu dinamită din Ferne- 
zei şi vandalismul săvârşit la Turda, Șimleul Silva- 
niei şi Arad. S'a constatat că, sub actualul regim 
atentatele cele mai sălbatice se pun la cale contra 
onoarei noastre, contra vieţii și drepturilor noasire 
cetățenești, dăunând bunei înţelegeri dintre  cetă- 
teni, Atentatul s'a săvârșit sub auspiciile şi colabo- 
rarea autorităților politice din ţară. Conferinţa se va 
pronunţa şi față de aceste atentate, luând hotărirea 
de a ne pune în gardă, dea ne apăra onoarea, liniș- 
tea şi viaţa. De asemenea se va pronunţa şi asupra 
solidarității naţionale luând măsurile oportune în 
cauza remenenței (surplus) ce s'a pus pe comune de 

fiscalitate, Se desbat și proiectele privitoare la pre- 


sidiu și comisiunea pentru autentificarea procesului 
verbal”, 


Șișeşti, la 2 Iulie 1892 


Dr. Vasile Lucaciu”, 

CAP. IV. 
PLEDOARIA LUI COROIANU 


— Onorată Curte, 

Inainte cu câţiva ani, marii poeţi latini, între 
cari şi Vasile Alexandri, s'au adunat la Montpellier, 
la un concurs, în care s'a judecat cea mai frumoasă 
poezie scrisă asupra gintei latine. Cea mai frumoasă 
odă a fost a lui Vasile Alexandri. Ea s'a tradus în 
toate limbile, între altele și în cea maghiară. Am 
citit cinci traduceri în ungurește, cari fiecare se 
deosebea una de alta și nici una nu exprima fidel 
ceeace cuprindea oda originală a poetului român. 
Am adus domnilor uraţi un exemplu, pentru a ară- 
ta ce greu e să traduci ceva fidel și pentruca, cu 
atât mai mult să vă atrag atenţia asupra defectuoa- 
sei traduceri a hârtiei româneşti, pe care d. pro- 
curor a incriminat-o și pentru a cărei paternitate 
cere să osândiți pe acuzat. Înainte de a arăta însă 
cât de greșit este tradusă convocarea  incriminată 
și a vă documenta cât de mult traducerea nu ex- 
primă ceeace a intenţionat autorul, daţi-mi voe, ca 
în interesul bunei justiții și ca să puteţi da un ver- 
dict care să vă liniștească conștiința, să vă fac cu- 
noscute cauzele cari au îndemnat pe autor să scrie 
convocarea. Să căutăm dacă faptul incriminat con- 
stitue crima prevăzută de Art. 172 Cod. Penal. Să 
ne întrebăm anume, convocatorul incriminat, a pu- 

tut el avea efectul ce i se atribue: agitaţie la ură 
contra naționalităților? Numai rostindu-vă asupra 
acestei chestiuni veţi putea judeca cu dreptate, con- 
form jurământului ce aţi depus. Trebue să vedem ce 
zice Legea. Art, 172 cod. pen. numeşte agitare la 
ură contra naționalităților faptul acelei persoane, 
care într'o adunare publică, prin grai viu sau prin 
răspândirea unei imprimate îndeamnă la ură o na- 
țiune contra alteia. În convocarea lui Vasile Luca- 
ciu, ori cât de amănunţit aș căuta, nu găsesc ceva 
de așa natură, Or, se poate numi agitaţie la ură 
faptul că acuzatul a zis că Memorandul românilor 
dă tabloul fidel al stării insuportabile creiată de ac- 
tualul sistem de guvernământ? Nu d-lor juraţi, 
această crimă e cuprinsă cu atât mai puţin în pa- 
sagiu, cu cât Vasile Lucaciu își exprimă durerile sa- 
le referitoare la Memorandul înaintat Împăratului. 
El constată, că cele cuprinse în Memorand sunt ade- 
vărate și constatarea unui asemenea fapt nu poate 
îi oprit de Codul Penal. Chiar dacă Vasile Lucaciu 
ar greşi în exprimarea părerii sale, nici atunci nu 
poate fi vorba de o crimă, ci de o părere indivi- 
duală greșit exprimată, lar că nu pot fi taxate ca 
agitatoare afirmaţiunile acuzatului privitoare la fap- 
tele cuprinse în Memorand se învederează cu atât 
mai mult, cu cât ele n'au fost desminţite de nimeni, 
nici dovedite ca nefondate şi aduse numai ca fond 
de agitație, Dar că nici nu putea să cuprindă lucruri 
cari ar tinde la agitarea naționalităților se poate 
judeca și din faptul că a fost înaintat Monarchului 
și cred că sus la Curte nimeni n'ar putea să-și per- 
mită a se apropia cu sândul de-a agita, Și apoi, un 
popor care caută să se susție numai prin propriile 

sale puteri, în mijlocul celor mai mari persecuții și 
impilări aducând fapte greșite n'ar putea câștiga pe 
cei dela curte, 

Chiar în convocator se zice: „A fost pretențiu- 
nea sentimentului comun al poporului românesc să 
se facă actul acesta, să se marcheze în mod epocal 
situațiunea politică şi stadiul în care ne aflăm în 
luptele noastre pentru libertate şi cultura naţiona- 
lä". „Apoi în această eră de publicitate, progres și 
civilizațiune, cunoscut să fie Capului statului și 
asupriților noștri ce voim, ce pretindem, ce e al 
nostru bun inalienabil ce ni sa răpit şi ni se re- 
fuză pe nedrept. Cum suntem împiedecaţi, cu forța 
brutală în avântul nostru național", 

Ei, unde vedeţi d-v agitaţie în acest pasaj? Cum 
se poate crede că se agită printr'o scriere înaintată 
Tronului? Cine poate afirma, că înşirând ce este 
de făcut pentru a scăpa dintr'o situațiune grea, de 
o soartă amară poate să constitue crima aţâțării la 
ură contra naționalităților? Ce efect revoltător face 
și pentru lumea cultă și pentru apăsaţi faptele cari 
împing un popor de trei milioane suflete să caute 
lecuirea relelor la cel mai înalt factor al statului: 
la Coroană. lar această agitaţiune nu o fac autorii 
Memorandului, cari de altfel au lucrat după dorința 
unanimă și conform mandatului ce au primit dela 
toţi românii. Nici Vasile Lucaliu, ori alți fii ai națiu- 
nei române, ci o fac cârmuitorii nechemaţi ai năvei 
statului la care se și referă pasagiul citat din hârtia 
incriminată. Vă mai atrag atenţiunea că în acest 
pasaj nici nu se găsește cuvântul „națiune" ori „na- 
ționalitate”. 

Hârtia incriminată mai zice: 

„ln situaţiunea ce s'a creiat după depuenerea 
Memorandului se ivește necesitatea ca toţi aderen- 
ţii sinceri ai partidului naţional român, adecă toţi 
românii de cinste și buni patrioţi din regiune să ne 
întrunim şi să ne consultăm asupra actelor ce mi se 
impun în actuala situaţie, ca unor creştini luminaţi, 
ca unor cetățeni loiali, ca unor naționaliști devo- 
taţi”. 

Să vedem apoi ce cuprinde pasagiul trei din 
hârtia incriminată: 

„Dupăce în urma procedurii  necalaficabile cu 
aranjarea așa numitului atentat cu dinamită, din Fer- 
nezei și cu vandalismele nemaipomenite săvârşite la 
Turda, la Șimleu și Arad de către vandali, s'a con- 
statat faptul trist, că sub actualul regim atentatele 
sălbatice contra onoarei noastre, liniștei şi bunei 
înţelegeri dintre cetăţeni să săvârșesc fără jenă cu 
conducere. Conferinţa va discuta și se va pronunţa 
cum să ne apărăm față de aceste atentate”. 

Să fim serioși și să judecăm drept. Cine poate 
citi din acest pasaj altceva decât îngrijorarea, care 
văzând cum mâini sacrilege atentează la onoarea 
sa, caută să se apere? 

Este apoi un fapt positiv cel cu atentatul dela 
Fernezei, unde Lucaciu a figurat ca bănuit. Cine 
dintre D-v ar putea să presupună despre el că ar îi 
capabil să se amestece într'o afacere păcătoasă ca 
un atentat cu dinamită și cum se face ca un om, ca- 
re după cum însuşi a mărturisit mai târziu, na vă- 
zut niciodată pe dr Vasile Lucaciu, vine și-l acuză 
că ar fi săvârşit o astfel de crimă? Mi se pune dela 
sine întrebarea. Oare nu este aceasta o infamă unel- 
tire? Bănuim chiar şi izvorul de unde pleacă această 

uneltire, Să nu ne mirăm D-lor juraţi dacă Vasile 
Lucaciu caută şi acţiunea prezentă tot în acel iz- 
vor, care acum cinci ani l-a băgat în arest preven- 
tiv timp de 6 săptămâni, după aceea să aibă doi ani 
permanent sabia lui Damocles asupra capului său, 
ca apoi procesul să se termine cu achitarea lui ne- 
găsindu-l vinovat. Trebue să recunoaștem că pri- 
goana asta contra acuzatului, dacă nu e pusă la cale 
de-adreptul de guvern, este opera agenților guver- 
nului. Probă evidentă este chestia actuală, când gu- 
vernul a pornit prigoană contra celor mai cuminţi 
fii ai poporului român, dintre cari au ales tocmai pe 
Vasile Lucaciu, despre care deja la 1887 procurorul 
un reprezentant al guvernului a scris: „lată ocazia 
cea mai bună, ca acest om, care acum este acuzat 
de propriii săi coreligionari să fie făcut imposibil”. 
Ei, nu a fost el în drept să califice cum se cuvine 
apucăturile unui guvern care comite astfel de fap- 
te? Convocătorul este un răspuns la prigoana în- 
dreptată contra lui. Nu i se poate lua în nume de 
rău că veștejeşte faptele barbare ale unei bande ne- 
socotite cu care națiunea maghiară desigur că nu se 
identifică, ci se revoltă contra vandalismului comis, 
Dar unde am ajunge, ce ar fi de noi, dacă s'ar în- 
curaja astfel de fapte și s'ar permanentiza? Ce s'ar 
întâmpla când Parisul, purtătorul faclei civilizaţiei, 
ar arunca facla și ar pune la cale atrocități condam- 
nabile din evul mediu? Ce ar fi dacă s'ar călca 
toate drepturile umane și s'ar spulbera tot ce este 
frumos, bun și adevărat, când s'ar înăbuși orice li- 
beralism, orice simţ uman, când o naţiune ar îi ex- 
pusă lovitoruilor barbare ale unui popor brutal? 
Ce aţi zice D-voastră, dacă întreg poporul fran- 

cez ar face la fel? Nu aţi zice că francezii au 
înebunit? Tot aşa, condamnând pe Vasile Lucaciu, 
care a sărit să apere dreptul uman, d-voastră aţi 
încuraja pe acei oameni brutali cari a făcut rușine 
întregei ţări prin faptele lor. 

De altfel, este surprinzător că guvernul în loc 
să caute pe autorii vandalismelor și ai pedepsi, pri- 
gonește pe bărbaţii cari s'au ridicat să-și apere 
persoana şi avutul, condamnând pe cei ce au taxat 
faptele lor ca vandalisme asiatice. 

Intr'adevăr, rolul apărării e greu, căci trebue 
să ne desbrăcăm de orice interes personal spunând 
adevărul, chiar când prin aceasta ne periclităm 
situaţiunea. Și chiar dacă Vasile Lucaciu a numit 
vandalisme faptele petrecute la Turda, Șimleu şi 
Arad şi bașbuzuci pe cei ce le-au săvârșit, nu cred 
că Dv. judecând drept ați putea nega că putea să 
se exprime altfel. Când s'a săvârşit atacul contra 
lui Ioan Raţiu dela Turda, s'au făcut pregătiri pe o 
scară întinsă și la timp, pentru a-i asigura reusita. 
Mai mult, preparativele s'au făcut chiar sub ochii 
poliției şi întreg vandalismul a :fost condus de 
oamenii siguranţei publice. Pietrele cu cari sa 
bombardat casa lui Raţiu au fost transportate acolo 
cu cotigele primăriei. Din fotografiile ce am onoare 
a vi le prezenta puteți vedea ce s'a făcut acolo. In 
timp ce se bombarda casa se auzeau strigăte sălba- 
tice la adresa lui Raţiu: „Trădător de patrie!" „Jos 
Valachii!”' Moarte opincarilor!” „Ucideţi pe nă- 
drăgarii valachi!" „Ștreang lui Raţiu!” şi alte ase- 
menea cuvinte. Nu era acesta un atentat la viața 
unui cetățean? 

Și aceasta s'a petrecut într'un oraș cu 7000 de 

maghiari şi nici o mie de români, şi nimeni nu i-a 
venit în apărare. Așa s'a petrecut și la Şimleul 
Silvaniei și la Arad, 

Se potrivesc astfel de fapte cu cultura unui 
public orășan maghiar?  Servesc ele la sporirea 
nimbului statului maghiar? Se potrivesc ele cu mult 
lăudatul cavalerism maghiar? Atentatul la viaţa şi 
averea cetăţenilor paşnici nu este pasibil de pe- 
dapsa codului penal? Au fost mii de atentatori şi 
nici unul din ei n'a fost pedepsit. Ce fel de ordine 
e aceasta? Cum se poate numi poliție aceea cu 
concursul căreia se fac astfel de fapte? Se accen- 
tuiază mereu că naţiunile să trăiască în bună pace. 
Dar acolo unde nu-i ordine, acolo unde vandalii 
criminali  devastează fără răspundere, unde se 
atacă cel mai sfânt drept individual scris în lege: 
viaţa, averea, libertatea și sunt prădate sub scutul 
poliţiei, se poate vorbi de pace? Acuzatul n'a făcut 
decât să apere acest drept şi nu cred că s'ar găsi 
un om cu judecată care să-l condamne, 

CAP. V, 


UN CAPITOL DE ISTORIE REALĂ 


Președintele ordonă cinci minute pauză, după 
care apărătorul dr Iuliu Coroianu continuă: 

— Prin convocarea sa Lucaciu nu a agitat 
contra nici unei națiuni. Pentruca să poată conţine 
elemente pentru aţâţare la ură, trebue să utilizeze 
cuvinte cari ațâță patimile, răscolesc ura. Ce aţâ- 
tare este în pasagiul incriminat? Dimpotrivă, acu- 
zatul a urmărit potolirea românilor agitaţi în urma 
sălbaticei campanii a presei maghiare, care se nă- 
pusteşte cu atâta furie contra noastră dela Memo- 
rand încoace. Teama că adunarea dela Șișești se 
termina cu exces este absolut neîntemeiată. Se 
știe că românii nu s'au dat la fapte ilegale nicioda- 
tă. La 1848 s'au adunat la Blaj 40.000 de români. 
Ce ordine a domnit acolo. Însuși Iosif I. a recu- 
noscut că românii sunt cei mai răbdători și mai 
iubitori de ordine dintre popoarele Monarchiei. 
Dacă este ceva de regretat, e faptul că solgăbirăul 
a oprit cu forța adunarea dela Șișeşti. S'a scăpat 
astfel ocazia de a se arăta cât de legali sunt ro- 
mânii și cât de neîntemeiată este persecuția lor și 
acuzația d-lui procuror Cserna, care spune că Lu- 
caciu a voit să răscoale patimile prin convocarea 
adunării, când cuvântul naționalitate nu există în 
adresa incriminată. 

Dlor juraţi, nu cred că veţi putea declara 
vinovat pe acuzat de crima ce i se impută, de a fi 
agitat contra naționalităţii. Dar procesul mai are și 
o lature politică, Nu există un stat în Europa în 
care populația să fie atât de diterită ca în patria 
noastră, ca naţionalitățile diferite să fie în masse 
atât de compacte și unde. conștiința naţională să 
se manifeste atât de unitar ca la noi, E de prisos 
să discut aci caracterul autochton al acestor po- 
poare deoarece viaţa naţională în prezent nu se 
sprijină pe drepturile istorice, ci pe puterea de 
care dispune şi cu care se manifestă simţul naţional 
la fiecare naţiune. Nu trebue să dovedesc că în 
decursul veacurilor legile fundamentale ale Ungariei 
nu arată nicăeri că ar fi fost cuceritori și cuceriţi, 
lar dacă în trecut nu sau dat semne de viață 
naţională mai intensivă, nu e pentrucă legile ne-ar 
fi declarat cuceriţi, ci fiindcă înainte de 1848 ţără- 
nimea a fost pusă la discreţia clasei privilegiate și 
că domnea arbitrarul nemeşilor, libertăţi nu existau 
şi astfel nici viaţa naţională nu putea lua avânt, 
ca în epoca ce a urmat după revoluţie. Libertăţile 
au creiat așa zicând popoarele etnice. Pe acele 
timpuri clasele privilegiate, de orice nație erau, se 
străduiau să-și păstreze privilegiile, 

Ideea de stat maghiar nu era cunoscută peste 
tot. Limba maghiară era puţin cultivată, încât 
numai Szechenyi, destul de târziu, a fost acela 
care a atras atenţia clasei privilegiate asupra culti- 
vării naționalismului. El a zis: „Nyelvében él a 
nemzet” (Națiunea trăește prin limba sa). Principiile 
moderne ale apusului și cuceririle lui au străbătut 
şi partea dela răsărit a Europei. Astfel și noi cei de 

aici am prins comoara cea mare a vieţii: liber- 
tatea, independenţa, conştiinţa naţională, Aceste 
idei au deșteptat la viață și naţionalităţile de aici 
deschizând porţile iadului, ale labirintului în al 
cărui întuneric zăceau popoarele din partea 
noastră. Și care naţiune din patria moastră a fost 
cea dintâi, care proclamând libertatea şi indepen- 
denţa naţională a ridicat arma pentru apărarea lor? 
Nu ungurii? Nu aci în Debrețin apostolul libertăţii 
voastre urcându-se pe tribună la 1848 a zis?: 

— „Afirm cu credinţa cea mai sfântă, cu con- 
vingerea cea mai curată că a sosit timpul când 
Ungaria trebue să fie liberă și independentă!" 

Nu e locul aici să analizez întrucât s'a realizat 
şi cum a decurs lupta pentru independenţă şi ce a 
urmat după revoluţie, nu vreau nici să arăt jert- 
fele ce le-au adus maghiarii pe altarul independen- 
tei, pentru care a câștigat atunci simpatia întregei 
lumi culte, Vreau să accentuez numai, că soarele 
sfânt al libertăţii nu a strălucit la 1848 numai pen- 
tru Unguri, ci razele lui s'au extins şi peste cele- 
lalte popoare din patrie, Acelaș foc sacru, care 
încălzind piepturile maghiarilor, le-a dat putere, a 
încălzit şi pe români chemându-i la viață naţională, 
Lăsat pe aripi libere geniul naţional, pretinde drep- 
turi pentru toate popoarele din patrie, pentru 
binele patriei comune și din punct de vedere uma- 
nitar. lar dacă românilor li se cuvin aceste drep- 
turi, dacă sunt vrednici de ele, vom putea judeca 
dându-ne seama, că ei și-au păstrat limba și obi- 
ceiurile mii de ani, iar când vânturile libertăţilor 
a suflat peste plaiurile noastre, românii n'au întâr- 
ziat nici ei de a și-le cuceri. 

Păcatul celor mai multe naţiuni este, că ajun- 
gând la apogeul aspiraţiunilor nu se mulțumesc de 
puterea de care dispun, ci vor să se extindă şi 
peste sfere unde jisnesc drepturi identice cu ale 
lor. Un proverb francez spune: „Pofta vine mân- 
când" așa şi tendința unor popoare de expansiune, 
Fericite sunt acele popoare, cari își pot înirâna la 
timp această poftă, Durere, la noi nu este aşa, 

Domniile Vastre domnilor juraţi, sunteţi cetă- 
teni ai celui mai maghiar oraș unguresc, nu aveţi 
contact cu naţionalităţile şi astfel numai din ziare 
aveți cunoștință de existenţa noastră. Cunoștinţele 
adunate în felul acesta sunt greşite şi cu multe 
lacune, ba chiar induse în eroare, căci în presa 
maghiară s'au furișat o mulțime de indivizi, cari nu 
aparţin nici uneia din naţionalităţile din patrie și 
cari trec peste cel mai luminos adevăr, numai pen- 
tru a-și face interesele. Nimeni dintre acei ce cu- 
nosc spiritul art, 44 al Legii dela 1868, adecă legea 
despre egala îndreptăţire a naționalităților şi cei ce 
cunosc cuprinsul adreselor către tron ale lui Fran- 
cisc Deâk, că în patria aceasta mai sunt afară de 
maghiari și alte naţionalităţi a căror libertate naţi- 
onală trebue să fie garantată prin lege. Cât s'a 
aplicat din aceste legi pentru români se vede din 
conţinutul Memorandului, în care românii arată cât 
sunt de nedreptăţiţi, deoarece toate drepturile în- 
scrise în lege sunt călcate în picioare. Ardealul e 
maghiarizat cu forța, deşi veacuri de-arândul a fost 
separat de Ungaria. Unirea s'a făcut întrun chip, 
care nu corespunde câtuși de puţin principiilor libe- 
rale şi de echitate, Ardelenii sunt nedreptăţiți că 
nu li se garantează o justiție și administrație cum 

ar trebui și că după pactul dela 1868 în Ardeal se 
menţine o lege electorală şi de presă mai severă 
decât cea din Ungaria. Greutățile noastre cele mai 
mari sunt cele ce izvorăsc din călcarea legii egalei 
îndeptățiri, care a ajuns literă moartă, Ba fiecare 
guvern a progresat atât de mult în nesocotirea 
acestei legi, încât azi am ajuns să vedem cum se 
discută pe faţă în cercurile politice maghiare, dacă 
nu ar fi mai bine să se șteargă această lege cu 
desăvârşire, 

Mi-aduc aminte de o întâmplare istorică. Un 
rege din Eliada era foarte aspru în stăpânirea sa, 
nu respecta legile și era tiran cu poporul. Cu toate 
astea o femee se ducea zilnic la Biserică şi se 
ruga pentru el. Striga cu voce tare, ca D-zeu să dea 
viață lungă Regelui, Regele auzi aceasta și o 
întrebă: 

— Cum de te rogi tu pentru mine, când eu sunt 
un rege tiran? 

—  Majestate, ești al treilea Rege tiran, mai 
tiran decât antecesorii tăi. Mă rog lui Dumnezeu 
să-ți dăruiască viață lungă, ca fiul tău să vină cât 
mai târziu la domnie, căci el va fi desigur și mai 
tiran! 

Așa sunt şi guvernamentalii din Ungaria cu 
naţionalităţile, fiecare guvern care vine caută să 
supraliciteze pe celelalte în tiranie. Această purtare 
a guvernelor maghiare față de naționalități e con- 
trară spiritului în care s'a făcut legea dela 1868 și 
în flagrantă contrazicere cu promisiunile făcute de 
maghiari înainte. In răspunsul la mesaj la 1868 par- 
lamentul a zis între altele: „Nu vom uita că ne- 
maghiarii din Ungaria sunt tot aşa de buni fii ai 

patriei ca ungurii şi cu toată bunăvoința vom căuta 
să asigurăm prin lege tot ce este în interesul lor 
și al patriei”. 

Oare aşa s'a făcut? Nu sunt acestea litere 
moarte? 

Eu, domnilor juraţi, nu știu cum vă  închipuiţi 
Dv. misiunea legilor. Cred însă că nu are nici un 
înțeles, nu se rentează deloc a se obosi şi a se 
cheltui făcându-se legi, ca apoi să nu se respecte. 

Mi sar putea imputa că risc o afirmare prea 
îndrăzneață, dar la rândul meu aș putea să invoc 
o mulțime de fapte din cari reese în chip neîn- 
doelnic dreptatea afirmaţiunei mele, petrucă dacă 
privim viaţa practică pe orice teren, nu vedem decât 
călcarea legii egalei îndreptăţiri. Și suntem jisniţi, nu 
numai pe teren administrativ și al justiţiei, ci și pe 
terenul bisericesc şi școlar. lar aceste drepturi 
naturale ale poporului e păcat să fie călcate, chiar 
în interesul statului. Invăţăturile lui Amos Come- 
nius, al cărui jubileu de 100 de ani sa serbat atât 
de frumos în acest oraş, ne arată câtă frumuseţe și 
putere există în dreptul popoarelor de ași educa fii 
săi în spirit naţional și în limba maternă. Ni se dă 
nouă acest drept? Așa-i că nu! Poate fi condamnat 
Lucaciu pentrucă-și apără acest drept? Desigur că 
nu. Nu este exact ce spune d-l procuror, că poporul 
merge orbește pentrucă este incult. Inculți sunt 
mulţi şi între unguri. Ei ascultă pe preoți știind că 
vor binele națiunii. Țăranii simt aceasta conștienți 
fiind de naționalitatea lor. Ei cunosc pe cei ce le 
vor fericirea. Dovadă ţăranii dela Șișeşti pe cari 
preotul abia îi poate reţine să nu treacă la orto- 
doxism, numai pentrucă Episcopul Szabo a lovit în 

preotul Vasile Lucaciu. lată cum țin țăranii români 
la conducătorii lor. Desigur că nu ar ținea dacă nu 
ar crede că fidelitatea lor duce la fericirea lor. 
Starea noastră culturală nu este aşa de înapoiată 
cum o prezintă d-l procuror. Dovadă că noi am dat 
României nu mai puțin de 6700 de tineri cu învă- 
țătură, pentrucă ei n'au putut trăi aci, deoarece 
regimul pe care d-l procuror îl servește a închis 
pentru noi toate căile vieții publice, 

(Manifestare între jurati.) 

Dacă țărănimea este incultă, e din cauza 
asupririlor aplicate de sistemul actual de guver- 
nământ, 

— Să nu faci digresiuni vorbind de politică! — 
întrerupe președintele. 

— D-l procuror ma determinat să stărui 
asupra unor chestiuni politice, şi să nu se uite că 
aci e vorba de un proces politic — răspunde apă- 
rătorul. — Dacă ungurii vor prosperarea ţării lor, 
să respecte dreptatea, să nu calce/în picioare cele- 
lalte naţionalităţi şi să nu uite învăţămintele ce le 
dă istoria, că toate popoarele conduse de alte senti- 
mente, decât al bunului simţ, al îrumosului şi al 
adevărului, au pierit, 

Domnilor juraţi, fiți drepţi, şi prin verdictul 
d-voastră negativ daţi satisfacţie unui om acuzat 
fără temei, satisfăcând dreptatea însăși! 

CAP, VI. 
UN DISCURS DOCUMENT ISTORIC 


După o mică pauză președintele întreabă pe 
acuzat dacă mai are ceva de spus. 

— Da, am — răspunde Vasile Lucaciu — vreau 
să vorbesc mai pe larg. 

— ţi dau cuvântul — zise președintele — cu 
condiţia ca să vorbeşti ungureşte. 

— Am dreptul să vorbesc românește! 

De pe băncile juraţilor năvălesc droaie de 
injurii la adresa lui Vasile Lucaciu: 

— Opincar obraznic, valach puturos! Nu ţi-e 
rușine! Ne sfidezi aci la noi acasă, În această casă 
a justiției maghiare nimeni na mai vorbit limba 
valachă până acum, 

Cu toată situaţia amenințătoare Vasile Lucaciu 
prezistă în hotărîrea sa: 

— Legea îmi dă dreptul să mă apăr în limba 
mea maternă, 

Preşedintele se consfătuește cu judecătorii, con- 
sultă legea, apoi aproape fără voia sa spune: 

— Acuzatul are cuvântul. 

Figura impunătoare a lui Vasile Lucaciu se 
ridică şi cu vocea sonoră și cu oarecare sarcasm în 
ea, ca şi cum ar vorbi dela tribuna parlamentară, 
spune: 

— Onorată Curte! Propunerea d-lui jurat ca să 
vorbesc în altă limbă, decât cea a  dulcei mele 
mame, îmi vine tocmai bine, pentrucă nimic ca 
această invitare nu dovedește mai bine, că e vorba 
aici de o înscenare politică cu scop, ca în acelaş 
timp, când sunt dat judecaţii și poate temniţei, să 
mi se ia și mărturie că renunţ la dreptul acordat 
prin lege. Tocmai acest lucru arată că nu eu vreau 
să prezint pe români puși față în față cu ungurii, 
ci Curtea cu jurii vrea să confirme aici o luptă ce 
se dă demult între D-v. şi noi. Cu părere de rău 
însă nu pot satisface dorința d-lui jurat de a mă 
auzi vorbind ungureşte, 

Președintele cere interpretului să traducă cele 
spuse, după care Vasile Lucaciu continuă: 

— Când am fost invitat aici la instrucție un 
prieten m'a întrebat imediat: 

— Ce punct de explicaţie vei lua ca să te 
aperi? 

Par'că vedeam în fața mea scena de față: pe 
procuror cu acuza lui grozavă, că am agitat la ură 
contra naționalităților, crimă ce se pedepsește cu 
asprimea legilor patriei noastre — am zis atunci: 

' — Mă voi duce la acest monument, care îm- 
podobește grădina publică a colegiului, ridicat în 
memoria celor căzuţi în lupta pentru libertate la 
1848—49 şi mă voi însufleţi dela monumentul vir- 
tuţilor cetățenești, înălțat de pietatea voastră asupra 
osemintelor părinţilor şi fraţilor voştri, pe cari 
însuflețirea naţională l-a preamărit ca semizei ai 
libertăţii, 

Inspirat dela acel monument voi spune acuza- 
torului şi judecătorilor mei, că şi inima mea este 

plină de aceleaşi sentimente, cari au împins la luptă 
pe eroii voştri, că și în pieptul meu clocotesc ace- 
leaşi sentimente, cari nu-l lasă să se odihnească pe 
fiul iubitor al națiunei sale, câtă vreme își vede 
fraţii în suferință. Voi spune că lupta pentru naţi- 
onalism este privită azi ca crimă de către repre- 
zentantul puterii publice ungurești şi-mi propuneam 
să vă întreb: 

— Oare fraţii şi nepoţii acelor semizei lăsa- 
vor ca în mormântul pe care d-l procuror l-a 
deschis în mijlocul nostru, să îngropaţi D-v. cel mai 
nobil sentiment, cea mai frumoasă nizuință pentru 
cucerirea drepturilor şi libertăţilor naţionale, ca 
acel mormânt să fie astupat cu ţărîna verdictului 
de osândă al D-v? Oare umbrele celor căzuţi 
atunci și slăviţi de d-v. nu vor veni să se pună 
între d-v. şi mine, să vă servească de un memento, 
să vă arate că mergeţi pe căi greșite, când luaţi la 
goană pe un luptător naţional, numai pentrucă el 
aparține altui neam decât cel maghiar? 

D-lor juraţi, să nu uitaţi şi să nu credeţi, că 
ideea libertăţii este un soare numai pentru o plantă 
ori un sentiment al unui singur om. Nu, d-lor, ideia 
libertăţii este izvorul bosat al virtuţii, care dă 
direcție popoarelor, este soarele la care ne încăl- 
zim cu toţii, care cu o putere dumnezeiască lumi- 
nează minţile și nobilează inimile tuturor naționali- 
tăților. Şi numai acele popoare s'au dovedit vir- 
tuoase cari au urmat cu toată curăţenia principiul 
sublim al libertăţii, al naționalismului. Cele mai 
frumoase pagini ale istoriei omenirei sunt acelea 
scrise cu sânge vărsat pentru libertate, 

Istoria ne învaţă, că numai acele popoare s'au 

ridicat, cari au avut mulţi fii gata a se jertfi pentru 
libertate, dar acelea cari n'au înţeles sacrificiul și 
au jignit în desvoltarea lor alte popoare stingherind 
în cursul ei cultura umană, chiar dacă s'au ridicat 
pentru'n moment de impunătoare forță, la urmă au 
căzut, au dispărut, încât azi abia mai există ca 
amintire istorică. Urme  mneperitoare nu au lăsat, 
decât un nume rău. Și când mă refer la istorie, 
cred că nu am nevoe de analiză filozofică să expun 
în ce măsură mă inspiră pe mine învățămintele 
istoriei. Vin numai să vă spun cu ce măsură să 
aplicaţi d-v. pentru poporul nostru dreptul naţional, 
dreptul a se iubi, iar mie, modest luptător naţional, 
cât drept mi se cuvine să fac pentru națiunea mea. 

Istoria îmi aminteste un lucru, că un luptător 
naţional trebue să-şi precizeze punctul de vedere, 
fie în ce priveşte politica, fie în ce privește cul- 
tura. Trebue să arate piedestalul pe care stă lup- 
tând pentru binele obștesc. In stadiul acesta cred 
să eu am aflat punctul de plecare. Piatra care 
servește de bază piedestalului meu este caracterul 
meu de preot, care îmi impune lupta pentru sfintele 
drepturi ale naţiunii mele suferinde, Iar piedestalul 
de pe care predic nu poate fi altceva decât punctul 
de vedere modern al liberalismului pus în strânsă 
legătură cu legile eterne ale moralei. Ce înseamnă 
pentru mine morală evangelică: fiecare naţiune să 
se desvolte în libertate deplină, sentimentele nici 
unui popor să nu fie jisnite în avântul lui. Numai 
în felul acesta practicată libertatea poate să 
rămână idealul splendid al popoarelor, altfel se 
preface în venin ugigător, Ucide pe cei ce au înţe- 
les'o greșit, cari însă înainte de a pieri aduc 

stricăciuni incalculabile popoarelor ce voiau să 
meargă înainte, 

Preşedintele întrerupe pe orator, cerând tălma- 
ciului să-i tălmăcească cele rostite. Apoi face obser- 
vaţii acuzatului că dacă ar vorbi direct ungurește 
l-ar înţelege mai bine juraţii. 

— Nu-mi pasă cât și cum înţeleg juraţii apă- 
rarea mea. Tocmai acest icident e o dovadă ce 
absurditate e să faci justiție prin tălmaci, 

— Eu nu pot să redau fidel discursul acuzatu- 
lui — spune interpretul Iosif Nestor, 

— Nu înțeleg de ce acuzatul refuză a vorbi 
ungurește, când știe atât de bine. — Zise juratul 
Balogh Ferenc. Eu am asistat şi în streinătate la 
asemenea procese, dar nicăiri acuzatul nu putea 
cere să fie ascultat în limba sa matemă, dacă 
aceasta nu era limba statului. s 

— Domnilor, eu nu sunt strein aci, eu sunt în 
patria mea, Am dreptul să mă apăr în limba mea 
maternă — răspunde Lucaciu, — Și dacă e să 
răspund d-lui jurat, răspunsul nu poate fi decât să-i 
atrag atenţia din nou asupra chipului cum se ser- 
vește justiția în Ungaria, 


— Şi cum vrei d-ta să fie servită? — întreabă 
președintele. 

— Românii să fie judecaţi de judecători cari 
cunosc limba poporului — preciză Lucaciu, 

CAP, VII, 


UN STAT ÎNTEMEIAT PE VIOLENȚĂ 
NU POATE DĂINUI 


Când interpretul traduce observația lui Vasile 
Lucaciu juraţii rîd cu hohot, 

Vasile Lucaciu continuă; 

— Probe — d-lor jurați — că popoarele cu 
idei confuze şi greșite asupra libertăţii şi culturii 
pier cu vremea, ne dă istoria destule, Pentrucă 
n'avem decât să ne întrebăm cum au căzut marile 
imperii antice şi cum dovadă că cultura adevărată, 
în orice împrejurări trebue să se înfățișeze în toată 
plenitudinea sa, este împrejurarea că cultura ade- 
vărată s'a menținut, a trăit în mijlocul celor mai 
grele vremi. Cultura Romană s'a păstrat veacuri 
de-arîndul, pe când poporul războinic al lui Hamil- 
car, care propovăduia ura, a pierit. De ce? Pen- 
trucă nu era îndreptăţit, sentimentul său nu se baza 
pe etica socială, el considera ura ca o virtute și 
izvor de viaţă a unui popor, Mai eclatant ne arată 
religia creştinească, care s'a închegat, cu toate că 
era atât de mult combătută şi sa întins pe toată 
suprafața pământului, pentrucă e morală şi se ba- 
zează pe iubire şi pace, Și tot numai pe baze mo- 
rale și pacinice, lipsite de ură s'au constituit statele 
moderne ca Franţa, Italia, Anglia, şi s'au prăbușit 
state care mu aveau la bază principii sănătoase, ci 

tendințe nedrepte, caracteristice evului mediu, Şi 
aflăm că din haosul emigrațiunii popoarelor au 
răsărit insule culturale sub forme atrăgătoare. Ele 
stau azi în fruntea civilizațiunii omenirei. Francezii, 
englezii, italienii s'au dovedit buni asimilatori de 
popoare barbare prin iubire și dreptate. Dar centrul 
de cristalizare și de formaţiune al acestor state și 
popoare a fost puterea culturală combinată cu mo- 
rala evangelică a căror colaborare a dat formă 
masselor crude. 

In patria diferitelor popoare, în care trăim noi, 
de asemenea se arată o tendință medievală, iar cât 
de neîndreptăţită și fatală este această tendință, 
este tocmai ceea-ce se petrece aci, traducerea mea 
pe banca acuzaților, și d-v nu mă puteţi înțelege 
căci vorbesc în limba mea maternă, dar procedând 
conform legii nu mă puteți sili să vorbesc altfel. 
Aceste tendințe nu au succes în imperiul nostru 
din contră au deșteptat sentimentul naţional în 
fiecare popor din Monarchie. Așa că aceste popoare 
sunt azi niște individualităţi naţionale cari își: pre- 
tind drepturi naţionale, aspirând la libertate şi 
independenţă naţională. 

Această stare de lucruri dovedește că aci nu a 
exislat niciodată o putere cultură superioară care 
să poată servi ca centru unei noui formațiuni de 
popoare. 

Și e rău domnilor, că vă faceţi servii unei ten- 
dințe neîndreptăţită, pentrucă un stat căruia îi 
lipseşte cristalizarea, acea putere care tinde la for- 
marea și întărirea statului naţional, nu poate dăinui. 
lar statul nostru are mai multe naţionalităţi a căror 
clădire în felul cum o faceți, este cu neputinţă să 

întărească statul. Caracterul poliglot al statului 
există demult, chiar dela fondarea lui. Nu se poate 
nega aceasta nici cu privire la prezent, cu atât mai 
puțin în viitor, pentrucă viaţa popoarelor se des- 
voltă în spirit naţional. Tendinţa periculoasă ce 
sa ivit între unguri este ideea de stat maghiar 
exclusiv, care a rezultat procesul de azi. Această 
tendință nu duce spre un ideal frumos, ci eo 
meschinărie ca să se persecute un român prezin- 
tându-l ca un agitator, când el nu calcă nici o 
literă a legii. Aceasta nu poate fi un principiu de 
stat, ci idealul spre care să tindă toţi factorii deci- 
sivi din stat trebue să fie asigurarea fericirei fami- 
liilor, existenţa tuturor cetăţenilor deopotrivă. Ace- 
sta este adevăratul liberalism, nu, ca în prezent, 
când acei ce se fălesc că au luptat odinioară pentru 
libertăţi să devină ei opresori, agresori, atentatori 
la viaţa publică a altei naţionalităţi. Baza statului 
neputând fi decât înţelegerea morală dintre cetă- 
teni, neputând fi decât acolo unde morala se res- 
pectă, evident că ideea de stat maghiar exclusiv, 
provocând lupta între naţionalităţi, nu poate fi 
decât imorală. Este cu atât mai imorală, cu cât 
pretinde să mă lapăd de eul meu. 

Da, acest ideal maghiar, acest altar la care vă 
închinaţi cu toţii, este împodobit cu steagul libera- 
lismului, dar el îmi cere jertfă limba si naționalis- 
mul meu. Ei bine, eu nu mă voi închina la astfel de 
altar, pentrucă apropiindu-mă de el, aflu că emble- 
mele libertăţii sunt înșelătoare, și în loc să ne 
primim drepturile naturale și atribuţiunile românis- 
mului, ne cere să ne desbrăcăm de acestea. 

Când ungurii au venit aici pe acesie plaiuri 

T 

frumoase ale patriei noastre, şi popoarele de aci 
i-au lăsat să întemeieze stat, nu a fost vorba de 
stăpâniţi, ci a fost vorba de un stat constituit din 
popoare cu drepturi egale și naturale şi politice, 
Cum zice un celebru istoric al Ungariei: „Dextera 
dantes fecerunt” şi numai atâta timp cât acest prin- 
cipiu scos în relief de chiar fondatorul statului s'a 
respectat, nu a fost vorba de ideea de stat naţional 
maghiar, lar, când a răsuflat și a câștigat teren 
această idee meșteşugită, ea culege prea multe 
jertfe. Adevărații patrioți maghiari, cei  nepreocu- 
paţi şi cu inima neîncolţită de șovinismul periculos 
se vor întreba, dacă e bine să se facă astfel de 
jertfe şi vor cădea desigur pe gânduri întrebându-se 
unde au să ducă aceste lucruri? 

Ingrijorarea lor e motivată, pentrucă e vorba 
de pericolul ce ameninţă o lege făcută de cei mai 
cuminţi maghiari, e vorba de sacrificarea de șier- 
gerea cu desăvârşire a legii dela 1868, în care sunt 
fixate principiile enunțate de Széchenyi, Deák 
Francisc, ba chiar şi de Kossuth. Deoarece și el a 
accentuat în diferite rânduri, mai ales după înfrân- 
gerea, ce a suferit-o, încercând să fondeze un stat 
naţional maghiar, a spus că dela împăciuirea naţio- 
nalităţilor din patrie depinde întărirea acestui stat, 
Toți acești bărbaţi au voit să ne dea atunci o bază 
de înțelegere. Cum și de ce s'a deviat dela acea in- 
tenţie bună, cum vine azi un reprezentant al suver- 
nului și mă acuză pentru fapte ce nu sunt pedepsite 
de legile ţării și creiază o situaţie periculoasă silind 
o ceată de cetățeni onorabili: sau ei să judece în 
necunoștinţă de cauză, sau eu să fiu silit a renunța 
la drepturile mele naţionale. 

De aceea mult aş dori să vă desbrăcaţi de ori- 
ce patimă, de orice influență primită din citirea 
presei maghiare, care întortochiază totul și făcându- 
vă cunoscute ideile și sentimentele noastre să jude- 
caţi cu atâta sânge rece, cu câtă sinceritate vă ex- 
pun eu idealul nostru naţional. Desigur că ați aplau- 
da atunci, aţi recunoaște că în modestele mele ac- 
țiuni pe teren naţional şi bisericesc nu mă conduc 
niciodată decât de iubirea neamului meu și al 
patriei. l 

Văzând abaterea dela principiul legii naționali- 
tăților toți românii se întrebă, dacă legislațiunea 
aceea a fost sau nu sinceră. Noi credem că nu a 
fost sinceră, a fost numai rezultatul unui moment 
de luciditate, iar de atunci s'a pornit o evoluție ne- 
firească, care ne jisneşte adânc, care a conturbat 
intreg organismul statului, care a împins la luptă 
popor contra popor, pentrucă d-lor jurați, azi întreg 
organismul oficial și neoficial s'a pus in serviciul 
unei mișcări, care tinde la răpirea drepturilor noas- 
tre naţionale. 


— Rog pe acuzat să fie scurt și să se mărginea- 
scă la discuţia celor aduse de procuror în actul de 
acuzare și să nu facă politică — zise președintele, 
dupăce interpretul traduce spusele lui Lucaciu. 

— Da, voi fi scurt — răspunde Lucaciu — căci 
dacă ar fi după dreptate, să spun toate suferinţele 
noastre, ar trebui să proclamăm "localul tribunalului 
locuință permanentă, căci doamne mult amar de 
lucruri ar fi de spus. Și așa pe scurt însă trebue să 
spun ce ne doare mai tare. 


Onestitatea politică îmi impune aceasta. Voi 

spune cu demnitate şi cu tărie că toată presa ma- 
ghiară şi toată puterea statului lucrează la realiza- 
rea utopiei de stat maghiar, Și acum vă întreb d-lor 
juraţi, că în această luptă imorală, în această febri- 
lä fermentaţiune, în această fatală pornire a factori- 
lor conducători în statul nostru, unde rămân drep- 
turile asigurate ale naţiunii române, unde rămân 
cele mai justificate şi mai sfinte năzuinţe ale noast- 
re spre cultura și desvoltarea individualităţii noast- 
re naționale? Toate acestea au devenit lucruri ilu- 
zorii și efemere pentru noi. Legea pentru egala în- 
dreptăţire a naționalităților este numai o escamota- 
re a lumii culte, este praf aruncat în ochii popoa- 
relor civilizate, ca nimeni să nu observe ce se pe- 
trece în țara noastră şi așa să se poată realiza în 
tihnă idealul imoral şi imposibil: utopia de stat ma- 
ghiar, Această evoluţie sinistră în sistemul politic, 
ne-a exclus pe noi din legislaţiunea țării. Așa că 
azi suntem siliți să ne dăm seama asupra situației 
la tribunalele corecţionale, în ușa temniţelor. Vă 
asigur însă d-lor juraţi, că virtutea noastră cetăţe- 
nească și rezoluția noastră în lupta şi  reclamarea 
drepturilor nu slăbesc nici în faţa tribunalelor, nici 
în pragul temniţelor d-v. Vom prostea şi din fundul 
temniţei, mai ales de acolo, căci nicăeri ca în tem- 
niță şi nimeni ca cel cu lanţuri de mâini și de pi- 
cioare nu poate să dorească mai tare libertatea şi 
să aibă curaj și bărbăţie pentru a lupta ca adevărul 
să triumfe. Nimeni ca cel apăsat nu se însuflețește 
mai mult de dorul şi iubirea naţională. Mi s'a spus 
să nu fac politică pentru apărarea mea, dar oare 
acuza nu este dela început și până la sfârșit politi- 
că? Suntsilit să fac și eu incursiuni istorice, pentru- 

ca comparând icoana trecutului cu cea a prezentu- 
lui să reese luminos inferioritatea stării ce ne apasă, 

Revin la acuză. 

Declar cu toată convingerea patriotului cu con- 
știința împăcată că sunt acuzat pe nedrept. Voi în- 
frînge însă întreaga acuzare. 

Ce cuprinde hârtia incriminată? 

Ea se referă la memorand și ca să puteţi înțelege 
întreaga afacere, trebue să vă spun ce cuprinde 
acest memorand, 

— Invit pe acuzat să lase chestia Memorandu- 


lui — zise președintele, 
— Deduc din această invitare a d-lui preșe- 
dinte că d-nii juraţi cunosc memorandul — replică 


Lucaciu. Lucru necesar, deoarece procurorul a por- 
nit dela acel memorand. Eu voi aminti de el aci nu- 
mai întratâta întrucât se impune cu rigoare, 

Am să reclam mai înainte de toate, că noi am 
lucrat întotdeauna pe față și în cadrele legii. Me- 
morandul nu poate fi privit deci ca o lucrare anti- 
patriotică. El a fost înaintat monarchului și nu cu- 
prinde agitare la ură contra naționalităților, ci este 
un protest contra actualului sistem de guvernare. 
Când noi plătim tribut și ne vărsăm sângele pentru 
țară în aceeași măsură ca ori care altă naționalita- 
te, când prin muncă, prin soare şi ninsoare căutăm 
să ne susţinem și să sporim bogăţia naţională și a 
statului, cum vine procurorul săine trateze astfel? 
Crede că vorbind cu dispreţ despre noi, că acu- 
zându-ne ne va demoraliza și intimida? Și ne va fa- 
ce astfel accesibili pentru ideea de stat maghiar și 
că ne va slăbi simțul nostru naţional? Se înșală! 
Bazaţi pe lege şi inspirați de intenţii patriotice și 

curate, nu ne însoțește frica în nici o acțiunea 
noastră, In faţa tendințelor maghiare de a înăbuși 
în celelalte naționalități simţul de libertate, mirarea 
noastră este cu atât mai mare cu cât istoria maghia- 
ră are atâtea pagini triste, despre luptele pentru li- 
bertate, Însuși Pulsky a zis că forma actuală a sta- 
tului este rezultatul conspirațiunilor, Va să zică lup- 
tătorii d-v, naţionali au luptat și pe ascuns, V'aţi fă- 
cut tovarăși cu state străine dușmane Monarchiei, 
Astfel oare nu Bercsényi a fost trimis și a stat doi 
ani la Curtea Rusească numai pentru a câștiga pe 
ruși pentru revoluţia ungurească și contra stăpânirii 
pe care a-ți declarat-o streină? Dar Klapka cu soţii 
săi, n'a conspirat şi el în Italia, pe când românii 
noștri își vărsau sângele pentru tron? 

CAP. VIII 


CALEA PE CARE AȚI APUCAT DUCE LA 
PRĂBUȘIRE 


După pauza ordonată de preşedinte dr Vasile 
Lucaciu continuă: 

— Şi aţi luptat atunci D-voastră contra asupri- 
torilor, pentruca azi înșivă să deveniți tirani, și ne- 
am vărsat noi sângele pentru patrie pentruca să nu 
fim liberi, ci trataţi ca supuși sclavi? Asta pare a fi 
rezultatul acelor lupte: să vă constituiți în Curte cu 
juraţii și să mă judecaţi pe mine pentrucă am făcut 
lucruri, pentru cari, dacă aș fi dintre ai D-voastră 
mii-aţi ridica statue. E o constatare tristă, cu atât 
mai tristă pentru mine, căci distrugeţi un ideal. Căci 
vă ridicaţi contra unei lupte drepte şi cinstite, pe 
faţă nu pe ascuns. V'ar plăcea poate mai bine dacă 
am conspira și noi? Nu vedeţi că streinii stau la 
pândă, cu scara rezimată de zidul cetăţii, gata să 
treacă zidul imediat ce o încăerare internă le uşu- 
rează asaltul? Iar sistemul actual oferă dușmanilor 
statului motiv să creadă că ar putea găsi aici prie- 
teni în caz de atac, lată de ce sistemul inaugurat de 
D-v, este fatal existenței Ungariei, Vă previn, să vă 
întoarceţi până mai e vreme, căci calea pe care ați 
apucat-o duce la prăbuşire, 

De ce această pornire fatală? De ce atâta ură 
distrugătoare? De ce vreți să înăbușiţi în noi dorul 

de libertate şi de egalitate politică economică şi so- 
cială? Credeţi că impilându-ne pe noi, voi veţi fi 
mai fericiţi? Dacă am putea munci în libertate, am 
prospera şi cu noi ar spori și avuţia naţională. Or, 
această bogăţie se răsfrânge și asupra Dv. De ce 
vreţi ca voi să aveţi numai trandafiri şi noi numai 
Shimpii lor? De ce nu vreţi să împărțiți cu noi și 
bucuriile şi durerile ce le are un stat în progresul 
său social și naţional? De ce vreţi să fim în perma- 
nentă luptă cu D-voastră, căci prin asta însuși cor- 
pul ţării noastre sufere? Și cine ia răspunderea pe- 
ricolului ce-l aduce provocarea D-v. nejustificată? 
Cine poate nega dreptul poporului român de a pre- 
tinde și a lupta pentru libertate? Așa stând lucru- 
rile putem striga în numele dreptăţii: Jos egemonia, 
jos tirania distrugătoare! Dacă ungurii voiesc liber- 
tate și independenţă naţională, de ce neagă români- 
lor același drept? Vom lupta şi noi pentru acest 
ideal, cu toată prigoana ce se deslănțue contra noa- 
stră. Ungurii demult râvnesc după independenţă de- 
săvârșită. Însuși Jókai a spus alegătorilor săi la Ca- 
șovia în 1884, că toţi ungurii luptă pentru desăvâr- 
şita independenţă națională, nu numai kossutiștii, ci 
şi guvernamentalii, Deosebirea este numai că aceş- 
tia din urmă nu sunt nerăbdători, ci așteaptă mo- 
mentul oportun, Și acest timp oportun îl găsește Jó- 
kai Mor pe când le va reuși ungurilor să asimileze 
toate națiunile conlocuitoare. Da, dar când e vorba 
de independenţa națională a Ungariei avem și noi 
de spus un cuvânt, Căci nu suntem numai umplă- 
tură în acest stat, o simplă cantitate neglijabilă, ci 
un popor căruia i se cuvine un rol în stat. Dacă e 
vorba să se facă dreptate și egalitate, de ce nu pune 

sub acuză d-l procuror pe toţi politicianii maghiari, 
cari propovăduesc ruperea Ungariei de Austria și 
proclamarea independenţei? De ce numai pe noi? 
De ce se împarte dreptatea cu două măsuri? De ce 
sè lovește numai în noi conducătorii poporului ro- 
mân? Or nu știți că cine ne insultă şi batjocorește 
pe noi, vatămă și insultă întregul popor românesc? 

Calitățile naţiunii române o fac vrednică de a 
sta alături de cele mai alese popoare. De aceea ni 
se pare un crivăţ articolele ziarelor maghiare, cari 
zilnic insultă națiunea română. Mă înspăimântă atâ- 
tea calomnii la adresa unei naţiuni. Acestea fac agi- 
taţie contra naționalităților. De ce nu ridică d-l pro- 
curor acuză contra lor? De ce nu-i traduce și pe ei 
în fața justiţiei? Aceste ziare ungurești scriu că 
acest stat sau va fi naţional maghiar sau nu va exis- 
ta, Proclamă pe față stârpirea noastră şi a ne înde- 
părta de patrie și tron, îndemnând pe maghiari să 
ne atace călcând legile cari ne ocrotesc, iar pe de 
altă parte bucurîndu-se ostentativ că împăratul nu 
a primit delegaţia română, Virtuţile naţiunei române 
nu au slăbit însă prin aceasta, Politica de ură va 
ajunge cu totul alte 'scopuri decât cele urmărite de 
cei ce o practică. Ungaria nu va fi niciodată stat 
național maghiar în forma ei de astăzi, Căci pentru 
aceasta se cere unitate, solidaritate între cetăţeni, 
indiferent de neam și religie şi această solidaritate 
nu se creiază prin ură și prisoană, 

Domnilor Juraţi, contele Szapáry a spus întrun 
discurs al său: „Coroana poate fi informată pe 
două căi despre cele ce se petrec în Monarchie: pe 
cale oficială și prin organe particulare”. D-v. de 
asemenea sunteţi informaţi în afacerea pe care o 

judecaţi în două feluri: pe cale oficială de către pro- 
curor şi pe cale particulară de către presă, Aceste 
ambe căi sunt rele. Dacă vreţi să judecați drept, 
primiţi informaţii şi dela un om care luptă pentru 
dreptate și libertate naţională. 

D-l procuror vrea să bage zizanie între români 
şi unguri, ca apoi să-i prigonească pe cei dintâi şi să 
agite pe cei din urmă. Apoi spune că există între 
români unii cari nu sunt solidari cu noi, ci cu gu- 
vernul maghiar, Durere, sunt şi de aceștia, Cred în- 
să că nu e nevoe să arăt cum se creiază astfel de 
oameni. Amintesc numai că aţi avut și D-v de luptat 
contra astor fel de oameni ai d-voastră, pe cari i-ați 
numit trădători, În ce-i priveşte pe ai noștri, ei sunt 
foarte rari și sunt dispreţuiţi și făcuţi de ocară de 
către popor, după cum și merită. Aceasta s'a ade- 
verit chiar zilele trecute, când simbriașii guvernului 
maghiar, sateliții perfizi ai şovinismului, au voit să 
ne spargă rândurile încercând să-mi  mânjească și 
caracterul meu nepătat cu propriile lor infamii, 

D-l procuror mă acuză că sunt agitator. Da, 
sunt agitator şi sunt mândru de această numire, 
pentrucă nu agit contra patriei, ci contra sistemului 
actual susținut de d-l procuror, care merită să fie 
combătut, căci învrăjbeşte, deși ar fi de dorit ca po- 
poarele din patrie să trăiască în pace şi frăție. 
Apoi, dacă sunt agitator fiindcă combat un sistem 
de guvernământ, pe care-l combat mai multe parti- 
de, maghiare chiar, atunci agită şi întreg Debreţinul, 
căci debrecinenii au luptat contra actualului sistem 
de guvernare și la ultimele alegeri. Acuza ce mi se 
aduce este cu atât mai neîntemeiată, că agit la ură 
contra vreunei naţiuni, cu cât în convocarea mea nu 

se află cuvântul naţiune, nici naţionalitate. Am vor- 
bit numai contra unui sistem de guvernare dăună- 
tor și absurd, Dacă se pun la cale procese contra 
noastră în felul acesta, atunci ne convingem tot mai 
sigur că nu se mai poate trăi sub stăpânirea ungu- 
rească, 

D-l procuror a mai avut o idee nenorocită care 
e o rușine pentru veacul nostru, Spune că amăgito- 
rii popoarelor (preoţii) au inventat chestiunea na- 
ționalităţilor. Ca şi cum popoarele ar fi mulțumite 
cu situația şi numai noi i-am răscoli sentimentul de 
nemulțumire și i-am angaja în luptă. A afirma acea- 
sia înseamnă a nu cunoaște starea mizerabilă şi de 
nemulțumire generală ce domnește pretutindeni, că- 
ci a întortochiat lucrurile intenţionat numai pentru 
a ponegri o seamă de oameni, pe aleşii unui popor. 
Răutatea culminează mai ales în faptul că procuro- 
rul ne numește amăgitori ai poporului pe noi preoţii 
și cărturarii, cari luptăm pentru interesele naţiunii. 
D-l procuror calomniază prin aceasta o seamă de 
oameni venerabili, cari de veacuri conduc popoa- 
rele pe calea luminării scoțându-le din întunericul 
evului mediu. Ce aţi zice d-v. dacă cineva ar taxa 
de amăgitori pe marii naţiunei d-voastră? Pe Szé- 
chenyi, Wesselenyi, L. Kossuth şi alții? Aceasta 
atunci când D-v. păstraţi în suflete un cult pentru 
acești luptători. D-l procuror a batjocorit în mod 
neiertat întregul popor româna făcându-l incult, că 
merge orbiș după preoți. Ca și cum ţăranii români 
ar fi niște masse inconștiente, nişte vite, pe cari să 
le duci de căpăstru cum îți place, ca și cum ei nu 
ar şti cine le voește binele şi de cine să se păzească. 
Ba, d-l procuror intră în Biserica Românească afir- 

mând că preoii noștri predică ura dela altar. Spune 
aceasta fără a aduce cea mai slabă dovadă. E trist 
când un procuror seneral recurge la asemenea apu- 
cături. Dar, chiar de ar predica preoţii noștri naţio- 
nalismul dela înălțimea altarului, prin aceasta încă 
nu agită la ură. Dar preoţii maghiari și în special 
cei reformaţi ce au făcut oare, nu au predicat na- 
ţionalismul dela amvon? Cazul s'a întâmplat chiar 
în biserica reformată de aci din oraşul D-v. Or. da- 
că preoţilor maghiari li este permis, de ce nune-ar 
îi permis și nouă, a propaga dela altar iubirea de 
neam și de libertate? 

lată de ce stau liniștit în faţa D-voastră, de ce 
cred și sunt convins că mi-am îndeplinit o datorie 
când am săvârșit fapta pentru care d-l procuror 
m'a tradus pe banca acuzaților. Un singur lucru mă 
surprinde din spusele d-sale: Cum se face ca după 
insultele ce le-a debitat naţiunii române nu v'a pro- 
pus să trimiteţi felicitări vandalilor başbuzuci dela 
Turda, Șimleu și Arad, acestor eroi cu cari văd că 
se identifică națiunea maghiară, dându-mă judecății 
pentrucă am condamnat faptele lor mârșave...? O 
mai mare nedreptate nici nu se poate, decât să ne 
judece și condamne pe noi, cari punem stavilă unor 
porniri rușinoase și dezastruoase pentru stat, iar cei 
cari în miez de noapte dau asalt caselor cetățenilor 
leali se plimbă liberi, ba sunt priviţi ca nişte bravi. 
iată de ce sper, domnilor juraţi, că veţi respinge ce- 
rerea d-lui procuror. Prin verdictul drept aţi astupa 
prăpastia pe care a săpat-o d-l procuror între mine 
și D-voastră, între români și maghiari. Ve-ţi astu- 
pa-o cu logica bunei înţelegeri, cu ramurile dreptă- 
ţii, ca astfel să se desmintă odată afirmaţiunea că 

puterea publică în Ungaria ocroteşte elementele 
turbulente, iar pe cetăţenii cu credinţă către tron și 
patrie îi prigoneşte, lar de nu veţi pronunţa verdict 
de achitare, atunci nu e a mea răspunderea pentru 
vrajba, amarul și ura, ce crește din zi în zi, pas cu 
pas și ameninţă cu dezastru patria noastră. Să fiți 
cu luare aminte, Nu vă cer nici graţie nici indul- 
genţă. Dar vă cer, ca dacă voiţi să vă arătaţi vred- 
nici de aceia cărora le-aţi ridicat monument în gră- 
dina publică, dacă voiţi să daţi o slabă dovadă de 
imparţialitate, de dragoste de adevăr, dacă voiţi să 
arătaţi că iubiţi libertatea să achitați un prigonit 
pentru dreptate, pe un acuzat, care n'are alt păcat, 
decât acela că-și urește sclăvia, 

Ultimele cuvinte ale lui Lucaciu sunt acoperite 
de strigăte: 

— Să trăiască, urmate de  huiduelile ungurilor 
și de sunetul clopotului președintelui. Wacarmul 
nu'ncetează. Președintele suspendă ședința. 

CAP. IX. 
REPLICI 


Românii au îmbrățișat pe Vasile Lucaci și l-au 
felicitat călduros pentru energica sa cuvântare. Ar- 
sumentele zdrobiţoare şi curajul exemplar al lui 
Vasile Lucaciu au răpit pe români, ba au determinat 
și pe recalcitranțţii ziariști maghiari să recunoască 
frumuseţea limbii române și talentul oratoric al 
acuzatului. 

— Eu credeam, cum am învăţat, că limba vala- 
chă e limbă slavă — zise ziaristul Szentmiklossy — 
și acum iată că trebue să constat că e plină de la- 
tinisme. Un sfert din ea am înțeles-o fiindcă știu 
latineşte. 

— De fapt are o sonoritate atrăgătoare — 
rspunse Râkossy. 

Intre români şi unguri se încinge o vie discuţie. 
Sub influența discursului lui Lucaciu românii au 
prins curaj să înfrunte pe unguri în chiar palatul 
justiţiei lor. 

Ungurii răspund violent numind pe Lucaciu 
„valach turbat”. Românii nu se dau bătuţi și pun la 
punct pe maghiari. 

Președintele intrînd abia poate impune liniște 
în sală, apoi dă cuvântul procurorului general Cser- 
na Vincze, pentru a răspunde în replică. 

Procurorul e foarte slab în vorbirea sa şi adu- 
cea argumente ridicole, 

— Nu vreau sä bat în retragere dela discuția 
provocată de acuzat — zise el — pentrucă îmi pla- 
ce lumina și adevărul, și mai ales pentrucă vreau să 
profit de acest favorabil prilej să dovedesc că ungu- 
rii sunt drepţi şi toleranţi. Dacă n'ar fi așa, desigur 
că acuzatul nu putea vorbi româneşte aci în cel 
mai maghiar oraș al Ungariei, De altfel tocmai felul 
în care acuzatul a stăruit asupra hotăririi sale de a 
'vorbi românește, dovedește că avem de aface cu un 
agitator periculos, că el înţelege să  batjocorească 
justiţia noastră știrbindu-i caracterul maghiar, In fe- 
lul acesta ar putea veni și un chinez şi să ne ceară 
să-l judecăm în limba lui, Chiar acum, când acuza- 
tul ar trebui să fie modest și blând, supus faţă de 
justiție, el agită și aci, Prin această atitudine vrea 
să câștige simpatia conaţionalilor săi, ca să-i fana- 
tizeze cu atât mai tare pentru a-i putea stăpâni, 
D-voastră d-lor juraţi veţi împiedica agitația dând 
un verdict afirmativ, Veţi face să dispară, de pe 
arenă cel puţin pe un timp oarecare, acest agitator; 
care cu atât e mai periculos cu cât este un om cult 
și ştie ce face când aţâţă la ură pe români contra 
maghiarilor. Atacurile dela Turda, Șimleu şi Arad le 
desaprob şi eu, Dar ele n'au fost așa cum le descrie 
apărarea, Dimpotrivă valachii au fost cei cari le-au 
provocat. Acuzatul spune că valachii în Ungaria nu 
se bucură de apărare, El nu vrea nici mai mult nici 
mai puţin decât să poruncească și ei în stat, Da: 
asta ar însemna curată anarchie, ar însemna terori- 
zarea majorităţii din partea minortăţilor, după cum 
scriu ziarele ungurești, cari se ocupă zilnic cu acea- 
stă chestiune, Cer aspra condamnare a acuzatului, 
ca să simtă că trăeşte în ţară cu stăpân, 

Apărătorul cere și i se dă cuvântul în replică: 

— Onorată Curte, am ascultat cu multă atenţie 
replica d-lui procuror general şi mărturisesc că m'a 
surprins foarte mult. Cum vine d-sa ca întrun pro- 
ces în care românii și ungurii sunt puși faţă în față, 
să învinovăţească pe acuzat pentrucă uzează de un 
drept al său de a se apăra românește, drept înscris 
în lege? In felul acesta dl procuror condamnă însăși 
legea ţării, legea care este, ar trebui să fie cea mai 
puternică garanţie a viitorului acestui stat, Cât de 
falșă și nenorocită este această acuzare şi cât de ne- 
potrivită e cu comparaţia, că atunci şi un chinez ar 
putea veni și pretinde să fie judecat în limba lui, 
reese chiar din spiritul legii dela 1868. Această lege 
nu vorbeşte despre noi ca despre niște străini, vene- 
tici, cum ar putea fi un chinez care sar rătăci prin 
Ungaria, ci ne tratează ca pe un popor autohton, 
căruia îi recunoaşte toate drepturile naturale și na- 
tionale. Avem deci de aface cu lucruri înscrise în 
lege, astfel opinia d-lui procuror despre acuzat, care 
a refuzat să vorbească ungurește, nu are nici o va- 
loare, deci nu vă poate influența pe d-v, când veţi 
da verdictul. Revenind la felul cum d-l procuror 
apără instrucția defectuoasă ce s'a făcut în cazul 
de față, şi cazul ciudat în care e primită apărarea 
permiteţi-mi să vă atrag din nou atenția asupra tra- 
ducerii defectuoase a hârtiei incriminate și mai ales 
asupra faptului că d-l procuror citează numai anu- 
mite pasagii scoase tendenţios din convocare și 
cari nu exprimă spiritul de care a fost condus 
autorul ei, Din contră, ele vor să vă prezinte pe 
acuzat în culori falșe, cu un caracter pe care nu-l 
are, Ce a scris Vasile Lucaciu în convocare? A 

afirmat că atentatele dela Turda, Șimleu şi Arad 
sunt başbuzucii, că aceste fapte nu pot fi altfel 
caracterizate, dovadă e chiar declaraţia d-lui pro- 
curor care și el le condamnă. Nici în această decla- 
raţie, demnă de altfel, d-l procuror n'a mers până 
la capăt cu adevărul, căci zice că ele au fost pro- 
vocate de valachi prezentându-vă un tablou neade- 
vărat despre vandalismele ce au avut loc. Spune că 
este vorba numai de spargerea unor ferestre, când 
știut este, au scris'o şi ziarele maghiare, că la 
Turda, în miez de noapte, o ceată de 3000 de 
oameni au bombardat în toată regula, ore întregi 
casa unui cetăţean pacinic dr loan Raţiu. De ce? 
Pentrucă a adus la cunoştinţa înaltului Tron sufe- 
rințele unui popor credincios, lar dacă este adevă- 
rată afirmaţiunea că autorităţile lasă frîu liber ele- 
mentului turbulent, iar pe cetăţenii loiali îi perse- 
cută, ce dovadă mai eclatantă mai trebue decât că 
Vasile Lucaciu este tradus în faţa d-voastră și pro- 
curorul cere pedepsirea lui. De ce? Pentrucă a 
protestat contra barbariilor comise. Ce să zică 
Europa despre justiția maghiară, când va auzi că 
Lucaciu a fost condamnat, iar zurbagii dela Turda 
sunt sărbătoriţi ca eroi, fără ca procurorul să fi 
făcut măcar cercetări în cauză? 

D-lor juraţi, iarna trecută am avut o convor- 
bire cu un înalt demnitar, Acest bărbat de stat 
învăţat, dar din Budapesta, luat și el de curentul 
nenorocit, care a răpit pe maghiari, mi-a zis: 

— „Naţionalităţile din Ungaria să se facă ma- 
Shiari, iar dacă nu, să poftească a părăsi ţara.” 

Mărturisesc, că m'a întristat adânc văzând 
până unde împinge pe oameni şovinismul nesățios. 

8 

Şi plin de ingrijorare pentru soarta patriei acesteia 
am zis: 

— Dar ce se va întâmpla, când naţionalităţile 
nu vor mai putea suferi maltratările la cari sunt 
supuse, văzând cum la Turda de pildă, însăși auto- 
ritățile dau năvală peste casele cetăţenilor leali? 
Căci la Turda s'a găsit o scară a primăriei rezi- 
mată de fereastra casei devastată şi D-na Raţiu 
ceruse asistență polițienească cu o  săpătămână 
înainte, dar a fost refuzată. Ce va fi — zic — dacă 
saţionalităţile într'o bună zi vor părăsi ţara? Nu 
va rămâne oare aci un mare gol, un pustiu imens, 
nu se va produce o criză incalculabilă, când apro- 
ape două treimi din cetăţeni vor pleca, deoarece 
atâta numără naționalităţile din Ungaria. In toată 
Ungaria limba maghiară nu o vorbesc decât opt 
milioane de suflete, 


Proteste în public, Strigăte: 


— „Oho”, 

— Așa e! — strigă românii, 

Președintele sună din clopot, 

— Să nu credeţi d-lor juraţi, — continuă Co- 
roianu — să nu creadă nici un maghiar, că plecând 


noi, veți putea aduce în locul nostru streini dintre 
cari numărați şi acum destui în sânsul d-voastră şi 
cari v'au împins la fapte ruşinoase pe cari însuşi 
d-l procuror le condamnă, Și chiar dacă ar veni 
streini, ei întărindu-se și înmulțindu-se ar cere cu 
vremea drepturi naţionale, Și ce aţi ajunge astfel? 
Va trebui să acordaţi streinilor drepturile pe cari 
le pretinde o populaţie autohtonă, Ar fi mai bine 
așa? Să daţi drepturile streinilor, iar poporului, 

care a apărat patria împreună cu d-v, în vremuri 
grele i le refuzaţi, 

Tot d-l procuror zice că faptele detestabile, 
numite de acuzat „bașbuzucii” le-au săvârşit ma- 
Ghiarii „ultraiști” (extremiști), Dacă este aşa atunci 
nu vă declaraţi solidari cu acești vandali, nu-i apă- 
rați și nu judecaţi pe cel ce i-a condamnat, a pro- 
testat contra lor, Națiunea maghiară să nu ia asupra 
sa vandalismele săvârșite de turdeni, șimlăuani şi 
arădani, atunci procesul de faţă nu mai are nici 
o bază, nici un rost, căci acuzatul nu a agitat con- 
tra naţiunei maghiare, ci contra acestor vandali, 
Poate că nu vă place d-lor juraţi, nu-i va plăcea 
nici publicului maghiar acest adevăr, dar de mul- 
teori sunt adevăruri usturătoare, Pentrucă după 
cum femeilor nu le place să le spui adevărul în 
față nici publicului nu-i place, mai ales când acest 
adevăr este crud şi supărător. Caracterul meu de 
apărător îmi impune însă, ca trecând peste orice 
consideraţie să scot la iveală adevărul, De aceea 
repet, că nici în convocare și nici în Memorand nu 
există ce a citit dl procuror, 

Domnilor, dacă e vorba să se facă lumină, 
trebuia ca d-l procuror să vă spună că citatele cu 
idei separatiste, ce pretinde a le îi scos din memo- 
rand, nici nu există în Memorand, ci sunt extrase 
din rezumatul făcut tendenţios de către presa 
maghiară, în care s'au strecurat atâţi streini. Apoi 
chiar de s'ar cuprinde în Memorand aceste lucruri 
nu este locul să se vorbească aci despre el, căci nu 
pentru Memorand este dat acuzatul în judecată, ci 
pentru circulara incriminată, Dacă nu convine ciuiva 
Memorandul să facă proces pentru Memorand, 

— Veţi avea un asemenea proces, naveţi grijă 
— întrerupe procurorul, 

— Tot astfel să nu credeţi că aruncând în 
pușcărie pe dr Vasile Lucaciu, veţi ucide sentimen- 
tul românesc din sufletul poporului românesc, Ideea 
nu se ucide, căci ea va trăi în veci. Ideea naţională 
va trăi şi dupăce veți întemnița pe Lucaciu. El 
fiind închis, alţi zece, o sută se vor expune pentru 
aceleaşi principii, pentru acelaș ideal. De aceea, 
aştept dela sentimentul d-v patriotic, şi contând pe 
respectul ce-l aveţi pentru dreptate cer să respin- 
geți cerere a d-lui procuror și să pronunțați verdict 
de achitare, 

Azi d-l procuror ne acuză de comunism poli- 
tic, pentrucă voim să ne revalidităm drepturile şi 
ne împotrivim înstrăinării sufletului nostru,  D-l 
procuror ne mai acuză de patriotism condiţionat, 
zicând că noi numai atunci suntem mulțumiți, dacă 
ni s'ar împlini toate dorințele, dacă am fi încon- 
juraţi de toate belșugurile. D-l procuror este ne- 
drept şi necunoscător al aspiraţiunilor noastre şi ne 
acuză cu ușurință iresponsabilă. Oare Vasile Lu- 
caciu, cu capacitatea, talentul și cultura lui n'a 
găsit un post mai bine situat, mai bine retribuit, 
decât sărmana parochie dela Șișeşti? Desigur că da. 
Ba i s'au oferit situaţii înalte, splendide chiar, dar 
el n'a primit, pentrucă, pătruns fiind de misiunea 
sa sfântă, de apostolatul său măreț, a preferat să 
rămână într'un sat înconjurat fiind de iubirea popo- 
rului său, pentru a cărui fericire munceşte și 
luptă necontenit Dar opera lui nu are un caracter 
rebel, ci este o luptă legală, dusă de un popor de 


ordine, 

D-l procuror ne mai impută că mergem pe la 
București și cheltuim bani acolo, în loc să-i dăm 
pentru școalele româneşti de aici, pentruca să 
înainteze și românii pe cale culturală, căci sunt 
foarte înapoiați. 

Cuvintele d-lui procuror mä miră, D-sa, ca 
om cult, ar trebui să ştie că omul călătorind, vä- 
zând lumea exterioară, învață, se desvoltă, câştigă. 
Făcând cunoștința oamenilor culți din țări streine, 
deci și dela București, noi ne întoarcem de acolo 
cu învățătură, cu câștig. Valorificând aceste cunoș- 
tinţe aci acasă cultura noastră naţională va pros- 
pera. Ungurii tocmai pentrucă nu călătoresc, nu vor 
să înveţe dela alţii, nu ştiu ce este în lumea mare 
și au idei atât de scălciate, se induc ei înșiși în 
eroare, în ce priveşte realitatea. De aceea credeţi 
D-v. că toate popoarele din lume sunt barbare, 
numai ungurii sunt centrul civilizației supreme, 

Şi apoi, dacă Vasile Lucaciu e acuzat că a 
agitat contra naţiunei maghiare, chiar adevărat să 
fie d-v, ar trebui să vă  declinaţi ' competința căci 
nu sunteţi în drept să judecaţi fiind parte intere- 
sată, d-v. fiind lezaţii. Legea spune că nimenea nu 
poate aduce judecată în propria sa cauză. 

In ce privește afirmaţiunea că în Ungaria toate 
popoarele sunt egal îngrijite și ocrotite, să-mi fie 
permis să observ că emigrarea în massă a români- 
lor ardeleni în România liberă, și mai ales a tine- 
rilor intelectuali, nu se face desigur pentrucă actu- 
ala stăpânire i-ar proteja prea tare, ci pentrucă li 
. se închid toate căile unei vieţi și unei validitări a 
talentului şi capacităţii lor. D-l procuror spune că 
iubește deopotrivă pe maghiari, slovaci, români, 

etc, În ce ne priveşte pe noi, nu a dovedit-o cu 
nimic, Șimleul Silvaniei cade în raionul activităţii 
sale, de ce na deschis acţiune contra maghiarilor 
cari au devastat casele românilor? Dar procesul de 
faţă arată că d-sa este foarte părtinitor, Ca să 
reviu asupra emigrărilor, spune că nu numai româ- 
nii, ci și săcuii emigrează, Este foarte adevărat, O 
fac pentrucă sistemul latifundiar dela noi îi con- 
strânge pe săcui să trăiască pe un pământ foarte 
sărac, Ei se duc în România la munca câmpului și 
la alte munci şi în cele mai multe cazuri se reîn- 
torc acasă cu buzunarele pline, aci îşi întăresc 
gospodăriile făcând case, cumpărindu-și vite cu 
banii câştigaţi în România. lar tinerii intelectuali 
români duc cu ei un capital intelectual, duc învăţă- 
tura câștigată aci cu mult sacrificiu din partea 
părinţilor lor, pentrucă aci nu pot exista, Fi nu se 
mai întorc acasă niciodată, căci nu au la ce, Stă- 
pânirea și întregul sistem social și naţional este 
mult mai vitreg cu proprii săi cetăţeni, decât cel 
din România cu streinii de neam şi ţară. Unde este 
deci egalitatea de care vorbeşte d-l procuror? Şi 
unde este inexactitatea constatărilor făcute de acu- 
zat, care a arătat toate aceste nenorociri ale vieţii 
noastre publice? 

Acum, domnilor juraţi, dacă există în sufletul 
d-voastră numai un pic de credință, de indepen- 
denţă în acțiunea d-voastră, după-ce v'aţi convins 
de nevinovăția lui Vasile Lucaciu, să pronunţaţi 
verdict de achitare, iar dacă verdictul va îi altul 
decât cel așteptat de bunul simţ și de sentimentul 
de dreptate, atunci vom ști că aţi procedat din 
ordin superior şi că verdictul a fost dinainte ho- 
tărît, 

CAP. X. 
VERDICTUL 


După pledoaria apărătorului  Coroianu Curtea 
cu juraţii se retrage în deliberare. În sală domnește 
o liniște încordată. Spre acuzat se mai aruncă câte 
o injurie de către studenţii maghiari, dar tăișul lor 
pare mai lipsit de convingere: 

— „Valachule te aşteaptă pușcăria.” 

— „Verdictul va fi o lecţie binemeritată pentru 
tine.” 

— „Vor învăţa minte și ceilalţi valachi.” 

— „Nu vei scăpa fără trei ani de pușcărie” — 
erau cuvintele ce i se adresau, din guri diferite, pe 
la spate. 

— Nu este cea mai mare nedreptate ce mi se 
face mie și celorlalți români — răspunse Lucaciu 
calm. 

Soarele-și aruncă ultimele raze pieziș pe fe- 
rastra Tribunalului din Debrețin, când președintele 
întră urmat de judecători şi de juraţi. In sală se 
face linişte forţată. In mijlocul acestei tăceri abia 
înăbușite juratul Mark Endre dă citire verdictului: 

— Cei doisprezece juraţi ai Curţii din Debrețin 
aducând verdictul în procesul preotului dela Șișești 
dr Vasile Lucaciu, acuzat de agitaţiune contra 
naţiunei maghiare, îl găsesc vinovat şi pronunță 

verdict de condamnare cu totalitate de voturi: 
„DA", adecă toate 12 voturile s'au dat afirmativ. 

In sală se aud murmure, apoi izbucnesc stri- 
găte: 

— Éljenek az esküdtek! („Trăiască juraţii”.) 

Urmeazä apoi alte strigăte; 

— Träiască Vasile Lucaciu! 

— În mijlocul unui tumult asurzitor procurorul 
Cserna Vince se ridică: 

— În urma verdictului dat de Curtea cu jura- 
ţii, cer să i se aplice acuzatului maximul de pe- 
deapsă. Curtea n'a găsit circumstanțe atenuante. 
Acuzatul e un om cult și știe ce face. E conștient 
și complect responsabil de actele sale. 

Apărătorul Coroianu se ridică şi el: 

— Fac apel la sentimentul de dreptate al Tri- 
bunalului şi rog săi se aplice minimul de pe- 
deapsă.' 

Tribunalul se retrage în deliberare și după o 
scurtă absenţă reapare și preşedintele Igyártó Sán- 
dor pronunță sentinţa: 

— Ín numele legii Curtea cu Juraţii condamnă 
pe dr Vasile Lucaciu la un an închisoare de stat, 
500 fiorini amendă și 49 fiorini cheltueli de jude- 
cată, 

CAP. XI. 
LA SEGHEDIN 


Pe malul Tisei, la împreunarea ei cu Mureșul, 
se ridică o clădire vastă, cenușie, care dela distanță 
îţi face impresia unei cetăţi. De fapt este numită 
„Cetatea Seghedinului”. Zidurile vechi şi cenușii 
ale clădirei într'o parte sunt spălate de valurile 
Mureșului, ca și cum ar vrea ca în semn de pro- 
test să sape la temelia zidului lugubru și misterios 
pentru a-l părbuși şi spăla în apele Tisei. Parcă ar 
ști că în dosul acestui zid lâncezesc atâtea vieţi 
şi se înăbușe atâtea idei. Unele iasă la iveală, altele 
se irosesc, se înăbușe în aerul îmbâcsit al celulelor, 
cum se stinge o flacără copleșită de o lavină de 
nisip, 

Ce este această clădire misterioasă și ce as- 
cunde în dosul ei? 

E închisoarea, vestita pușcărie numită, parcă 
în semn de batjocură „Csillag” (Steaua), care prin 
natura ei ar trebui să se numească „norul' sau 
„întunerecul”, De stea nici vorbă nu poate fi. Numai 
dacă nu se înțelege așa, că în această „stea“ se 
sting atâtea stele, cari au îndrăznit să arunce o 
dâră de lumină în întunerecul unui sistem social și 
naţional, ai cărui păzitori sunt înfrăţiţi cu iadul, 

Cei mai mulţi dintre osândiţii acestei pușcării 
sufăr pentru ideile lor. Sunt căţiva socialişti, doi 

anarhiști, un republican şi mai mulți naționaliști 
români, slovaci, sârbi şi ruteni. Unii dintre deţinuţi 
cad într'o melancolie nesfârşită şi nu vorbesc nimic. 
Nu se ştie dacă se resemnează sau cugetă, Alţii 
însă discută între ei, dar subiectele discuţiilor nu 
sunt banalităţi trecătoare, ci sunt frământări de 
idei, cari ascund între ele mari idealuri menite să 
fericească omenirea. Majoritatea lor sunt utopice, 
poate chiar naive, dar destul de îndrăzneţe, fapt 
pentru care propasatorul lor a trebuit să sufere 
condamnarea şi să fie adus aci pentru a ispăși 
„păcatul” ideilor sale. Cei mai curajioşi zâmbesc 
cu sarcasm, când constată, împreună cu tovarășii 
lor de ispășire, că guvernanţii vor să închidă ideile. 

— In trecut, ideile se ardeau pe rug — zise 
anarchistul Méray — acum stăpânitorii se mulțu- 
mesc să le închidă. Dar cum ideile arse s'au răs- 
pândit ca scânteile focului din rug, ideile închise se 
vor răspândi ca aburii unui cazan explodat. 

— De ce voiţi voi schimbarea lumei actuale şi 
înlocuirea ei cu alta nouă? — întreabă naiv con- 
tele Fehervâry, care este condamnat pentru duel. 

— Pentrucă progresul omenirei nu poate fi închis 
într'o ladă ca un pește captivat, ca să nu se mai 
desvolte — răspunse socialistul Gáborffy, foarte 
vorbăreţ, care nu rămânea dator la nimeni cu răs- 
punsul și care-şi închipuia că până la eliberarea 
lui din închisoare va converti pe toţi deţinuţii la 
socialism. 

— Capitalismul se apropie de declin, va trebui 
să dea faliment și cine va veni să-i ia locul decât 
fiul său legitim: socialismul? — încheie el cu hotă- 
rire. 

— Și de ce nu fiul său legitim; anarchismul? 
— zise cu oarecare îngâmfare anarchistul Troyai. — 
Anarchismul bazat pe omul superior, propovăduit 


de Nietzsche și creiat de Bakunin — întări el. 
— Eu cred că lucrurile stau altfel — zise o 
voce sonoră. — Acel supraom, care e menit să 


transforme lumea nu este al lui Nietzsche, nici al 
lui Bakunin, ci eternul omenesc al lui Isus, 

Toţi cei din grup se întoarseră spre figura 
celui ce grăi astfel și care continuă urmat de aten- 
ţia celorlalți: 

— Da, eu cred că trebue să luptăm pentru 
realizarea imperiului dreptăţii, un imperiu în care 
fiecare individ să aibă în sufletul său scânteia dem- 
nității de om, şi cred că acest imperiu, pentru reali- 
zarea căruia s'a restignit Isus, va veni numai atunci, 
când vom şti să ne ridicăm pe noi înșine, când vom 
şii să ne debarasăm de micile defecte și de mani- 
festările instinctului josnic al urii. Omul se mân- 
tuește numai prin sine — sunt convins de aceasta. 
— Dar mai cred că până când această ridicare de 
sine a marilor masse populare, este împiedicată de 
stările sociale actuale, în cari omul de rând nu se 
poate ridica, noi, cei mai luminaţi avem datoria să 
luptăm și pentru această desrobire socială, căci 
numai aceasta poate aduce şi desrobirea sufletelor 
de sub jugul păcatului inconștienței, Isus a propo- 
văduit și el suprema iertare, dar a luat în mână 
biciul când s'a dus printre farisei. 

E interesant felul cum vorbeşti d-ta — zise 
socialistul Gâborify — ca și cum ar vorbi un preot 
și un filosof, totodată. 

Cel care grăi mai înainte râse cu bunătate: 

— Poate că sunt şi una și alta — și cu aceste 
cuvinte se retrase încet din grupul convorbitorilor. 

— Cine e acest individ interesant — întreabă 
contele Fehervâry. 

— Atâta știu că e valach, și că abia de câ- 
teva zile a fost adus la închisoare răspunse sârbul 
Pavlevici. 

— Eu ştiu cine este — zise Méray — este 
preotul dr Vasile Lucaciu, condamnat de Curtea 
din Debrețin pentru agitaţie. 

— Imposibil — ripostă contele Fehârvâry — 
un valach nu poate fi așa inteligent. 

— Da, că inteligenţa au monopolizat-o conții — 
observă batjocoritor Méray. 

CAP. XII. 
INTERVIEV LA PUȘCARIE 


Gheorghe Pop de Băsești, vicepreşedintele 
Partidului Naţional Român, era foarte neliniștit. Cu 
pași domoli se plimba prin camera împodobită cu 
tablouri istorice. Pe păretele din faţă, figura lui 
Simion Bărnuţiu, alături de ea tabloul lui Avram 
Iancu îmbrăcat în costum național, pe  păretele 
celalalt Andrei Mureşanu declamând: „Deşteaptă-te 
Române”, iar vis-a-vis fisurile triste: Horia, Cloșca 
şi Crișan. 

Badea Gheorghe — cum îl numeau prietenii 
săi, pe Gheorghe Pop de Băsești, — privea îngân- 
durat focul din sobă care se agita, ca un rob ce 
vrea să-și rupă lanţurile. Gândurile i se opresc 
încontin la Vasile Lucaciu. Figura lui impunătoare 
și plină de curaj îi apărea mereu înaintea ochilor. 
Il vedea în momentul când întrase pe poarta fere- 
cată a închisorii dela Seghedin. În loc să fi fost 
trist şi abătut, el avuse cuvinte de mângăere și 
îmbărbătare pentru cei ce rămâneau dinafară. 

— N'a mai scris de două săptămâni — își zicea 
Badea Gheorghe. Ce o fi cu el de nu dă semne de 
viață? O fi bolnav şi nu vrea să-i întristeze pe cei 
ce se gândesc la el, sau afurisita de cenzură i-a 
oprit iar scrisorile? 

Tocmai se hotări să scrie o nouă scrisoare 
eroului deţinut când cineva bătu în ușă. 


— Intră! 
— Te salut cu tot respectul, scumpul nostru 
domn președinte, — zise tânărul ce întră. 


— Fi bine venit dragul meu Mihali — răspunse 
cordial Gheorghe Pop de Băseşti. Ce noutăţi aduci 
tinere Teodor? Desigur ai să-mi comunici vre-o 
bucurie, O citesc din ochii tăi. 

— Priveşte numai Bade Gheorghe — şi Teodor 
Mihali scoase un ziar, pe care desfăcându-l îl arată 
lui Gheorghe Pop de Băseşti. 

Cu interes crescând citiră în ziarul maghiar: 
„Zombor és Vidéke", 

„Beszélgetés az oláh apostollal". (Interview cu 
apostolul valach.) 

„Redactorul nostru a fäcut o vizită la închi- 
soarea dela Seghedin unde a vorbit cu interesantul 
luptător național al valachilor ardeleni, cu popa 
Vasile Lucaciu. Dela prima vedere, figura marcantă 
a lui Vasile Lucaciu, îți face o impresie impunä- 
toare. La întrebări răspunde calm și cu o hotărîre, 
care te face să-l admiri. Vocea lui sonoră dă cu- 
vinte răspicate şi limpezi, ca și cum ar vorbi dela 
amvon sau dela tribuna parlamentară. Nimic nu 
trădează vre-o nemulțumire personală sau vre-o 
plângere.” 

„L-am rugat să ne vorbească ceva despre via- 
ţa sa, despre suferința lui în închisoare şi despre 
planul luptelor sale în viitor, dar am fost refuzat 
categoric: 

— „Persoana mea nu prezintă nici o importan- 
tä, ci numai curentul istoric pe care-l reprezint, 

Dacă te interesează îţi pot sta la dispoziţie în pri- 
vința aceasta, privitor la chestiunile ce frământă 
azi întreaga societate. N'are importanță ce se în- 
tâmplă cu un luptător, cu un preot, cu un ostaș al 
unei naţiuni, care luptă pentru libertatea şi drep- 
turile ei. Îndividul este pentru totalitate, pentru 
ideal şi nu totalitatea și idealul pentru individ. In 
societate individul poate să sufere, poate să aibă 
necazuri personale, dar aceasta nu influenţează di- 
rect mersul desvoltării sociale. Societatea îşi ur- 
mează cursul ei, cu sau fără un individ oarecare. 
Repet, eu nu dau vieţii mele personale mai mare 
importanță decât unei părticele din întreaga fră- 
mântare socială. Eu nu sunt decât o picătură din 
valurile fluviului omenirii. Și nu interesează pică- 
tura, ci fluviul”, 

— Acestea sunt într'adevăr cuvintele lui Vasile 


Lucaciu, — zise Gheorghe Pop de Băseşti cu bucu- 
rie, li recunosc stilul și temperamentul, 

— Se vede că nu l-a părăsit curajul — întări 
Teodor Mihali. 


Apoi citiră în continuare: 

— „În ce privește lupta noastră, a românilor 
ardeleni, ea se cristalizează în programul partidului 
naţional român. 

Punctele principale ale acestui program sunt 
următoarele: 

1. Restabilirea autonomiei Ardealului; 

2. Validitarea limbei române în legislaţie, ad- 
ministraţie și justiție, 

3. In regiunile româneşti să fie numiţi funcțio- 
nari români, 

4, Revizuirea legii naționalităților în spirit libe- 
ral și democratic, 

5, O nouă lege electorală bazată pe votul uni- 
versal, egal, direct şi secret”, 

— „Dela acest spirit liberal și democratie 
așteptăm mult — zise Lucaciu în continuare. — 
Azi, în concepţia de stat găsim contradicții necores- 
punzătoare, dreptului natural, și celui colectiv şi 
positiv, Liberalismul este singura forță, care poate 
să îndrepte şi să excludă aceste nedreptăţi ale tre- 
cutului”, 

După o scurte pauză Lucaciu continuă: 

— „Mi se reproșează încontin că sunt antipat- 
riot şi un cetățean indezirabil. Aceasta nu are nici 
o bază reală. Ceeace propovăduesc eu, în baza pro- 
Sramului partidului naţional român, nu este anti- 
patriotism, ci o revendicare naturală şi justă a timpu- 
lui. Curentul gândirii nu poate fi înăbușit, nici re- 
primat, lar curentele cari se nasc din necesități is- 
torice şi vitale ale unui popor impilat, vor eși bi- 
ruitoare peste orice obstacole ce li se pun în cale". 

„Interlocultorul meu se înflăcărează în expune- 
rea principiilor sale şi în urma acestui val sentimen- 
tal ce l-a cuprins începe a vorbi și de persoana sa. 
Amintește câteva scene din lupta sa personală ce a 
trebuit să o dea zi de zi, cu autorităţile administra- 
tive, cu solgăbirăul dela Baia Mare, pentrucă îşi ex- 
prima liber părerea și pentrucă a întrodus limba ro- 
mână în cartea matriculară dela Șișești, unde activa 
ca preot”, 

Mai adresez lui Lucaciu o singură întrebare: 

— „Ce părere ai d-ta, ca conducător al popo- 
rului român, despre viitor? 

— „Eu cred în deplina reușită a cauzei româ- 
nești, căci această cauză e dreaptă și este în acelaș 
timp cauza întregului spirit liberalist ce începe a se 
manifesta în toată lumea, La lupta noastră se aso- 
ciază ca tovarăș toată suflarea cugetătoare, Cred și 
sunt sigur că vom învinge”, 

— Nu le-a reușit tiranilor să-i zdrobească sufle- 
tul — zise cu satisfacție Gheorghe Pop de Băseşti 
— pe el l-au închis, dar ideile lui străbat și prin 
zidurile Seghedinului, 

— Să trimitem acest jurnal la „Gazeta Transil- 
vaniei” pentru a reproduce și cometa interviewul — 
zise Teodor Mihali, 

„„, Şi câteva zile mai târziu interviewut „puș- 
căriașului” se citea de către toți românii din Ardeal. 

CAP, XIII, 
DOINA LUI LUCACIU 


Sufletul caută manifestări. Dacă e apăsat într'o 
parte, se manifestează în altă parte. E ca fluviul. 
Dacă întâlnește obstacole se umilă pentru'n moment, 
apoi cu o forță înzecită rupe zăgazul și spală tot 
ce-i stă în cale, 

Românul era impilat şi sufletul lui izbucnea ca 
nişte fâşii de apă din fântâna ţâșnitoare, Şi când 
aceste izbucniri se cristalizau, se transformau în 
doină, Munţii și codrii, văile şi câmpiile răsunau de 
durerea ce se manifesta prin aceste cântece popu- 
lare, 

Cine le compunea? Cine le punea pe note? 
Poeți şi compozitori anonimi, genii înăbușite ale 
neamului românesc. Și când ieșeau perfecte, erau ale 
tuturora, erau ale poporului românesc. 

Zburau dela om la om, ca mierla din crangă'n 
creangă, Le cântau tineri și bătrâni, în pădure, la 
câmp, la şezătoare, unde fetele torceau ca și în câr- 
ciumi, unde feciorii petreceau, și unde sufletele in- 
disnate îşi vărsau amarul. Doina era un însoțitor al 
drumeţilor, al durerilor din toate vremurile. Izbuc- 
nea odată, undeva, apoi se lansa, se întindea cu 
iuțeala fulgerului pe întreg întinsul ţării, 

Pentru caracterul ei rebel, doina nu plăcea 
stăpânirii și a fost interzisă sub aspre sancțiuni. Dar 

baioneta jandarmului și întunerecul pușcăriei, cum 
ar fi putut să împiedice o izbucnire a sufletului 
amărit? 

Şi... pedepsele repetate au fost zadarnice, căci 
prigoana contra memorandiștilor și în special contra 
lui Vasile Lucaciu au dat naştere unei Doine noui, 
o doină care întărea sufletele și le făcea capabile 
să reziste oricărei prigoane, Doina lui Lucaciu rä- 
suna stăruitor cu toată opreliştea printre munţi, pe 
văi, prin păduri, pe câmpuri și prin sate și orașe. În 
urma ei se înduioșau inimile și se încleștau pumnii, 
iar jandarmii cu pene de cocoş zadarnic alergau să 
o prindă, căci ea era ca răsunetul pădurii, când o 
căutai într'o parte se auzea din altă parte. 


LA 


Cântă mierla prin păduri, of, of, of 
Robu-i Lucaciu la unguri 

Pentru sfânta libertate 

De care noi n'avem parte, 

Pentru sfânta libertate 

De care noi n'avem parte. 


II. 


Nu fi mierlă supărată, of, of, of 
Nu-i robia ne'ncetată, 

Vine dalba primăvară 

Fi-va Lucaciu liber iară, 

Vine dalba primăvară 

Fi-va Lucaciu liber iară. 

II. 


Nu suspina înzădar, of, of, of 
Du-mi-te pân'la Sătmar, 
Unde-i Lucaciu la'nchisoare, 
Nu vede nici Cer, nici Soare, 
Unde-i Lucaciu la'nchisoare, 
Nu vede nici cer, nici soare, 


IV. 


Vântul bate, frunza pică, of, of, of 
Inima mi se despică, 

De durere și de chin 

Că-i Lucaciu la Seghedin, 

De durere şi de chin 

Că-i Lucaciu la Seghedin. 


F. 


Seghedine, Seghedine, of, of, of 
Dumnezeu cum te mai fine? 
Mureş, Tisa până când 

Te mai fine pe pâmănt? 

Mureş, Tisa până când 

Te mai ține pe pâmănt? 

CAP, XIV. 


ALTE PERSECUȚII 


Şi veni ziua eliberării lui Vasile Lucaciu din 
închisoare. Cu aceasta însă persecuțiile nu s'au 
sfârșit. Altele noui s'au deslănțuit asupra lui. Nu 
avu linişte nici o săptămână în mijlocul familiei 
sale, Solgăbirăul îl cita mereu la Baia Mare, pentru 
a-i pune în vedere că nu are voe să facă nicio 
mișcare, să nu ia contact cu nimeni şi să nu comu- 
nice nici impresiile din închisoare, nici să îndemne 
pe cineva la vre-o acţiune, Scrisorile îi erau cenzu- 
rate și numai așa ajungeau la destinaţie dacă nu 
conţineau nimic ce considera solgăbirăul ca insti- 
gator sau compromiţător, 

Cu toate aceste persecuții, leienda despre Va- 
sile Lucaciu se întindea cu iuțeala fulgerului dela 
Debrețin până la Braşov şi se cânta Doina lui 
oprită, fără să ție seamă cei ce o cântă că vor 
intra şi ei la puşcărie, Şi închisorile din Aiud, 
Gherla, Satu Mare și Seghedin erau pline de stu- 
denţi, învăţători şi tăţrani români din Ardeal, cari 
nu se puteau abţine de a nu cânta măcar odată 
Doina lui Lucaciu. 

Lui Vasile Lucaciu îi mai veni o surpriză peste 
mizeriile făcute de solsăbirău: Episcopul loan Szabo 

din Gherla l-a suspendat din postul de preot al Şi- 
şeştilor, Acesta a satisfăcut cu plăcere ordinul suver- 
nului maghiar, de a-l suspenda, căci nu-l avea la 
inimă pe Vasile Lucaciu, de când cu sfințerea bise- 
ricei dela Șișeşti, şi din care cauză el a trebuit să 
înghită multe dela guvern, căci Vasile Lucaciu nu 
s'a mulțumit cu inscripția: „Pro S Unione Omnium 
Romanorum" și cu discursul rostit atunci, ci a con- 
tinuat activitatea pentru care a fost de atâtea ori 
condamnat, , 

Vasile Lucaciu a atacat cu apel la pontificele 
Papa ordinul de suspendare al Episcopului Szabó. 
Papa a ordonat constituirea unei comisii disciplinare 
compusă din toate episcopiile române unite din Ar- 
deal. Comisia aceasta s'a întrunit la Lugoj pentru 
a judeca faptele lui Vasile Lucaciu şi ordinul de 
suspendare dat de episcop. Păcatul cel mai mare a 
fost inscripția simbolică de pe noua biserică con- 
struită de el la Șișeşti „Pro S Unione Omnium Ro- 
nanorum” şi cuvântarea rostită cu prilejul sfinţirei 
acelei biserici, Episcopul și-a apărat cu dârzenie 
punctul de vedere, cerând respingerea apelului şi 
caterisirea preotului Vasile Lucaciu. 

Soborul disciplinar însă a constatat că Vasile 
Lucaciu a procedat cu multă înțelepciune și inimă 
de român și bun creștin și găsindu-l nevinovat ad- 
mite apelul şi anulează ordinul de suspendare, decla- 
rând anticanonică și arbitrară procedura episcopului. 
In consecință pedepsește pe episcop și întregul său 
consitor, conform legilor canonice, pentru fapta 
nedreaptă ce au săvârșit-o față de dr Vasile Lu- 
caciu, 

După această sentință neașteptată Episcopul 

Szabo, înfuriat peste măsură, îi aduce o nouă acuză 
lui Vasile Lucaciu, Îl acuză de nesupunere deoarece 
a servit în biserică și după suspendare, Dar nici în 
modul acesta nu l-a putut înfrânge pe Lucaciu, Un 
nou apel la Papa și a eşit învingător şi din această 
luptă, 


www.dacoromanica.ro 


CAP. XV. 
SCRISOAREA LUI VASILE LUCACIU 


Intre aceste lupte Vasile Lucaciu a trimis lui 
George Pop de Băsești următoarea scrisoare, care 
s'a strecurat prin cenzură: 


SCUMPUL MEU BADE! 


Știu că te întrebi ce-i cu Vasile de nu-ți mai scrie. 

Am fost cuprins de un fel de melancolie și n'am 
voit să-ți scriu o scrisoare melancolică. Apoi ști că 
nu-ți pot scrie tot ce aș vrea să-ți scriu. Starea mea 
sufletească nu e pesimism, nici apatie, nici descura- 
jare. Aceste boli nu le cunosc. Din închisoare am eșit 
sănătos cu forțe înoite. De două săptămâni respir aer 
curat la Șişești şi o cale la Băseşti m'ar vindeca de 
indispoziție. Cred că morbul contractat în puşcărie nu 
a lăsat urme în corpul meu. 

La închisoare am fost tot izolat de lume și acum 
mă reculeg punându-mă la curent cu evenimentele, 
Biata mea familie, căreia i-am cauzat amărăciuni din 
greu, cu procesul, cu închisoarea, cu boala în închi- 
soare, cu medicul și cu spitalul, este și acum amă- 
râtă, I-am lăsat sarcini grele. Acum sunt liber şi sănă- 
tos. Trebue să plătesc bunii medici cari m'au curat la 
spital și la pușcărie. Dar nu am nici cu ce pleca de 
acasă. Aş dori să plec la Sibiu, să-l vizitez pe iubitul 
nostru președinte să-l felicit şi să primim delegația 
din  Ploeşti, care vine să ne felicite pentru lupta 
noastră. Păcat că nu am bani de drum, Ministrul 
nostru de finanțe sufere şi el dificite mari, 

Episcopul Szabo a jurat să nu cedeze din ale sale. 
Aci mă aşteaptă un nou ciclu de lupte şi încă cu o 
lature foarte odioasă. 

In ce priveşte chestiile noastre publice aş avea 
multe de proectat, dar eșind abia acum din robie nu 
se cade să mă amestec în consfătuirile voastre, cari 
dela început ați mers pe calea dictată de conștiința 
datorei naționale. Un lucru totuși trebue să amintesc: 

Am scris fratelui Iuliu în legătură cu afirmarea 
dreptului limbei române în fața Curţii cu  jurații, 
lucru, după mine de supremă însemnătate. Adecă să 
nu primim tălmnaci la desbatere. 

Eu sunt atât de hotărît în privința aceasta încât 
la interogaloriile de până acum n'am primit interpret, 
cu mine nu sa luat nici un protocol în cauza Memo- 
randului. Astfel nici la desbaterea principală nu-mi 
bine să admit interpret. N'aș vrea să se facă ceva 
extra. De aceea Vă rog să judecaţi bine chestiunea şi 
să decideţi în cel mai bun interes al cauzei noastre 
naționale. 

Îți mulțumesc din suflet pentru căldurosul interes 
ce-l arăţi față de mine şi soarta mea. Imi exprim do- 
rul de a te vedea şi îmbrățișa. Te rog să mă ai puru- 
rea la inimă. Te asigur de nețărmurita mea dragoste 
și slima ce ai infiltrat în sufletele tuturora şi mai ales 
ale românilor de pretutindenea. 


Șişeşti la 30 Ianuarie 1894. 


Dr Vasile Lucaciu. 


Cinci săptămâni mai târziu, când zăpada începu 
a se topi şi un vânt de primăvară sufla peste văi și 
coline, Vasile Lucaciu mai trimise o a doua scri- 
soare lui Gheorghe Pop de Băseşti, dar aceasta ne- 
cenzurată printr'un curier de încredere. 

SCUMPUL MEU BADE! 


Scrisoarea ta mi-a cauzat o mare bucurie, căci 
mi-a întărit credința că merilă șă lupți pentru o cauză 
sfântă văzând că tovarășii de luptă nu te părăsesc. In 
această viață plină de amărăciuni, e o adevărată feri- 
cire, când găsești un suflet asemănător cu al tău. Si- 
milis similes gaudet. 

Scumpe Bade, Suntem în luna Martie şi numai 
două luni ne mai despart de desbaterea ce va avea loc 
la Cluj. Acest proces al nostru va trebui să aibă un 
răsunet istoric. Aştept cu nerăbdare procesul şi sunt 
convins că vom putea arăta din nou tiranilor noştri 
demnitatea noastră de a sta neclintiți faţă de orice 
tentativă sau uneltire a lor. 

In ce mă priveşte pe mine, eu stau ca și cum aş 
fi deja la închisoare, nu-mi pot părăsi casa, fără a fi 
urmărit de jandarmi. Recunoșii dragă Bade, cât a fost 
de zadarnic să te încrezi în grația împărătului. Nu se 
deosebeşte nici el de guvernele sale. Când te plângi la 
împărat, este ca şi cum te-ai plânge directorului puş- 
căriei contra brutalității temnicerului. Cauza noastră 
națională nu se poate câștiga decât prin lupta şi soli- 
daritatea noastră dârză şi neînfricată. 

Sunt sigur că vom fi condamnaţi grav. Cel puțin 
să ne purtăm cu demnitate şi mândrie la proces şi la 
puşcărie. Să le arătăm că nu ne temem de amenin- 
țările lor, nici de apucăturile lor viclene şi nici de 
cruzimea lor. Ne aşteptăm la cele mai grozave inchi- 
ziții. Ele nu trebue să ne intimideze, să ne slăbească 
credința, ci din coniră, să ne-o întărească şi convin- 
gerea fermă că trebue să ne desrobim de sub jugul 
strein cu orice preț, aducând chiar jertfa supremă: 
VIAȚA. 

In ce mă priveşte pe mine, eu m'am obicinuit cu 
puşșcăria. Și am încrederea neclintită că ne vom răz- 
bună şi răzbunarea noaslră va fi groaznică pentru ei. 
Eu le-am spus-o la Satu-Mare la proces, că voi ajunge 
să fiu ales deputat de Satu-Mare pentru Dieta din 
București. S'au cutremurat grozav la această amenin- 

fare şi nici n'au avut curajul să reacționeze. Simţeau 
în subconștientul lor că spun un adevăr profetic, pe 
care ei nu-l vor putea schimba, al cărui proces fatal 
nu-l vor putea evita, căci așa vrea istoria, așa vrea 
destinul, fiindcă e firesc să fie așa. E chestie numai 
de timp şi vom învinge. 

Te rog dragă Bade, ai curaj şi insuflă-le şi celor- 
lalți curaj, căci numai având curaj vom putea atrage 
simpatia întresei lumi civilizate spre noi. Presătiţi-vă 
de procesul Memorandului. Am scris și lui Raţiu la 
Sibiu, el mă întrece în însuflețire. Dacă avem un ast- 
fel de conducător curagios şi înțelept vom putea fi 
condamnaţi, dar nu învinşi, 

La revedere la proces. Te salută cu mult drag un 
viitor tovarăș de robie, 


Șișești la 2 Martie 1894. 


Dr Vasile Lucaciu. 

PARTEA Il-a 
CAP. I. 
PROCESUL MEMORANDULUI 


12 Mai 1894. Im această zi memorabilă întreg 
Ardealul era în fierbere. Deși calendarul nu arăta 
nici o sărbătoare, clopotele bisericilor spărgeau 
văzduhul cu sunetul lor. Preoţii slujau leturghii, iar 
țăranii îmbrăcaţi în haine albe, încinși cu brăcile 
tricolore, se duceau la biserică să se roage pentru 
libertatea atât de mult dorită și care în acea zi 
urma să fie călcată în picioare. Drumurile și pote- 
cile erau pestriţate cu tineri, flăcăi şi fete îmbrăcați 
în costume naţionale. Mergeau dintrun sat în altul, 
căci nu în fiecare sat era câte un preot, care să 
facă liturghie în această zi însemnată, deoarece 
preotul era dus de către jandarmi la Cluj, la marele 
proces al Memorandului, fie ca acuzat, fie ca mar- 
tor. Toate drumurile cari duceau spre Cluj, erau 
frumos decorate de costumele pitorești ale țărani- 
lor, cari se grăbiau să ajungă la vrme în Capitala 
Ardealului, pentru a lua parte la procesul libertăţii 
naţionale. La barierele orașului erau opriţi de jan- 
darmi și poliţişti. Astfel șoselele ce duceau la Cluj 
şi câmpiile ce înconjurau bătrinul oraş erau cople- 
șite de mulţimea ce se străduia să pătrundă în 
cetate. Era o manifestaţie mută, dar de o profun- 

zime şi o tenacitate care făcea pe stăpânitori să se 
cutremure contemplându-o, Atâţia valacki la un loc 
nu mai văzustră niciodată. În îngustimea minții lor, 
nici nu-și închipuiau că există atâția valachi în 
Ardeal. Orbiţi de concepţia câştigată în şcoli şi 
sugestionată de închipuirea că Ardealul este ungu- 
resc, nici nu voiau că creadă că sunt masse întinse 
şi nesfârșite de români în Ardeal, ci credeau că va- 
lachii sunt un popor răzleţ, împănat cu unguri pre- 
tutindeni și dacă n'ar exista intelectuali cari să-i 
agite, nici n'ar avea conștiință naţională şi nici 
dorinţi de libertate, de autonomie sau de forme de 
stat românesc cu Valachia de peste Carpaţi. 

Acum vedeau pentru prima oară, dela 1848 pe 
Câmpia Libertăţăii, atâţia români la un loc, Massele 
adunate la Blaj cu patru decenii înainte le vedeau 
numai prin prisma lecţiilor primite la liceele ungu- 
rești, o ceată de câteva sute de răsvrătiţi. „Cei ce 
disprețuesc pe adversar vilipendându-l nu-și dau 
seama că vin în contrazicere, dacă cineva le-ar 
pune întrebarea: Dacă erau puţini, slabi şi prăpă- 
diți, cum se face că totuși v'au învins, sau în cel 
mai bun caz au făcut dureroase ravagii în rândurile 
voastre?" — zicea Vasile Lucaciu, 

Acum însă vedeau cu groază o mare de oameni 
în costume pitorești dela bariera Mănăşturului până 
la Gilău, din bariera Turzii până la Feleac, dela 
podul de jos al Someșului până la Someșeni și dela 
gară pân' la Nădășel numai o massă de oameni. 
Aceștia toţi voiau să asiste la procesul Memoran- 
dului care se judeaca la Cluj. 

Ei nu aveau comandă, deoarece comandanții 
lor, în număr de trei sute, erau închişi în sala și 

curtea Redutei din ulița Unio, care era transformată 
în sala Curţii cu Juraţii. Căci dacă ar fi avut coman- 
danţi, puteau să ia Clujul cu asalt și numai un pumn 
să fi dat fiecare, praf şi pulbere se alegea din el. 

Dar nu, Massele imense așteptau calme, să 
vadă până unde merge impertinența stăpânitorilor. 
Se înțelege, ele vedeau mult mai apropiată ziua 
izbăvirei. Omul neaprovizionat cu telescop vede 
mult mai apropiată steaua ce se arată ca să ne 
vestească răsăritul soarelui. Ei nu-şi dădeau seama 
că sunt la mijlocul epocei dela 1848 până la des- 
robire, că vor trebui să mai aștepte, să mai sufere 
tocmai atâta, cât au suferit dela 1848 până la Me- 
morand, De accea, ei așteptau în liniște şi cu 
zimbetul credinţei pe buze, trăgeau nădejde. 

Orașul forfotea de mulțime. Invăţători, preoți, 
studenți, intelectuali de pretutindeni copleșau stră- 
zile. Lor le-a reuşit să se strecoare în oraș, fiindcă 
vorbeau la perfecţie limba maghiară. Și ungurii, 
când auzeau vorbindu-se ungurește, imediat salu- 
tau cuprinși de orgoliu. Pentru un jandarm, politist 
sau alt funcţionar public, cea mai mare insultă era 
să i te adresezi în altă limbă decât cea maghiară, 
dar te servea imediat ce i te adresa-i în limba lui 
Arpad exprimată impecabil. 

Un voiajor francez adresându-se odată în limba 
francează unui impiegat dela gară, acesta îi răspun- 
se brutal: a 

— „Nem tudok oláhul!" — şi dupăce streinul 
îl părăsi, funcţionarul observă: 

— „Ce dracu, la exterior pare un intelectual 
valachul acesta, de ce n'o fi voind să vorbească 
ungurește? 

Valachul în chestiune era un francez. 

Pe străzile copleşite de mulțime circulau trä- 
suri cu rafuri de fier cari făceau un zgomot asur- 
zitor pe pavajul de piatră rotundă a străzilor Clu- 
ului, Toate trăsurile mergeau spre ulița Unio, unde 
avea să se judece procesul Memorandului. Veneau 
ziarişti streini să asiste la proces, Voiau să vadă în 
față sutele de acuzaţi numiţi de unguri „insurgen- 
ţii”, cari au îndrăznit să plece la Viena şi trecând 
peste guvernul maghiar să predea împăratului o 
jalbă contra actelor şi sistemului de guvernământ 
din Budapesta, Atenţia Europei întregi era îndrep- 
tată asupra acestui proces monstru, Ziariștii streini 
îi priveau pe Raţiu, Lucaciu, Pop de Băsești, Albini, 
Barcianu, Cristea, Mihali, Coroianu, Suciu, Patiţa şi 
Roman ca pe viitorii guvernatori ai Ardealului li- 
ber, iar pe ceialalți 290, ca viitori deputaţi ai ace- 
stei ţări robite, 

Sala Redutei încă nu era deschisă,  Acuzații 
veniseră aproape toţi. Ei așteptau în curte încon- 
jurați de jandarmi cu uniforme de un albastru 
închis și cu pene de cocoș la pălăriile tari în formă 
de demijoben. Nu se știa, îi păzeau să nu fugă, sau 
să nu fie atacați de ungurii cari mișunau nerăbdă- 
tori pe stradă. Destul că erau păziţi strașnic, deși 
erau pe picior liber. Martorii de asemenea se plim- 
bau pe stradă. Unora dintre ei le-a reușit să 
pătrundă în curtea Redoutei. 

In așteptarea procesului acuzaţii se grupau și 
discutau evenimentul ce avea să se întâmple. loan 
Raţiu și Vasile Lucaciu explicau marele câștig de 
cauză ce l-au obținut deja, 

— „Principalul este succesul moral. Condamna- 

rea nare importanţă. Adecă are. Noi trebue să fim 
condamnați. Verdictul condamnatoriu al Curţii cu 
juraţii va deștepta la conştiinţă naţională şi pe cel 
mai nepăsător român, Fără suferință, fără martiraj 
nu există eliberare, nu există emancipare. Cine să 
aducă prinosul de jertfă, cine să fie martirii, dacă 
nu noi, conducătorii poporului, pe cari ne-a ales 
poporul să-l conducem pe calea desrobirei? — zicea 
Vasile Lucaciu. — Poporul sufere atâta, el este 
făcut martir în fiecare zi, el sângerează permanent 
sub povara miilor de nedreptăţi ce i se fac, el în- 
dură încontin răpindu-i-se posibilitățile de trai, de 
prosperare economică si de ridicare culturală și 
naţională. Suferinţa noastră nu este decât sinteti- 
zarea suferinţei masselor populare. Deci mândru 
poate fi acel cunducător, care poate zice, că în 
durerea lui se oglindește durerea unui popor întreg. 

Ochii lui Vasile Lucaciu scăpărau scântei şi 
cuvintele lui aveau un efect înviorător asupra celor- 
lalţi inculpaţi. Dacă mai exista în vre-un colţ de 
suflet. un pic de îndoială, ea fu risipită de cuvintele 
lui pline de foc. 


— Nici o libertate nu se cucerește prin lingu- 
șire, umilință sau prin nepasare. Cugetarea, lup*a, 
suferința, martirajul sunt mijloacele cu cari se câs- 
tigă libertatea — continuă el, — Libertatea dăruită 
este ca o comoară găsită de un ignorant, care nu-i 
cunoaşte valoarea și nu știe la ce-i bună. El o 
pierde la prima ocazie, căci n'a ştiut-o prețui, ne- 
luptând pentru ea. Eu am cureerat Italia si Franţa. 
Am avut prilej să văd cum se bucură de libertate 
aceste două mari popoare înfrăţite cu noi. O liber- 
tate în adevăratul sens al cuvântului. Libertatea 

naţională, politică şi socială, economică și culturală. 
Această libertate nu le-a căzut nici francezilor, nici 
italienilor din cer. Ei au luptat pentru ea şi de 
accea o merită. Luptele lor au fost crâncene, și 
pline de jertfe, așa cum au fost şi ale noastre în 
trecut. Cum au fost luptele lui Horia, Cloșca și 
Crișan, sau luptele memorabile din 1848—1849 con- 
duse de Avram Iancu, Simion Bărnuţiu și ceialalți. 
Se vede că la noi aceste lupte n'au fost suficiente, 
sau n'au fost duse până la izbândă. De aceea trebue 
să continuăm noi lupta până va fi încoronată de 
succes, În ce mă privește pe mine, eu voi lupta şi 
nu mă voi da bătut până nu voi ajunge să fiu ales 
deputat la Debrețin pentru parlamentul român din 
Bucureşti, 

Feţele acuzaților se luminară de speranţă și 
îimbărbătare. 

Un aprod apare în ușa dela etaj şi strigă jan- 
darmilor să mâe pe acuzaţi în sala judecății. 

Sala Redutei era arhiplină. Sus pe piedestal iau 
loc juraţii la mijloc preşedintele având câte un jude- 
cător la dreapta şi la stânga, iar la capul mesei pe 
procuror. Jos, în faţa juraţilor la stânga iau loc cei 
17 apărători în frunte cu dr Amos Frâncu şi dr 
Aurel Isac, Cei trei sute de acuzaţi ocupă loc pe 
bănci lungi improvizate. În spate şi la balcon se află 
publicul înghesuit ca sardelele, 

Se observă aceeași ostilitate între public ca şi 
la procesul lui Lucaciu dela Debrețin. Românii cu 
ungurii se privesc ca Leii cu Tigrii și adeseaori îşi 
aruncă epitete nu tocmai măgulitoare. Preşedintele 
trebue să întrerupă de mai multeori ședința pentru 
a face liniște, Pe unguri îi necăjea faptul, că prin- 

tre apărători se aflau trei apărători streini: un sârb, 
un croat și un german. 

Stabilirea identităţii acuzaților a durat două 
zile. Procurorul primind ordin de sus, a scos din 
cauză 270 de acuzaţi, ridicând acuză numai contra 
a trei zeci, Din aceștia patru au fost absenţi, cari 
urmau să fie judecați ulterior. 

Președintele mai face odată apelul nominal al 
acuzaților selecționați: 


— Dr loan Raţiu, avocat, Sibiu! 

— Prezent. 

— Dr Gheorghe Pop de Băsești, proprietar, 
Băseşti! 

— Prezent. 

— Dr Vasile Lucaciu, preot, Șişeşti! 

— Prezent. 

— Dimitrie Comşa, profesor, Sibiu! 

— Prezent. 

— Dr Danil P. Barcianu, profesor, Sibiu! 

— Prezent, 

— Septimiu Albini, publicist, Sibiu! 

? ? ? (o voce: lipsă.) 
— Nicolae Cristea, asesor consistorial, Sibiu! 
— Prezent. 


— Dr Iuliu Coroianu, avocat, Cluj! 

— Prezent. 

— Patriciu Barbu, avocat, Reghin! 

— Prezent. 

— Dr Teodor Mihali, avocat, Dej! 
— Prezent. 

— Dr Gavril Tripon, avocat, Bistriţa! 
— Prezent. 


www.dacoromanica.ro 


148 


— Aurel Suciu, avocat, Arad! 

— Prezent. 

— Mihail Veliciu, avocat, Chișineu-Criș! 

— Prezent. 

— Dr Terenţiu Iuliu Mera, medic, Șiria! 
? ? ? (lipsă.) 

— Gavril Lazăr de Purcăreți, protopop, Carei! 

— Prezent. 

— Vasile Ignat, avocat, Beiuș! 

— Prezent. 

— Rubin Patiţa, avocat, Alba Iulia! 


— Prezent. 

— Vasile Raţiu, vicar episcopesc, Făgăraș! 

— Prezent. 

— Gherasim Domide, preot, Rodna Veche! 

— Prezent. 

— Alexandru Filip, avocat, Abrud! 

— Prezent. 

— Dr loan Nichita, avocat, Zălau! 

— Prezent. 

— Nicolae Roman, funcţionar de bancă, Bis- 
trifa! 

? ? ? (lipsă.) 

— loan Munteanu, funcționar de bancă, Hateg! 

— Prezent. 

— Dionisie Roman, avocat, Mediaș! 

— Prezent. 


— loan Duma, preot, Săcal! 
? ? ? (lipsă.) 
— Romul Crainic, protopop, Dobra! 
— Prezent. 
— Petre Barbu, profesor, Blaj! 
— Prezent. 

Procurorul cere disjungerea cauzei celor ab- 
senți și judecarea celor prezenți, 

Apărătorii ridică incidente arătând că acest 
proces nici nu poate avea loc deoarece inculpații 
nu s'au făcut vinovaţi de nici o faptă pedepsită de 
legile ţării. Ei nu au făcut decât să se prezinte în 
audienţă la Suveran. Că n'au fost primiți şi că şi-au 
înaintat cele ce au avut de spus în scris la Curtea 
Imperială, nici aceasta nu poate constitui un act de 
răsvrătire, 

Procurorul se ridică însă și spune franc, dela 
început, că memorandiștii sunt acuzaţi de tentativă 
de rebeliune şi aduce ca exemplu faptele anterioare 
ale lui Vasile Lucaciu și condamnarea lui, cu cari 
vrea să dovedească ce urmăreau și ce voiau să 
ajungă memorandiștii prin acel Memorand înaintat 
la împărat, Trebue statuat un exemplu, că nu ne 
putem răsvrăti pentru orice nimicuri, și că plânge- 
rile nu se pot înainta decât pe cale ierarhică, prin 
organele administrative directe. Cere judecarea 
procesului, iar juraţilor le cere să fie cu atenţiune, 
că e vorba de apărarea patriei. 

Apărătorii dr Amos Frâncu, dr Aurel Isac, dr 
Aurel Mureșan, dr Matei Dula, dr Ștefan C. Pop, 
Iosif Crișan, dr Augustin Bunea, dr Emil Gavrilă, dr 
Valer Branişte, loan Roșu, dr Şefan Petrovici, dr 
St. Fainor, Francisc Hossu-Longin, Simion Damian, 
dr Gavril Ilia, Coriolan Brediceanu, dr Albert Arz, 
au luat pe rând cuvântul arătând absurditatea pro- 
cesului și mai ales absurditatea acuzei. Ei au sus- 
ținut apărarea cu strălucite argumente juridice şi 
de dreptate absolută, 

Dintr'o replică a procurorului au înțeles clar că 

Curtea are ordin înalt să aducă verdict condamna- 
toriu, și oricât de frumoase și temeinice ar fi ple- 
doariile lor Curtea va condamna pe acuzaţi, şi astiel 
știu că sentința e dinainte pregătită şi că totul e 
zadarnic, apărătorii s'au retras în mod demonstrativ 
susținând că nu înţeleg să apere dreptatea acolo un- 
de nu se ţine cont de ea. 

CAP, II. 
„NOI SUNTEM ACUZATORII” 


La întrebarea președintelui, dacă înțeleg să se 
apere singuri, sau cer apărători din oficiu, se ridică 
Ioan Raţiu și cu o voce sigură spune: 

— Domnule Președinte, Onorată Curte, având 
în vedere că apărătorii noştri s'au retras, cer să ne 
dați voe să facem o declaraţie, 

— Aveţi cuvântul — încuviință preşedintele. 

— Onorată Curte, Domnilor Juraţi! 

Memorandul, pentru a cărui publicare suntem 
traşi, ca niște făcători de rele în faţa acestei bare 
judecătorești, nu cuprinde, precum v'aţi putut con- 
vinge, decât plângerile poprului român, care ne-a 
trimis pe noi ca să cerem scutul Tronului pentru 
drepturile lui nesocotite și călcate în picioare. 

Faptul care ne-a silit pe noi și pe întregul popor 
român, ca să facem acest demers este împrejurarea, 
că atât legislațiunea, cât și guvernul, ne-au adus 
convingerea nestrămutată, că în fața lor, pentru 
noi nu poate exista dreptate, 

Zadarnice au fost toate promisiunile, ce s'au fă- 
cut în repețite rânduri, pentru respectarea dreptu- 
rilor noastre naționale! Zadarnic am încercat toate 
formele și mijloacele legale, In zadar ne-am plâns la 
toți factorii competenți ai statului! 

Nu ne-a mai rămas decât această singură cale, a 
apelului la factorul suprem al statului și la opinia 
publică a lumii civilizate, 

Faţă de acest act, care nu conţine decât purul 
adevăr şi este icoana credincioasă a suferințelor şi 
nedreptăţilor ce le îndură poporul român din Tran- 
silvania și Ungaria, trebuia, ca regimul ori să se 
desvinovăţească ori să se răzbune. 

Cum desculparea nu era cu putință, a ales ca- 
lea răzbunării! 

Ne-a împiedecat să ajungem la tron și acum ne 
dau pe mâna acelora contra cărora ne-am plâns ca 
să ne judece şi pedepsească. 

Ştiţi D-voastră pentru ce sunteți chemați, pe 
cine să judecaţi? D-voastră judecaţi acum însăşi 
existența poporului român! Existența acestui popor, 
deși nu vă convine, nu o puteţi nega. Dreptul lui la 
viaţă şi la libertate cetățenească de asemenea nu-l 
puteți nega, căci atunci daţi un alt drept: dreptul de 
aşi lua el însuși ceeace i se refuză cu tot dreptul 
ce-l are. 

D-Voastră puteţi lua în discuţie existența unui 
popor, dar trebue să ştiţi, că existenţa unui popor nu 
se discută, ea se afirmă! 

De aceea nu avem de gând să dovedim în fața 
D-voastră că avem dreptul la existenţă. 

Intr'o astfel de chestiune nu ne putem apăra în 
faţa D-Voastră ca niște culpabili, pentrucă nu sun- 
tem, deci nu ne apărăm, ci acuzăm, 

În faţa lumii civilizate ridicăm acuză contra sis- 
temului asupritor și contra celor ce-l practică. Acu- 
zăm acel sistem care tinde să ne răpească ceeace 
un popor are mai scump: Libertatea, legea și limba. 


www.dacoromanica.ro 


153 


Plângerile poporului român nu pot fi judecate 
de o Curte cu Juraţii compusă din maghiari, Naţiu- 
nea maghiară nu poate fi acuzatoare nici judecă- 
toare, deoarece este parte interesată. Ea trebue să 
stea aci alături de noi, ca parte egală în fața unui 
tribunal internaţional, care să ne judece pe fiecare, 
după drepturile și după faptele noastre. Credem că 
au trecut timpurile când „Turcul te bătea și tot tur- 
cul te judeca". Nu se poate ca ungurii să ne perse- 
cute şi dacă ne plângem tot ei să ne judece. 

De acea, demnitatea poporului român nu îngă- 
due ca noi să ne considerăm acuzaţi în faţa Curţii 
cu Jurații maghiară din Cluj şi să ne apărăm ca 
niște făcători de rele. 

Că ne veţi condamna? O puteţi face! Verdictul 
d-Voastră nu ne interesează și nu-l recunoaştem de 
drept. Il considerăm ca un nou abuz, o nouă sama- 
volnicie pedeasupra celorlalte, atât de multe și ne- 
numâiate. Ne puteţi osândi ca indivizi. Vă priveste. 
Insă nu ne puteţi judeca, ca mandatari ai poporului. 

Dealtfel aţi înțeles şi D-voastră, că aci nu poate 
fi vorba de drept, ci numai de forță. 

Am fost brutalizaţi şi aci, și am fost terorizaţi 
în toate decând am denunţat lumii civilizate asupri- 
rile ce le îndurăm. Mai poate fi deci vorba de jude- 
cată în acest proces, de apărare în sens juridic? 

Evident că nu! 

Faceţi ce voiți! 

Prin spiritul de intoleranță, prin fanatismul de 
rasă fără seamăn în Europa, condamnându-ne vefi 
izbuti ca să dovediţi lumei întregi că maghiarii sunt 
o notă discardantă în concertul civilizaţiunii. 

Declar prin urmare, în numele meu si al tuturor 

colegilor mei acuzaţi, că din motivele arătate nu ne 
putem apăra. 

O tăcere adâncă urmă ultimele cuvinte ale lui 
Ioan Raţiu. Par'că așteptau să mai spue ceva. Dar 
el se așează liniștit pe banca acuzaților, 

Procurorul Vita Sándor fu cel dintâi care între- 
rupse tăcerea. El se ridică, își îdreaptă ochelarii și 
cu o mutră schimonosită de ură. spune: 

— Declaraţia făcută de acuzatul Rácz János 
este o dovadă în plus, că toţi acuzaţii valachi sunt 
niște rebeli, că vor să zguduiască stăpânirea ma- 
Shiară în Ardeal şi prin urmare sunt culpabili de 
cea mai înaltă trădare de patrie. 

— Jos trădătorii pe patrie! In temniţă cu ei! — 
sirigară dela galerie. 

— Trăiască Raţiu, Lucaciu şi Pop, Trăiască li- 
bertatea! — fu răspunsul din altă parte a sălii. 

Președintele făcu liniște relativă, apoi procuro- 
rul își încheie rechizitorul: 

— În urma acestor fapte cer aspra condamnare 
a tuturor acuzaților, 

CAP, III. 
VERDICTUL 


Dupăce, cu mare greutate se face linişte, Cur- 
tea se retrage în deliberare pentru a aduce verdic- 
tul, După un ceas reapare şi primul jurat Carol Ba- 
logh dă citire verdictului conform căruia Curtea cu 
Juraţii, la întrebarea dacă sunt sau nu vinovaţi me- 
morandiștii, răspunde cu „Da' pentru 14 conducă- 
tori și cu „Nu” la 13, 

In baza acestui verdict judecătorii dr Iuliu Isse- 
kutz și Artur Reinhold în frunte cu președintele ba- 
ron Szentkereszthy Zsigmond se retrag în delibera- 
re, după care revenind specifică pedeapsa fiecăruia 
dintre condamnaţi: 

Dr Vasile Lucaciu 5 ani temniță, Dimitrie Com- 
şa 3 ani, dr Iuliu Coroianu 2 ani şi 8 luni, dr Teodor 
Mihali 2 ani şi 6 luni, dr Rubin Patiţa 2 ani şi 6 luni, 
Septimiu Albini (ulterior) 2 ani și 6 luni, Dr Danil P. 
Barcianu 2 ani şi 6 luni, Gherasim Domide 2 ani și 
6 luni, Gheorghe Pop de Băsești un an, Nicolae 
Cristea 8 luni, și Petre Barbu 2 luni, 

Pronunţarea verdictului a fost ascultată în li- 
niște, Prședintele întreabă pe condamnați dacă mai 
au ceva de spus, 

Se aude vocea lui Vasile Lucaciu și a celorlalți 
în cor după el; 

— Trăiască unirea românilor, trăiască liberta- 
tea! 

O patrulă de jandarmi înconjură numaidecât pe 
condamnaţi şi sub inţuriile ungurilor și aclamaţiile 
românilor îi duseră la închisoarea din cetate până la 
un nou ordin-al guvernului din Budapesta. 

La intervenția apărătorilor însă ei au fost puşi 
în libertate provizorie până la pronunţarea curiei. 
În acest timp acuzaţii au fost puși sub pază domes- 
tică, după cum reese și din scrisoarea lui Vasile 
Lucaciu trimisă lui George Pop de Băseşti: 

CAP. IV. 
O SCRISOARE A LUI VASILE LUCACIU 


Iubite Bade! 


Mi-a părut bine că mi-ai scris din robia domestică 
la care ne-a internat tirania trufașă și impertinentă a 
orăjmaşilor neamului românesc. Ea am multă mângăere 
în aceaslă robie, dar şi necaz. 

Doi jandarmi mă păzesc ziua și noaptea. Vezi, pua- 
lima oarbă a stăpânitorilor. Intâi mi-au dat voe să 
plec din țară, ba mau trimis chiar să emigrez, dar să 
nu mă mai întorc niciodată. Dar văzând că nu mam 
puriat cum cer ei, mă țin sub pază să nu fug. Nu știu 
cum sunteti păziti voi. Eu și în grădină sunt urmărit 
de jandarmii cari se postează la distanță să nu mă 
piardă din vedere. Ce plăcere e libertatea asta? 

Nu împiedică pe țărani, ba-i îndeamnă să vină pe 
la mine şi să ia parte și ei la convorbiri. Vor să-mi în- 
tindă o cursă. Țăranii se agită văzând penele de cocoș 
la ușă, mai mult decât i-aș agita eu. Răul e că mă îm- 
piedică în activitatea mea. 

Tatăl meu spunea: 

— „Dacă vă lăsati să vă închidă, să vă calce li- 
bertatea naţională, nu meritați altă soartă. Dacă nu 
sunteți în stare să luptaţi, să cuceriți libertatea naţio- 
nală, mergeţi la pușcărie!” i 

Aceste idei mă muncesc teribil, când ştiu că cuvin- 
tele lui sunt purul adevăr. Credemă că mi-e rușine să 
înalt fruntea insultată către cerul sfânt. Mă cuprinde 
dorul să spăl această pată, să răzbun umilirea suferită, 

O singură mânsăere am: conștiința îmi  şopteşte 
că nu vom muri nerăzbunați. 

Dela Lugoj am primit sentință favorabilă. Episco- 
pul din Gherla cu tot consistorul sunt pedepsiţi, re- 
probaţi şi procedura lor declarată ilegală, anticanoni- 
că, arbitrară. 

Bunul Mihai încearcă să ne împace. Intenţia lui a 
umbrit efectul, căci Szabó, rușinat şi foc de mânie, că 
mi s'a făcut dreptate, m'a chemat la el, la consistor și 
din nou m'a suspendat din preoție. 

Eu din nou am apelat la Roma la Pontificele Me- 
lius informandorum. Acum vor intra în activitate 
Vaszary-Kolos, Schlauch și guvernul maghiar ca să 
forțeze pe Papa să dea o sentință în favoarea lor, ade- 
că a lui Szabo şi a guvernului, pe placul spiritului 
dușmănos bisericii şi neamului nostru, 

Așa stau cu parochia. Dacă aș fi liber aş putea 
lucra, conform cerințelor interesului neamului nostru, 

Sper că ne vom întâlni la Budapesta. In închisoa- 
re vom fi probabil împreună numai un timp scurt. Pe 
mine mă vor duce la Satu Mare în temniță ordinară, 
unde voi fi supus la chinuri. Se așteaptă numai apro- 
barea Curiei. Aştept să fiu dus la desbaterea finală. 

Dela Sibiu n'am primit nimic. 

Wekerle vine la Satu Mare. Românii noștri se vor 
purta bine. 

Teamă e că unele elemente mizerabile se vor com- 
promite. 

Am trimis o scrisoare deschisă lui Hieronymi. Ip 
atras atenția asupra ei. 

Salutare ilustre robule. Te îmbrățișează cu stimă 
şi iii un alt rob, cel mai devotat și iubitor dintre 
robi. 


Șișeşti, 25 Iulie 1894. 


Dr Vasile Lucaciu. 

CAP, V. 
LA INCHISOARE 


Vaczul şi cu Seghedinul și-au deschis larg por- 
tile pentru a primi pe noii condamnaţi ai Memo- 
randului, dupăcum numeroase închisori din capita- 
lele comitatelor ardelene de asemenea și-au deschis 
porțile pentru a primi pe numeroșii arestați din 
cauza agitaţiilor în legătură cu procesul memoran- 
dului sau cu Doina lui Lucaciu. Intreg Ardealul era 
transformat într'o vastă pușcărie. Presa fierbea de 
proteste, în urma cărora se năşteau alte procese, 
alte arestări, Nu numai presa română din Ardeal, ci 
și presa sârbă, slovacă, cehă, italiană, croată și po- 
lonă se solidariza cu cauza românilor. Cel mai mare 
ecou îl avea însă presa din streinătate, Bătriîna și 
naiva Europă „civilizată“ abia acum afla cu adevă- 
rat, că în Ardeal există un popor compact româ- 
nesc, care cere libertate şi i se dă pușcărie, cere 
dreptate și este ameninţat cu eşafodul. 

Ungurii au știut însă cum să desarmeze pe lup- 
tători. Au făcut o lege a comasării pământului cul- 
tivabil, cu care prilej românii au fost despuiaţi de 
moșioarele lor, dânduli-se în schimb niște coaste 
pe cari nici caprele nu aveau ce paşte. S'a folosit 
de comasaţie pentru a lovi pe valachi în existența 
economică, știind că progresul cultural și social al 
unui popor este în funcţie de starea materială. Deci 

românii trebuiau sărăciţi pentru a nu-și putea da 
copiii la școală, pentru a se lupta cu neagra mize- 
mie, ca să le treacă pofta de a mai avea aspirații na- 
tionale, Şi au venit ingineri, ca niște berze, cu stea- 
guri şi trompete, cu măsurători drăceşti şi au tot 
măsurat până ce pământul românașului a trecut la 
moșia ungurului, iar coastele, mărăcinișurile și piet- 
rişurile, până atunci locuri pustii, au fost împărțite 
românilor să trăiască și prospereze ca peştele pe 
uscat, 

După cum era și fiersc, din toată comasația au 
câștigat conții, baronii și latifundiarii, Pământurile 
lăpite dela români au fost anexate la moșiile lati- 
fundiare, cari şi așa erau întinse pe văile Aredalului. 
În timp ce ţăranii, elementul productiv în agricul- 
tură, erau împinși în neagră mizerie, conții își spo- 
treau hambarele și familiile, generația de paraziți și 
decadenti. Astfel Ungaria „nobililor” devenea „tare 
și sigură", 

Aşa s'a făcut marea reformă socială în Unga- 
ria în era comasărilor, și anii următori până la 1918, 

Dr Vasile Lucaciu, deși la închisoare, a văzut 
bine în ce constă „reforma socială” cu care se lău- 
da guvernul din Budapesta, El a văzut din primul 
moment, că din aceasta nu va avea de pierdut de- 
cât ţăranul român, 

In mai multe rânduri a atras atenţia opiniei 
pubile în coloanele ziarelor arătând adevărata cau- 
ză a comasărilor și lăcomia conților pentru îmbogă- 
tire, Ştia foarte bine, că o lege pornită din iniţiati- 
va guvernului Bánffy nu poate să apere interesul 
țăranilor, oricât de mult se afirmă acest lucru, Era 
foarte simplu. Întreg guvernul era format numai din 

aristocrați, cu trecut „istoric” dintre cari nici unul 
nu s'a coborit în popor, n'a cunoscut suferinţele și 
aspiraţiile lui. Țăranul era considerat ca un animal, 
bun de pus la jug, care produce bunurile vieţii: pâi- 
nea, vinul și banii. 

Că şi acești oameni au suilet, pentru un conte, 
un asemenea gând, o asemenea idee părea ridicolă 
Aceşti oameni animale nu erau consideraţi măcar 
periculoși. Știau magnații că au existat ţărani revo- 
luţionari ca Gheorghe Dózsa, Horia, Cloșca și Cri- 
șan, apoi Avram lancu, dar credeau că acestea sunt 
legende, căci decând își aduc ei aminte nu se în- 
registraseră răscoale ţărăneşti, Poporul era așa de 
subjugat, atât de strâns în lanţuri, încât magnații 
credeau că administrația cu jandarmii le înfrînează 
orice dorinţă de manifestare spre mai bine, 

La ce se puteau aștepta ţăranii români dela 
grofi și baroni ca Banffy, Szapary, Tisza, Söghényi- 
Marich, Apponyi, Héderváry și ceialalți degenerați 
ai rasei lui Attila? 

Lucaciu a văzut aceste lucruri pe când era încă 
liber, adeseaori a ridicat cuvântul contra acestei 
stări de lucruri. Acum, în liniștea monotonă a în- 
chisorii, în timp ce tovarășii lui robi citeau sau se 
distrau, Lucaciu scria. A făcut o lucrare filosofică 
socială în legătură cu stările din Ardeal. Plin de 
elan și adâncit în subiectul său şedea la masa lui 
simplă și curgeau rândurile unul după altul umplând 
filă cu filă. Scrierea pentru el avea o dublă impor- 
tanţa. Pe de-o parte însemna pentru el o resemna- 
re, o uitare a suferinţei, un fel de distracţie, pe de 
altă parte se gândea că şi prin aceasta va servi in- 
teresul neamului său oropsit. 

11 

Pe Vasile Lucaciu închisoarea nu l-a deprimat. 
Meditaţia în singurătate şi munca filosofică în scris, 
par'că l-a întinerit și era gata de o nouă luptă, 

Și când, în Septembrie 1895, împăratul Fran- 
cisc Iosif, la intervenția Regelui Carol I, al Româ- 
niei s'a văzut silit să graţieze pe condamnaţii Me- 
morandului, dr Vasile Lucaciu a eșit dintre zidurile 
închisorii cu hotărîrea fermă de a continua lupta, 
care deși grea, dar are rost, pentrucă biruința tre- 
bue să vie, Pentrucă poporul are credinţă și știe să 
sufere și să reziste, 

Acestea duc la biruință, 

CAP. VI. 
LUPTA CONTINUĂ. 


Deşi graţierea condamnaților Memorandului a 
fost condiţionată de încetarea luptei naționaliștilor 
memorandişti lupta continuă maideparte, cu avânt 
şi energie, Terenul de luptă era da data aceasta 
publicistica. Dela procesul Memorandului numărul 
cititorilor foilor româneşti din Ardeal a crescut con- 
siderabil. Luptătorii şi-au dat seama ce puternică 
armă de luptă este presa. Un articol bine scris şi 
documentat, fiind citit de zeci mii de oameni într'o 
zi, făcea mai mult ca o cuvântare rostită la o mie 
de oameni, dar cu asistenţa solgăbirăului, care ime- 
diat ce nu-i convenea retorica oratorului îi retrăgea 
cuvântul, 

Atunci exista cenzură preliminară la cuvântă- 
rile rostite în public, și cenzură ulterioară la presă. 
Dacă rostea-i o cuvântare neplăcută  guvernaţilor, 
solgăbirăul îţi retrăgea cuvântul, iar dacă  scria-i 
un articol mai tare, era cenzurat de procuror și au- 
torul articolului era băgat la închisoare. Era un în- 
ceput de „libertate a presei" și această libertate 
era utilizată de conducătorii români pentru a se 
adresa masselor populare, Că ei înfundau pușcăria 
pentru articolele cenzurate ulterior, n'avea impor- 
ianţă, principalul era efectul, 

Astfel, ziariștii au devenit cei mai temerari şi 
neintimidaţi soldaţi ai cauzei românești din Ardeal, 

Ei erau apostolii presei, ai scrisului românesc, Trăi 
au mai mult la închisoare decât în libertate, dar nu 
se dau învinşi. Fiecare redacţie avea două garnituri 
de redactori: când una era la închisoare, scria ceea- 
laltă pregătindu-și rândul la pușcărie pe când se 
eliberează prima. 

A urmat o epocă de legalitate mai pronunţată, 
dar de aplicarea draconică a legilor şi mai draco- 
nice. Abuzurile păreau mai rari, căci se ridicase şi 
mișcarea socialistă, care a dat mult de lucru gu- 
vernului, Prigoana s'a împărțit. Numai jumătate 
ajungea pe naţionalităţi, ceealaltă jumătate trebuia 
îndreptată contra socialiștilor și anarchiștilor. 

Unuia dintre aceştia i-a căzut victimă împără- 
teasa Elisabeta, pe când își făcea plimbarea pe ma- 
lul lacului Geneva. 

Dr Vasile Lucaciu, şi din lupta presei şi-a luat 
partea leului, Pentru el graţierea condamnării din 
cauza memorandului n'a însemnat decât o nouă 
epocă de luptă, un nou apostolat și un nou martiraj. 
Acum ţinta era şi mai clară în faţa lui. I se părea 
mult mai apropiată desrobirea românilor de sub ju- 
gul unguresc și unirea lor cu România Liberă, 

Vasile Lucaciu era urmat în lupta lui de mari 
masse de români. Și numărul acestor masse sporea 
din zi în zi. Campania s'a transpus formal și la sate 
și țărănimea vedea în el un nou Avram Iancu. 

Guvernul din Budapesta și-a dat seama că miş- 
carea naționalistă devine tot mai puternică şi a în- 
cercat să spargă rândurile românilor prin cumpăra- 
rea sufletelor, Şi a pornit târgul, şi s'au găsit suflete 
pierdute cari să se vândă, Faţă de această metodă 
de luptă a guvernului din Budapesta Vasile Lucaciu, 

împreună cu Gheorghe Pop de Băseşti, Teodor Mi- 
bali, Ştefan C, Pop, şi tânăraul Iuliu Maniu, intrat 
de curând în rândul luptătorilor, a luat lupta, care 
era mult mai grea, căci nu se ştia în cine mai poţi 
avea încredere deplină şi cine a rămas credincios 
ideii, care nu s'a lăsat tentat de aurul satanei. Din 
fericire însă, numărul celor ce au căzut în ispită nu 
a fost prea mare, În linii generale massa luptători- 
lor români a rămas aproape intactă. 

Cei oţeliţi în lupte n'au căzut victimă tentati- 
vei. Dintre foștii memorandişti nici unul n'a căzut 
în undiţa de aur a guvernului. 

Astfel foștii memorandiști, în frunte cu Lucaciu, 
Raţiu şi Albini erau consideraţi ca apostolii neamu- 
lui. Ideea desrobirei se întindea ca focul biciuit de 
furtună, Efectul se resimțea până în inima Ungariei, 
pe câmpiile Debreţinului, unde şi românii maghiari- 
zai, cari își uitaseră limba strămoșască, şi-au dat 
seama că sunt români şi se afirmau ca atare, 

Aceasta a determinat mai târziu guvernul ma- 
ghiar să recurgă la un truc ingenios, instituind o 
episcopie greco-catolică ungurească numită de Haj- 
du-Dorog, cu sediul la Debrețin. Sperau că vor 
atrage și pe românii uniţi în această cursă maghia- 
ră, Nu le-a reușit însă. 

Românii au luptat din răsputeri contra acestei 
falşificări a realităii. Partea leului din această luptă a 
avut-o tot Vasile Lucaciu. Rezultatul a fost că ro- 
mânii maghiarizați au refuzat să primească un epis- 
cop ungur și guvernul a întâmpinat multe greutăţi 
până i-a reușit să pue bazele nouei episcopii, care 
însă tot şi-a ajuns scopul urmărit, 


www.dacoromanica.ro 


CAP, VII. 
DIN PUȘCĂRIE IN PARLAMENT 


În iarna anului 1907 Vasile Lucaciu se afla din 
nou la închsioare zidurile Seghedinului îi răpeau 
libertatea pentru care luptase cu atâta înfocare, 
Trebuia să ispășască păcatul de a îi împărtășit ideea 
libertăţii naţionale în scris. „Tribuna“, „Gazeta 
Transilvaniei”, „Lupta”, şi „Românul” publicau ar- 
ticole fulminante din pana lui Vasile Lucaciu, Sep- 
timiu Albini, Silvestru Moldovan, Alexandru Vaida 
şi alţii. Cel mai înfocat scria dr Vasile Lucaciu, El 
a fost condamnat de unguri la un an temniță de 
stat, ca recidivist, cu severă supraveghere, nu cum- 
va să strecoare articole și din puşcărie. Aceasta în- 
semna că teroarea contra naționaliștilor români nu 
încetase și că mișcarea era din nou văduvită de cel 
mai activ dintre luptători, 

Comitetul naţional a profitat de alegerile par- 
tiale din 1907 și au pus candidatura lui Vasile 
Lucaciu la Beiuș, contra contelui Tisza, candidatul 
guvernului. S'a desfăşurat o teroare electorală ne- 
maivăzută până atunci, Solgăbirăul, notarii şi jan- 
darmii erau în plină activitate. Cu ajutorul lor și al 
„Corteşilor” ademeneau, cumpărau, amenințau, ares- 
tau și maltratau pe bieții alegători. 

Totul era zadarnic. 

Dela un capăt la altul al regiunei Beiușului vuia 

Doina lui Lucaciu, ca o furtună năpraznică, Teroa- 
rea jandarmilor, întăriți cu puteri speciale, nu folo- 
sea nimic. Doina se cânta cu multă însuileţire și te- 
nacitate, pe câmpii, în păduri, pe văi şi pe coaste, 
cum se cânta ,„,Marsilieza” în timpul revoluţiei fran- 
ceze, 

Când jandarmii alergau la locul de unde venea 
aria: 


„Cântă mierla prin păduri of, of, of 
Robu-i Lucaciu la Unguri 
Pentru sfânta libertate 
De care noi n'abem parte.., 
Pentru sfânta libertate 
De care noi n'avem parte...” 


ei nu mai găseau pe nimeni, în schimb Doina se au- 
zea pe altă colină de deal, în altă margine de pä- 
dure, în altă parte a satului şi astfel bieţii jandarmi 
păreau niște „Don Chichoţi în luptă cu o... Doină, 

Lupta electorală a fost crâncenă. 

Regiunea a fost cutreerată de toate forţele pro- 
pagandiste şi oratorice ale guvernului din Budapes- 
ta, Dela contele Ștefan Tisza, Khuen-Héderváry 
Károly, Wekerle Sándor, Lukács László, Sándor 
János, Rákossy Jenő, contele Károlyi Gyula, până 
la ultimii corteşi guvernamentali din Oradea şi Bi- 
hor s'au näpustit asupra regiunei Beiuşului, pentru 
a asigura victoria guvernului cu orice mijloace, Te- 
roare, amenințări, promisiuni, beutură, paprikaş 
din abundență. Cumpărarea sufletelor se practica 
pe o scară întinsă. 

Dar nici partidul național român nu se lăsa mai 
pe jos. 

Toţi intelectualii propasandiști și oratori de 
forță au venit la Beiuș și au cutreerat satele, deși 
erau urmăriţi şi arestaţi de jandarmi. 

Ei umblau din casă'n casă și explicau oameni- 
lor că aci nu e vorba numai să avem un deputat 
mai mult în parlament, ci e vorba de triumful cau- 
zei românești. 

In fruntea propasandiștilor se aflau dr [Iuliu 
Maniu, dr Alexandru Vaida-Voevod, dr Ștefan C. 
Pop, dr Aurel Lazăr, dr Ion Ciordaş, dr loan Suciu, 
dr Teodor Mihali, Aurel Novac, prof. Vasile Goldiș, 
dr Gavril Cosma, dr Constantin Popovici, dr loan 
“Iacob, dr Augustin Ciavici, loan  Voştinar, Paul 
Voştinar, Nicolae urca, Petru E. Papp, dr Corne- 
lu Nes, Alexandru Munteanu, luptători tineri şi 
voinici, Ei se duceau din casă în casă şi cântau 
„Deşteaptă-te Române!” şi „Doina lui Lucaciu”. 

Situaţia nu era uşoară pentru români, căci vo- 
tul era cenzitar. Numai câte 12 până la 30 de gos- 
podari aveau drept de vot într'o comună. Și votul 
era pe față. Votantul trebuia să declare în grai viu 
numele candidatului pe care îl votează, suportând 
toate consecinţele votului său. Guvernul se folosea 
de acest favor și deslănțuia teroarea pentru a inti- 
mida alegătorii. 

Era o goană nebună între jandarmi și propagan- 
diștii români. Cei cari erau prinși, erau băgați în 
arest până după alegere. Cu jandarmii s'ar mai fi 
luptat propasandiștii, dar ei aveau ca agenţi infor- 
matori pe ţăranii unguri din comuna Tărcaia. Tot la 
doi jandarmi era repartizat câte un agent tărcăian. 
Acesta cunoştea cine sunt naționaliștii mai înfocaţi, 
cari săzduesc pe propagandiștii intelectuali. Condu- 

și de agent jandarmii pătrundeau noaptea în casele 
oamenilor şi-i arestau, 

Era o campanie în toată regula. Se părea că 
în urma teroarei deslănțuită românii au cauza pier- 
dută. În focul prigoanei numai Doina lui Lucaciu le 
mai inspira curaj, La cântarea ei nu se cerea drept 
de vot. Ea răsuna stăruitor în toate părțile, Teroa- 
rea jandarmilor nu o putea înăbuși. 

In comuna Briheni jandarmii arestaseră pe pro- 
pasandiștii părintele Nicolae Țurca şi studentul Ioan 
Voșştinar. Izolaţi de ţărani ei au început să le vor- 
bească peste capul jandarmilor îmbărbătându-i să 
Du se teamă şi să voteze pe dr Vasile Lucaciu. 

Când jandarmii au pus în lanţuri pe părintele 
Țurca, ţăranul loan Scrofan le zise: 

— Domnule jandarm, să-mi dai aur cât încape 
aci în pălărie şi tot nu voi vota cu altcineva decât 
cu dr Vasile Lucaciu, 

In ziua alegerii alegătorii erau grupaţi în două 
tabere separate: stânga și dreapta. La dreapta se 
aflau tărcăienii cu butoaie de rachiu şi căldări de 
papricaş. Cine trecea la dreapta se întrupta cu mân- 
care și băutură, Preţul era votul pentru contele Ti- 
sza. Mirosul de rachiu și papricaș străbătea tenta- 
tiv până la gruparea din stânga, unde se aflau ţăra- 
nii români credincioși cauzei naţionale. Ei erau che- 
mafi de unii mai șireți cari trecuseră la dreapta. 
Dar ţăranii au rezistat și tântaţiunei rachiului ca şi 
teroarei baionetei. 

Jandarmii, văzând că nici cu rachiu şi papricaş 
nu pot ademeni pe români să treacă de partea gu- 
vernului, au încercat o provocare: 

Au dus câţiva propagandiști ferecaţi în lanțuri 

printre grupul lor, cu scopul de a-i face să se re- 
volte și apoi să-i risipească. 

Țăranii erau gata să se repeadă asupra lor să le 
smulgă prada. Dar propagandiștii legaţi le strigară: 

— Fraţilor, fiţi liniștiți! Nici un cuvânt, nici o 
mișcare! 

Țăranii scrâșneau din dinți și încleștau pumnii. 
dar se stăpâneau. Și-au dat seama că se intenţiona 
provocarea unei revolte ca să-i poată risipi și să 
nu-i lase la vot. Ei își păstrară calmul până la sfâr- 
şit, dar cu atât mai înfocat entusiasm își exprimau 
votul. 

— „Votez pe dr Vasile Lucaciu”! , 

Președintele și delegaţii unguri se indignau 
constatând că şi țăranii din grupa guvernamentală, 
cari se ospătaseră votează pe Vasile Lucaciu. 

— Cum, nu greșești măi omule, căci doar tu 
eşti din tabăra de dreapta, care ţine cu guvernul? 
Poate că vrei să zici că votezi cu Ștefan Tisza! 

— Nu greşesc deloc — răspundea ţăranul. — 
Eu votez cu Vasile Lucaciu. Trăiască Lucaciu! 

La eșire solgăbirăul lovea cu piciorul pe cei ce 
votau cu Lucaciu, în semn că aceștia pot fi luaţi în 
primire de bătăuși. Era un spectacol jalnic menit să 
intimedeze pe cei ce nu votaseră încă. Dar cu toate 
astea voturile se pronunțau unul după altul: 

— „Dr Vasile Lucaciu!" ... 

Rezultatul a fost zdrobitor pentru guvern: 75 la 
sută din voturile exprimate, cari au putut fi expri- 
mate, s'au dat pentru dr Vasile Lucaciu, candida- 
tul partidului național român, rob la unguri în în- 
chisoarea dela Seghedin. 

Guvernul crăpa de necaz. Nu putea însă merge 

aşa departe,cu călcarea legilor, încât să fure votu- 
rile sau să anuleze mandatul lui Vasile Lucaciu, A 
fost nevoit să-l scoată din închisoare şi să-l întro- 
ducă în parlament, 

— Dealtfel — zicea primul ministru al Ungriei 
— aceasta-i o supapă admirabilă pentru descărcarea 
atmosferei naţionaliste prea încărcate. Victoria apa- 
rentă a valachilor îi satisface și vor desarma, că şi- 
au ajuns un scop. Lucaciu însă nu va putea face ni- 
mic în Parlament, față de majorităţile noastre. 

Alegerea ca deputat a robului politic dr Vasile 
Lucaciu, a produs un viu entusiasm în rândurile 
deţinuturilor politici dela Seghedin, 

Lucaciu cucerise inimele tovarășilor săi de su- 
ferință din închisoare, croaţi, sârbi, slovaci, socia- 
liști şi republicani, Lucaciu îi stăpânea pe toți. Era 
bun ca un duhovnic, sfătuitor ca un părinte şi iubi- 
tor ca un frate. Nu se lingușea niciodată, Spunea 
fiecăruia adevărul în faţă, dar nu pe un ton jignitor, 
ci binevoitor și cu vădita bună intenţie de a îndrep- 
ta o credinţă greșită, 

Sărbătorind pe Vasile Lucaciu deţinuţii politici 
din Seghedin, pentru frumosul succes de a fi ales 
deputat în timp ce reacţiunea îl băgase la închisoa- 
re, o făceau conduși de o satisfacţie și o speranţă. 
Erau satisfăcuți văzând că reacţiunea — a cărei 
victime erau și ei — a suferit o mare înfrângere, 
fiind silită să scoată din puşcărie pe un condamnat 
și să-l întroducă în parlament; mai aveau și speran- 
ţa că se prea poate să o păţească fiecare din ei la 
fel, să li se facă această onoare, dându-li-se deplină 
satisfacție pentru suferinţa ce o îndură, pentru cau- 
za lor fiecare. 

Dar nu numai deţinuţii dela Seghedin, ci întrea- 
ga suflare românească din Ardeal și Banat a fost în 
delir de bucurie, că apostolul neamului românesc a 
fost eliberat din robie şi își făcuse intrarea triumfa- 
lă în parlamentul de pe malul Dunării, 

Când Vasile Lucaciu a venit la Beiuș a fost 
sărbătorit ca un erou. Țăranii îl salutau în cuvinte 
rimate: 

„Părinte dela Şişeşti, 

Suta de ani s'o împlineşti, 
Să-ţi vezi neamul liberal 

Și pe Carol împărat..." 

Numai guvernul și magnații unguri au suferit în 
tăcere această înfrângere, această umilire a  trufiei 
lor. 

Vasile Lucaciu, cu talia-i sveltă și impunătoare, 
cu expresia figurei hotărită, dar cu privirea blândă 
ce impunea respect, şi plină de bunătate, ocupă un 
loc în partea stângă a Camerei Maghiare. Deputa- 
ţii unguri îl priveau curioși, si nu fără invidie, dar 
fără să-și dea seama că acesta e numai preludiul 
victoriei și că Vasile Lucaciu, împreună cu ceialalți 
deputaţi români, va pregăti terenul pentruca la ale- 
gerile viitoare să intre de şapte ori atâţia deputați 
români în Camera Maghiară, 

Că peste 12 ani idealul pentru care luptă aceşti 
reprezentanți ai naţiunii române, în frunte cu dr 
Vasile Lucaciu, se va împlini, ei nici nu îndrăzeau 
să bănuiască măcar, 

— Ungaria e mai tare ca oricând, — ziceau ei 
— şi acești valachi vor rămâne multe milenii încă 
niște visători utopiști, 

CAP, VIII. 


ADEVĂRURI USTURĂTOARE 


Primul discurs al lui Vasile Lucaciu în Camera 
maghiară a fost un vehement protest contra răpi- 
rei autonomiei Ardealului, contra excluderii limbei 
române din administraţie, justiție și învățământ, 
contra excluderii funcționarilor români din oficiile 
publice în regiunile locuinţe de români. 

— Domnilor — cuvânta Vasile Lucaciu — Ar- 
dealul fără autonomie este ca un om la pușcărie, 
este stingherit în desvoltarea lui politică, economi- 
că, socială și culturală. Prin faptul că i-au răpit li- 
bertatea de mișcare, de afirmare pe aceste terenuri, 
guvernele maghiare în loc să-l apropie, l-au înstrăi- 
nat. Conţii, baronii şi alţi latifundiari, cari sau nă- 
pustit asupra Ardealului ca niște vandali, au luat 
pământurile, dela ţăranii români și i-au făcut iobagi. 

— lobăgia a fost desfiinţată — întrerupe Dará- 
nyi, ministrul agriculturii. — Azi nu se mai poate 
vorbi de ea ca ceva existent, 

— A fost întrodusă o nouă iobăgie —- continuă 
Vasile Lucaciu — printr'un sistem de deposedare, 
care a făcut pe țăran lipit pământului prin sărăcire 
și prin intimidare. Această iobăgie se manifestă prin 
dictatura „Feţelor Negre” a conților mascaţi, des- 
crisă atât de bine de scriitorul d-voastră Jókai Mór. 

Cerem autonomia Ardealului pentrucă Transil- 
vania, în cursul veacurilor, dela împăratul Traian, a 


www.dacoromanica.ro 


174 


fost mai mult independentă şi autonomă decât 
subjugată. Singuri Tătarii i-au mai răpit autonomia 
în mod atât de brutal cum i-o răpiți d-voastră. Ră- 
pirea autonomiei este o încălcare a drepturilor sfin- 
te ale poporului român, înseamnă răpirea bunurilor 
morale şi materiale: limba, şcoala, pământul şi po- 
sibilitatea de trai. Aceasta este o robie modernă, 
dar totașa de dureroasă ca cea din antichitate. 

— Şi valachul Mihai Viteazul a încercat să-i 
răpească autonomia — întrerupe baronul Ban.fy 
Dezső. : 

— Mihai Viteazul a fost un eliberator — repli- 
că Ioan Raţiu — şi dacă nu ar fi fost ucis mișelește 
la Turda, unde era să fiu ucis şi eu, când am fost 
condamnat la moarte de către şoviniştii d-voastră — 
Ardealul ar fi astăzi liber. Nu a fost destul că l-aţi 
ucis pe Mihai Viteazul, ci i-aţi pângărit şi memoria, 
după moarte. 

— Noi nu suntem pângăritori de morţi — între- 
rupe Francisc Kossuth. 

— Să vă citesc Domnilor, epifaptul ce se gă- 
sește pe mormântul lui Mihai Viteazul, de pe Câm- 
pia Turzii: 

„Hic jacet ille ferus, latro merus et Nero Verus 

Atque malus Dacus, scelerum lacus, ille Valachus; 

Hic qui transibis, terque cacabis et ibis”, 

Adecă pe românește: 

„Aci zace barbarul Mihai Vodă tâlharni, Nero 
tăciunarul, 
El groaznicul Dac, al relelor lac, cel câine valach, 


Pe mormântu-i să te urci, de trei ori să-l spurci şi- 
apoi să le duci”, 

Acest epitaf a fost scris și aşezat pe mormântul 
lui de către unguri, 

— Şi pentru atâta lucru cereţi să dăm Ardealul 
pe mâna valachilor? — întreabă naiv contele Sza- 
páry. 

— Ardealului trebue să i se dea autonomia — 
reia Vasile Lucaciu — şi în interesul bine precizat 
al Ungariei, căci robia, exploatarea nemiloasă a 
poporului și încălcarea tuturor drepturilor lui pro- 
voacă o contiună agitaţie, care duce în mod fatal 
la zdruncinarea temeliilor statului, Ura, permanenta 
lovire și persecuția nu-l face pe cetățean bun pat- 
riot, ci un câine'nlănţuit, dar plin de revoltă în suf- 
let, 

— Să poftească să se răscoale valachii — între- 
rupe contele Tisza — căci avem baionete şi spân- 
zurători destule pentru ei. 

— Aceasta nu e logică de stat domnilor, — 
continuă Lucaciu — căci sper că știți că baionetele 
sunt b-“ne pentru orice. numai nu te pofi aşeza pe 
ele, 

Un stat, ale cărui temelii sunt așezate pe spân- 
zurători şi baionete, se prăbușește imediat ce ele 
se pun în mișcare, 

— Vom îngriji ca aceasta să nu se întâmple — 
întrerupe ministrul honvezilor, — De altfel noi 
facem ce vrem în ţara noastră, 

— Domnilor, — continuă Lucaciu — omul e 
cel mai oportunist animal, Totdeauna face ceeace i 
se impune, sau e determinat să facă, Cu toate astea 
își dă aere de liber voitor arătând că are liberul 
arbitru şi închipuindu-și că face ceea ce vrea. De 

fapt el se tocmește, și „vrea să facă lucruri pe 
cari i le impun împrejurările sau chiar alţi indivizi. 

Vreau să spun prin aceasta, că onoratul guvern 
nu este decât jucăria împrejurărilor, instrumentul 
fatalităţii, El este împins de istoria fatală să ia 
măsuri cari să  precipite evenimentele şi să se 
producă desnodământul istoric, care nu poate fi 
altul decât eliberarea naționalităților de sub perse- 
cuția maghiară, 

— Protestăm! — strigă Bánffy Dezső — Na- 
țiunea maghiară nu  persecută naţionalitățile, ci 
vrea să le contopească în națiunea maghiară pentru 
a asigura statul unitar naţional maghiar. D-l depu- 
tat Lucaciu greșește, când vine să critice cu astfel 
de cuvinte actele oamenilor mari de stat. 

— Oamenii mari săvârșesc greşeli mari — 
replică Lucaciu — oamenii mici fac greșeli mici, 
Dar cu deosebirea, că pe; când oamenii mici gre- 
şesc față de ei înșiși, oamenii mari greşesc tot- 
deauna față de massele populare adaugând un nou 
noian de suferinți, pe lângă durerile îndurate în 
prealabil,  Greşelile conducătorilor pe de-o parte, 
suferinţele mulţimei pe de altă parte, în mod fatal 
duc spre un proces de transformare socială. Eman- 
ciparea naționalităților este tot un fel de transfor- 
mare socială, dar cu un caracter naţional. 

— Trebue să atrag atenţia d-lui deputat Luca- 
ciu — întrerupe președintele consiliului — că este 
în eroare sociologică, făcând aceste afirmaţiuni. 
Căci dacă am înțeles bine ce spune d-sa, așazisa 
desrobire naţională nu este decât o nouă exploatare 
sub o altă formă. Adecă să nu exploatez eu, să 
exploateze d-sa. Dacă individul este jocul împre- 

jurărilor, atunci ar urma deci, ca numai să se 
schimbe domnii şi să se bucure nebunii. Exploata- 
rea, nedreptatea, suferința, toate vor exista mai 
deparie, decât că se vor schimba exploatatorii, 

— Noi luptând pentru eliberarea naţiunilor sub- 
jusate — continuă Vasile Lucaciu — luptăm şi pen- 
tru desrobirea claselor exploatate , căci se va 
schimba întregul sistem. Căci individul este aşa cum 
l-a creiat societatea. Numai o societate cu sistem 
hrăpăreţ poate creia indivizi exploatatori şi exploa- 
taţi, acaparatori și sărăciţi, hoţi și păgubași. 

Un sistem social bazat pe dreptate, egalitate şi 
frățietate, în care proprietatea individuală e redusă 
la strictul necesar, va creia indivizi altruişti, iubi- 
tori de aproapele şi cari găsesc o perfectă armonie 
între intersele lor personale și cele publice gene- 
rale. 

— Unde e stimulentul muncii? — întrerupe 
contele Batthyânyi. 

— Lăcomia, dorul de îmbogăţire peste noapte, 
nu e un stimulent ål muncii şi al invențiilor — 
tăspunse imediat Vasile Lucaciu, — cum le place la 
mulți să creadă, fără să-și dea seama, că prin 
aceasta insultă chiar omul însuşi. Aceste calităţi 
pot fi un stimulent al acaparării bunului public sau 
particular, un stimulent al înșelăciunii, avariţiei şi 
furtului. 

— Dar dacă poporului nu-i convin aceste idei 
și vrea să domnească miaideparte actualele stări de 
lucruri? — întrerupe naiv contele Fehervâry. 

— Concepţia idealistă a masselor este în func- 
ție de starea lor socială — răspunse Vasile Lucaciu. 
— Dacă sunt nedreptăţite și exploatate peste mä- 

12 

sură massele ajung la conştiinţa acestei stări de 
lucruri, adecă își dau seama de ceeace sunt și 
atunci reacţionează. Nu trebue decât să le arate 
cineva calea. 

Se întâmplă însă, ca massele populare să fie 
induse în eroare cu lozinci falșe, dar numai un timp 
oarecare, Sunt însă indivizi excepționali, cari trimişi 
de providenţa însăși, luminează mintea celor ce au 
nevoe de lumină, si în numele unui ideal măreț 
luptă sacrificându-se pe altarul acestui ideal, 
pentru desrobirea celor impilați, 

Dar să revenim la subiect Domnilor! Guvernul, 
luând măsuri de maghiarizare cu forța, nu-şi dă 
seama că tocmai prin aceasta grăbeşte procesul 
lichidării. Pentrucă nu numai poporul român de 
patru milioane suflete... 

— Exagerare, sunt numai două milioane — 
întrerupe contele Héderváry. 

... ci și croații şi sârbii, slovacii, italienii şi 
rutenii sunt nemulțumiți — continuă oratorul — și 
se mișcă împreună cu noi cerind autonomie şi li- 
bertate naţională. 

— Oamenii cari vorbesc aşa trebuesc distruși, 


căci periclitează ordinea în stat — spune baronul 
Bánffy. 

— Pe mine mă puteți distruge — răspunde 
Lucaciu — dar prin aceasta nu ați înlăturat peri- 


colul, Dacă distrugi barometrul nu înseamnă că ai 
înlăturat furtuna, 

— Şi ce ar fi de făcut? — întreabă Wekerle 
Sándor. 

— Cu cât guvernul va fi mai larg, mai înțele- 
gător cu naționalitățile din Ungaria și cu massele 

exploatate — răspunde Lucaciu, — cu atâta pro- 
cesul desnodământului fatal se va amâna, iar cu 
cât va strânge mai tare lanţul, cu atâta veriga va 
plesni mai repede și puterea d-voastră bazată pe 
baionete, se va nărui ca o cetate construită din 
cărţi de joc. 

— D-ta profeţeşti prăbuşirea Ungariei — ri- 
postă contele Tisza. 

— D-voastră o pregătiţi, eu o constat numai — 
răspunde Lucaciu. 

— Dar o vreil — întări contele Héderváry. 

— Nu depinde de vrerea mea, ci de a d-voastră 
— fu gata cu răspunsul Vasile Lucaciu. 

— Discuţia nu poate continua pe tema aceasta 
— strisă preşedintele. — Suspend ședința! 

CAP. IX, 
LUKACS LASZLO 


Și dr Vasile Lucaciu „Leul dela Șișești' — cum 
i se mai zicea — a fost recunoscut de toată lumea 
— de prieteni și de adversari — ca leaderul luptă- 
torilor pentru libertatea națională și pentru demo- 
craţiea Ardealului, Marea lui popularitate s'a răs- 
frânt şi asupra Partidului Naţional Român, aşa că 
la alegerile din 1907 românii ardeleni au ales nu 
mai puţin de 27 deputaţi români în Camera ma- 
Shiară şi prin aceasta națiunea română din Ardeal 
și-a impus afirmarea naţională, pe care nu i-o mai 
putea contesta nimeni. 

Pentru a înfrânge pe alegătorii români din cir- 
cumscripția Aiud guvernul maghiar s'a servit la 
alegerea parțială din 1910, de un truc: A încercat 
şi i-a reușit să provoace o confuzie de nume. A 
depus candidatura noului ministru de finanţe ungur 
cu numele Lukács László, care tradus pe românește 
ar fi Vasile Lucaciu, Corteşii guvernamentali făceau 
propagandă printre alegătorii români, că ar îi vorba 
de dr Vasile Lucaciu, care va fi ministru, dacă va fi 
ales. Trucul a prins în parte, Mai cu teroarea, mai 
cu ademeniri, mai cu bani și beutură guvernului i-a 
reușit să-l aleagă deputat pe dr Lukács László; fal- 
şul Vasile Lucaciu. 

Dar, par'că farsa a fost din adins pregătită 
pentru a compromite numele lui Vasile Lucaciu, 
căci Lukács László, în calitate de ministru de 
finanţe, s'a dedat la fraude, cu casa dela Zlatna, cu 
munţii de sare dela Slatina și cu vitele furnizate 
armatei. Așa că a îndreptăţit presa și pe deputatul 
Desy Zoltân să-l numească „cel mai mare panamist 
din Europa”. Lukács László a încercat să păcălească 
şi opinia publică maghiară botezând partidul de sub 
conducerea contelui Ștefan Tisza — al cărui secre- 
tar general era Lukács László —: „Partidul Mun- 
cii” (Munkapárt) Românii l-au răsporeclit: Parti- 
dul mâncătorilor. 

Și Lukács László a devenit arhicunoscut ca un 
făcător de rele, astfel, că toată lumea aflase, până 
şi cel mai înapoiat moţ, că Lukács László nu este 
identic cu dr Vasile Lucaciu, mai ales că acesta din 
urmă a dus o luptă aprigă contra legii apponyiene 
de maghiarizare totală a școlilor românești, 

Și luptele între români și stăpânirea maghiară 
s'au dat cu dârzenie până la izbucnirea războiului 
mondial, 

După atentatul dela Sarajevo toată lumea era 
agitată şi tremura de îngrijorare, Se prevedea că 
războiul este inevitabil și că va fi cel mai crâncen, 
din toate războaiele cunoscute de istoria universală. 
Dar nimenea nu ştia ce proporții va lua, cât va 
dura şi ce sfârșit va avea, 

Lumea era îngrijorată și pesimistä, Mai ales 
românii, cari se îngrijorau de soarta națiunii ro- 
mâne din Ardeal. Numai dr Vasile Lucaciu era 
optimist; 

— Ceasul desmembrării monarchiei Austro- 

Ungare şi eliberarea naţiunilor subjugate, deci şi a 
naţiunei române, se apropie — zicea el. Acest răz- 
boi este lupta decisivă, care trebue să ne aducă 
eliberarea, E trist și dureros că se va vărsa mult 
sânge nevinovat, că suferinţa va ajunge la culme, 
dar se vede că fără jertfă nimic nu se poate obţine. 

Toate libertăţile, toate bunurile și toate drep- 
turile de cari se bucură omenirea astăzi, au fost 
cucerite prin mari jertfe de sânge și prin îndelun- 
sate suferințe, Aşa şi pentru noi: după secole de 
suferințe şi martiraj vine acum  supliciul suprem, 
vine jertfa cea mare, care va cere îngrășarea pă- 
mântului cu mult sânge. Dar din stratul udat cu 
sânge vor răsări florile libertăţii. Căci aburul sân- 
gelui vărsat va răscula pe cei impilați și tiranii vor 
fi alungaţi sau uciși. lar după jertfă va veni ospățul 
eliberării. 

Să nu ne plângem deci ca niște babe, ci să 
continuăm lupta, căci biruința e a celor ce luptă, 
nu a celor ce se tânguesc. 

Această profeție a lui Vasile Lucaciu aluneca 
de pe buză pe buză şi românii, plini de resemnare 
aşteptau răstignirea, căci știau că după ea urmează 
învierea. 

MOMENTE GRELE 


Când a izbucnit războiul mondial dr Vasile Lu- 
caciu nu s'a înrolat ca preot militar în armata aus- 
tro-ungară. Nu credea în dreptatea cauzei pentru 
care lupta Austro-Ungaria, nici în victoria ei, Din 
contră, era convins că vor învinge armatele țarilor 
Antante, cari, în cele din urmă vor zdrobi tirania 
din Europa centrală. Primele succes  nilitare ale 
austro-germanilor, obţinute la început prin surpr'ză, 
n'au putut să clintească ferma lui credinţa în biru- 
ința dreptaţii Mulţi adversari ai austro-germanilor, 
văzând primele succese . e acestora, sau intimidat, 
ba au început sa creadă că Franța, Anglia si Rusia 
vor fi învinse si dominaţia t'ranei din centrul Euro- 
pei se va întări, în loc să slăbească, și că cei ce vi- 
sează o Românie Mare se vor destepla într'o tristă 
realitate. Pentru a-si asigura pielea lor, ei luptau cu 
resemnare în armata austro-ungară, cei mai mulți 
din ei căzând pe câmpul de bătae. 

Dr Vasile Lucaciu nu era însă oportunistul care 
să se îndoiască la orice adiere de vânt. El era ste- 
jarul pe care nici furtuna cea mai năprasnică nu-l pu- 
tea apleca. Un singur gând il nelinistea: că Româ- 
nia va rămâne neutra şi războiul se va termina, fără 
ca ea să poată participa la tratativele de pace și a 
revendica Ardealului pentru sine, 

Bărbaţii politici trebuiau convinşi de acest 
lucru, 

Cu riscul vieţii sale dr Vasile Lucaciu, împre- 
ună cu Octavian Goga, a trecut Carpaţii în Româ- 
nia şi au început campania pentru a determina gu- 
vernul român să abandoneze neutralitatea și să in- 
tre în acţiune, pentru eliberarea Ardealului. Vasile 
Lucaciu a vizitat pe toţi miniştrii, pe toți bărbații 
politici români, câștigând de partea sa pe Nicolae 
Filipescu, Take Ionescu, Nicolae Iorga, Constantin 
Hiotu, Ion Grădişteanu, Simion  Mândrescu, Fraţii 
Cantacuzino, Constantin Argetoianu, Barbu Dela- 
vrancea, Dem. Dobrescu, dr N. Lupu și alţii. Apoi 
a început propaganda în masse prin scris și prin 
rai viu, Apelurile și articolele publicate de dr Va- 
sile Lucaciu în cotidianele Bucureștene făceau un 
răsunet puternic şi ecoul lor se auzea și peste gra- 
niță. Conferinţele ţinute la asociaţiile culturale, ca 
Liga Culturală şi altele de asemenea, aveau darul 
să zgudue întreaga opinie publică. Dela București 
s'a dus la Iași, Galaţi, Brăila și Ploești, Sutele de mii 
de români erau îndemnați de luptătorul ardelean să 
se ducă să ia Transilvania, căci momentul a sosit și 
Ardealul al lor este. 

Atmosfera s'a creiat. Populaţia română tot mai 
intens cerea intrarea României în război și ocupa-. 
rea Transilvaniei. Guvernul român păstra însă o tă- 
cere diplomatică: 

— „incă n'a sosit momentul — declara [Ionel 
Brătianu, — Să vedem ce va face Italia”, 

Ce va face Italia? Acesta era argumentul sup- 
rem. Întrebarea şi-o puneau mai mulţi. Și-o punea 
și dr Vasile Lucaciu, Italia avea alianță cu Austro- 

Germania, dar refuzase să intre în război contra 
Franţei și contra Angliei. Rămânând neutră și-a luat 
mână liberă. Vasile Lucaciu vedea însă că de aceas- 
ta depinde totul. Intră Italia în război şi de partea 
cui întră? 

Dar Vasile Lucaciu nu degeaba era numit „Leul 
dela Şişeşti" ca să nu încerce şi cea mai îndrăznea- 
tă aventură, Ştia că și în Italia este un puternic 
curent antigerman și mai ales antiaustriac, — Dar 
se vede că, pentru ca să faci să explodeze un cazan, 
nu e suficient 28 de atmosfere, mai trebue încă 
două, și aceste două atmosfere vor produce explo- 
zia, 

Luă drumul spre Italia trecând cu vaporul prin- 
tre submarinele austriace și debarcă la Roma. Aci 
a început propaganda, a început adunarea atmos- 
ferelor pentru a determina explozia. Incepând dela 
guvern, bărbaţii politici, reprezentanţii  asociaţilor 
patriotice, până la massele populare prin publicis- 
tică întruniri şi conferințe. El arăta dreptatea cau- 
zei românilor și italienilor. Ambele naţiuni aştep- 
tau desrobirea. Și îndemnurile lui Vasile Lucaciu 
au prins. Cele două atmosfere s'au produs, 

Italia a declarat război Austro-Ungariei și Ger- 
maniei, 

Vasile Lucaciu a revenit în România. 

— lată ce a făcut Italia! Ce mai așteaptă Ro- 
mânia? — zicea el, — și cuvintele lui se întipăreau 
în minţile oamenilor ca o inscripție biblică. România 
se entusiasma acum și mai mult pentru Vasile Lu- 
caciu şi pentru Ardeal, pentru cauza eliberării lui 
de sub jugul unguresc. Acum el a fost ales preșe- 

dinte al Ligii Culturale, în cadrele căreia şi-a des- 
voltat apoi activitatea şi mai intens. A făcut parte 
şi din comitetele asociaţiilor patriotice, cari începu- 
seră acţiunea pentru pregătirea și intrarea Româ- 
niei în Luptă, După aceea fu ales membru în comi- 
tetul Federaţiei Apărării Naţionale. Aceasta ca un 
răspuns hotărît că cuvântul său a fost ascultat şi că 
intrarea în acţiune nu mai întârzie, 

La 16 August 1916 lupta lui Vasile Lucaciu a 
fost încoronată de succes şi în România. Declarând 
război Austro-Ungariei Armata Română a intrat în 
Ardeal ocupând Brașovul, Sibiul, Săcuimea, Sighi- 
şoara, Făgărasul, Sebecul Deva, Oraviţa, aprop in- 
du-se de Lugoj, Alba Iulia și Târgu-Mureș, 

Dar Lucaciu nu consideră că misiunea lui s'a 
terminat cu aceasta, Nu era suficient că au intrat în 
luptă cele două ţări latine, ele trebue să și învingă, 
Prizonierii români din Rusia, Italia, Serbia, şi Fran- 
ţa prinsi din armatele austro-germane, trebuiau 
aduși și înrolați în Armata română. O muncă titani- 
că a desfășurat dr Vasile Lucaciu pentru a aduna 
pe acesti prizonieri si a-i aduce ca voluntari în Ar- 
mata Română, Zis și făcut, Vasile Lucaciu a luat d'n 
nou toiasul pribegiei si s'a dus să adune voluntari, 
Și românii ardeleni și bucovineni cari avuseră no- 
rocul să cadă prizonieri, chemaţi de glasul lui Va- 
sile Lucaciu s'au grupat în jurul lui şi s'au înrolat 
ca voluntari în Armata Română, 

Nici cu această operă Vasile Lucaciu nu vedea 
că și-a împlinit misiunea, Germanii intraseră în ini- 
ma României și amenințnu să o răpue, 

Ce era de făcut? Mai era o forță mare neîncer- 
cată încă, America, Dacă ar intra și ea în acţiune 

izbânda cauzei cea mare era asigurată. Mai ales că 
Rusia, în urma revoluţiei a fost scoasă din luptă. 

Vasile Lucaciu nu a stat mult pe gânduri. In- 
fruntă și al treilea pericol şi trecu Oceanul în Ame- 
rica încercând să o determine și pe aceasta să in- 
tre în război alături de Antantă și aliații ei. In Ame- 
rica Vasile Lucaciu a făcut aceeași propagandă ca 
și în România și Italia. 

Interesant, că si aci avu sorți de izbândă. Sta- 
tele Unite, în frunte cu preşedintele Woodorow 
Wilson, dupăce Germania și Austro-Ungaria au re- 
fuzat propunerea lui de pace, cu cele 14 puncte, a 
declarat război statelor centrale. Românii din Ame- 
rca s'au înrolat în număr mare în armata ameri- 
cană si au luptat cu bărbăţie bătând pe germani în 
Franţa. 

Ungurii aflând de această putere magică a lui 
Vasile Lucaciu turbau de necaz. 

— De ce nu l-am câștigat pentru noi, pentru 
corpul nostru diplomatic? — se întrebau politicianii 
unguri. — Sau dacă nu l-am putut câștiga să-l fi 
ucis, mai bine. i 

Ungurii însă nu și-au dat seama de valoarea 
acestui om, Îngâmfarea nu i-a lăsat să vadă mai 
departe de vâriul nasului, cu toate că puteau să 
înveţe din istorie, căci un singur rege mare si înțe- 
lept au avut ei, si acela a fost român: Matei Cor- 
vinul. 

Și molochul războiului, sintetizat în armata ger- 
mana a fost răpus. 

CAP, XI. 
SPIRITUL LUI VASILE LUCACIU 


Odată cu izbucnirea războiului, și mai ales du- 
pă intrarea României în războiu, nori negri au co- 
pleșit viaţa românilor ardeleni. O teroare nemaipo- 
menită s'a deslănțuit asupra lor. Li s'a cerut să facă 
declaraţii de credinţă către statul unguresc şi să 
adreseze injurii la adresa României, a guvernului 
român și a Armatei Române, Erau forțați să-şi lau- 
de călăii și să-şi blesteme salvatorii ponegrindu-i și 
trimițându-le solii că nu au nevoe de salvarea lor, 
deoarece se simt bine în temnița Ungurească ce 
ameninţă să se prăbușească, dar mainainte le va 
strânge ştreangul în jurul gâtului, 

S'au găsit și de aceia, cari din laşitate sau din 
oportunitate, au făcut asemenea declaraţii, dar 
majoritatea românilor stăpâniți de spiritul lui Va- 
sile Lucaciu, de spiritul naţionalismului idealist, au 
refuzat categoric să-şi blesteme salvatorii. Au pre- 
ferat să fie întemnițați şi internaţi în cele mai 
chinuitoare lagăre de concentrare, fiind declarați 
spioni să fie condamnaţi la moarte și executați. 
Aveau credinţa că ziua desrobirii nu va întârzia, 

Lagările de concentrare dela Sopron, Ostffy- 
asszonyia şi Tâpi6siily gemeau de români. Erau 
maltrataţi, flămânziţi, uciși de boli, de paraziți 
infecţioși și de lovituri de armă.  Inchisorile din 

Seghedin, Budapesta, Vacz, Ilova, Aiud şi Gherla 
gemeau de martiri. Suferinţa i-a făcut să binemerite 
această numire. Mulţi au fost uciși mișelește pe 
sub ascuns, alții condamnaţi formal la moarte și 
executaţi. Cu această tortură, te miri, cum de s'au 
găsit atât de puţini „trădători” cari au făcut decla- 
raţii de credinţă și loialitate faţă de statul maghiar 
și de ocară faţă de România. 

Explicaţia era, că spiritul lui Vasile Lucaciu 
stăpânea sufletele martirilor. Aveau credința fermă, 
că Vasile Lucaciu vine în fruntea Armatei Române 
și alungând dușmanii, va deschide larg porţile închi- 
sorilor și le va spune: 

— Eşiţi! Sunteţi liberi! Stăpâniţi în libertate 
pământul Ardealului, căci al vostru este! 

Credinţa aceasta era atât de puternică, încât 
inspira putere de rezistenţă și acelora, cari au tre- 
buit să-şi dea sfârșitul înainte de a vedea cu ochii 
împlinirea acestui vis. Erau siguri, că din pragul 
lumei de apoi vor vedea cu ochii sufletești triumful 
cauzei sfinte a românilor, triumful dreptăţii. 

Era atâta idealism în această credință, încât 
martirii primeau cu zâmbetul pe buze cele mai 
teribile torturi fizice și morale, ba chiar moartea. 

In momentele cele mai grele în vedeniile lor 
apărea fisura blândă și încurajatoare a preotului 
dela Șișeşti: 

— „Numai scurt timp: câteva săptămâni... și 
veţi fi liberi!” 

CAP, XII. 
SUFERINŢA UNEȘTE 


Inchisorile și lagările erau prea mici ca să 
poată cuprinde pe toți românii, Apoi mai trebuia să 
mai fie cineva și pe front, trebuia să muncească 
cineva și lanurile pentru a produce hrană armatei 
şi în fabricile de muniții, tunuri şi aeroplane. Ro- 
mânii, cari nu erau buni pentru front, erau mobili- 
zaţi pe loc și munceau, unii pe câmp, alţii în fabrici. 
Fabricele de muniții, arme și aeroplane din împre- 
jurimile Budapestei erau pline de muncitori români. 
După cum și minele de cărbuni și  metaluri din 
Ardeal și Banat erau scormonite în adâncurile lor 
tot de minieri români. 

Făceam servici la trupele sanitare și am fost 
foarte impresionat când a sosit primul transport de 
soldaţi români răniți în luptele din Ardeal. Lumea 
din Capitala Ungariei de asemenea era curioasă să 
vadă ce înfățisare au soldaţii români despre cari 
nu auziseră decât cuvinte de dispreț și defăimare. 
Spre edificarea lor au trebuit să constate că sunt 
soldați ca și ceialalți din alte armate, decât că în 
croiala unilormei poate exista ceva diferență. Pri- 
zonierii români erau tot așa de simpatici și dră- 
Suți, ca și cei italieni, sârbi sau ruși. Ba poate că 
față de cei din urmă aveau ceva care-i punea în 
intâetate, Intâmplarea a voit, ca primii prizonieri 

români intrați în Budapesta, și cari au deşteptat 
curiositatea publicului Budapestan, să fie niște inte- 
lectuali, dintre cari unii vorbeau germana, alţii fran- 
ceza pe lângă limba lor maternă. Am condus pe 
un ziarist la acești prizonieri — care ţinea să ia un 
interview cu cei dintâi soldaţi români cari au fost 
aduși la Budapesta fiind răniţi. Impresia publicului 
asistent la interview a fost uluitoare.  Caporalul 
rănit spuse în limba franceză. 

— „Astăzi suntem prizonierii d-voastră. Nu 
știm ce vom fi mâine, căci războiul are atâtea va- 
riaţiuni,.." 

Era o aluzie fină și ziaristul a înţeles-o și a sub- 
liniat-o în ziar, 

Fără a träda marea dragoste ce aveam față de 
acești prizonieri, am luat măsuri să fie internaţi în 
loc mai bun, să fie bine trataţi... Căci, „nu știm 
ce va fi mâine”, şopteam eu bucătarului, care nu 
înţelegea ce vreau să spun cu asta. Dar, dacă a 
rămas în viaţă, și-a dat seama trei ani mai târziu, 

Apoi le-am dat cărţi să citească. Mi-au cerut 
și ziare, dar nu le-am dat. Nu aveam decât un sin- 
gur ziar românesc: „Foaia Poporului Român” ce 
apărea la Budapesta, dar nu voiam să le otrăvesc 
sufletele cu el, Și apoi, mărturisesc că-mi era rușine 
să le dau această foaie. Atâta murdărie, atâta dena- 
turare a adevărului și atâta calomnie la adresa 
românilor, la un loc, nici eu nu mai văzusem. Foaia 
aceasta ce se batjocorea a "Poporului Român” era 
a guvernului Tisza și cu asta cred că am spus 
destul. 

Mi s'a adus la cunoștință că  lagările dela 
Ostffyasszonyfa și Tâpidsiily sunt pline de ro- 


Li 

mâni. O ură specială îndreptată exclusiv contra 
românilor, a determinat această concentrare în 
aceste lagăre. 

De ce oare această ură? — mă întrebam — 
doar sârbii și nu românii au fost aceia cari cu 
bomba lui Gabrinovici și glontele lui Princip au 
deslănțuit războiul, nu noi. Românii, deși au suferit 
poate mai mult decât sârbii, nu s'au dedat la 
atentate, și totuși, ura cea mai neîmpăcată se în- 
drepta contra românilor, 

Am vizitat adesea  lagările de concentrare. 
Inima mi se sfâșia de durere la cele văzute. Lagărul 
construit din scânduri, un fel de bărăci, adăpostea 
patru mii de români. Venea pe fiecare metru patrat 
un om. Hrana ce li se da era inferioară lăturilor 
pentru porci şi puțină din cale afară, Aci am văzut 
oameni murind de foame încetul cu încetul. Pâinea 
li se făcea din făină stricată, cartofi stricaţi şi ceva 
praf de ferăstrău, Viaţa aci era mai rea decât moar- 
tea și infernul nu poate fi mai închizitorial decât 
lagările: Ostifyasszonyfa, Tâpi6siily. Evadarea era 
cu neputinţă. Cu toate că fronturile începeau să se 
putrezească, totuș guvernul maghiar a găsit cu cale 
să ţie pentru paza lagărilor cele mai şovine și mai 
stăpânite de ură antiromânească dintre trupe, cari 
să facă pe călăii nenorociţilor închiși în ele. Dacă 
cineva încerca să evadeze era împuşcat pe loc, sau 
prins şi supus la torturi groaznice în faţa celorlați 
internați. Erau atât de slăbiți prizonierii, că patru 
mii de oameni îngrădiți cu gard de scânduri nu 
erau în stare să ia lupta cu o companie de călăi 
și să moară cu ei de gât, 

Mulţi au înebunit de suferință și de foame. 

Nebunii erau împușcați ca câinii, dupăce erau lăsaţi 
un timp printre ceialalți ca să provoace groază. 

In scurt timp sa ivit tifosul exantematic şi 
holera, care secera cu miile dintre ei, Sănătoșii nu 
răzbeau să facă coştiuge pentru cei ce decedau 
zilnic. In cele din urmă s'a săpat o groapă mare 
văruită pe dinăuntru și acolo s'au aruncat cadav- 
rele, ca de câine, clae pe grămadă, unul peste altul 
şi acoperite cu var și pământ. Deasupra câteva 
sute de cruci de lemn, una lângă alta semnalau că 
aci zac creștini și nu niscaiva hoituri de animale. 

S'au găsit câţiva oameni de inimă, cari le du- 
ceau din când în când câte o pâine şi o bucată de 
carne, dar ce ajungea aceasta la câteva mii de 
guri flămânde! Zadarnic am încercat şi noi să hră- 
nim câteva mii cu o pâine, căci nouă mu ne-a 
reușit, Nu le făceam decât sânge rău. Se repezeau 
ca animalele asupra merindei și îmbuca fiecare cât 
putea din ea. Aveau loc scene sfâșietoare, nestâr- 
şite și variate. În cele din urmă urletele lor nici 
nu mai semănau cu ale oamenilor ci se credea că 
ţipă niște fiare, 

Și, pe măsură ce locuitorii lagărului se mutau 
cu sutele, în cimitirul din coasta de alături, ei se 
tot răreau, dar suferinţa nu li se micşora. 

Când revoluţia le-a deschis porţile lagărelor 
nu au eșit decât câteva schelete vii, din cari nu 
cred să mai fi rămas măcar unul singur în viață 
până azi... 

Pe crucile de lemn din coasta dela Tâpi6sily 
se încrustau blesteme înfiorătoare la adresa Unga- 
riei şi a ungurilor, lăsate cu limbă de moarte de 
muribunzi: 

13 

— „Să se prăpădească întreaga Ungarie! Fo- 
cul și prăpădul să-i sfâşie corpul și ungurii să 
aibă soarta pe care ne-au hărăzit-o nouă.” 

Și blestemele acestea par'că eșiau din desele 
morminte și se înălțau spre cer ca niște trăznete,.. 

Ele au stârnit revoltă în sufletele muncitorilor 
români din Budapesta. Această revoltă începea să 
clocotească trecând din gură'n gură şi creia o soli- 
daritate și o hotărîre de răzbunare. Ei se organizau 
febril și se pregăteau să pue umărul la acţiunea ce 
se zvonea că s'a început pentru a pune capăt mo- 
lochului războiului, cauzatorul tuturor suferințe- 
lor... 

CAP. XIII. 
EVENIMENTUL CEL MARE 


O pleiadă de muncitori manuali și intelectuali, 
în frunte cu Ioan Flueraș, Iosif Jumanca, [Iosif 
Ciser, Enea Grapini, Vasile Dobrescu, Ion Crețu- 
lescu, George Grădinaru, Bazil Surdu, Iosif Renoiu 
şi cu mine, am hotărît să organizăm pe toţi munci- 
torii români din fabricele din Budapesta şi împre- 
jurimi, Munca nu ne-a fost prea.srea. Nu trebuia 
decât să ne deplasăm Dumineca în cartierele lor 
şi să le vorbim. Situaţia ne era favorabilă. Atmos- 
fera era foarte încărcată. Suferinţa ajunse la culme 
şi oamenii vedeau că războiul numai așa se va 
sfârși, dacă soldaţii şi muncitorii îi pun capăt, 

Propaganda noastră prindea. Scopul ni-l ser- 
veam și cu ziarul „Adevărul”, care după trei ani 
de suprimare a reapărut din nou la Budapesta la 
1 Octombrie 1917. Acest ziar se tipărea în zeci de 
mii de exemplare și-l răspândeam în tot Ardealul 
şi pe fronturi. În el biciuiam apucăturile autorită- 
ților maghiare față de familiile celor plecaţi pe 
front și toate nedreptățile ce se făceau românilor 
şi muncitorilor. Cu cât erau mai mari suferințele pe 
front şi acasă, cu atâta creștea și nemulțumirea 
generală. Revolta se imprima în inimele soldaţilor 
și muncitorilor. Publicam de asemenea știrile în 
legătură cu propunerea de pace făcută de preşe- 


www.dacoromanica.ro 


196 


dintele Wilson al Americei, prin care fixa acor- 
darea dreptului de autodeterminare popoarelor, şi 
în legătură cu refuzul Germaniei și Austro-Ungariei 
de a accepta o astfel de pace, Știrile despre apari- 
ţia tancurilor pe frontul de West și irezistibila lor 
înaintare, de asemenea aveau efect, 


Fronturile austro-germane începeau să se cla- 
tine, Revoluţia rusă și propaganda internă au avut 
efect asupra soldatului: Pe Adriatică s'au răsculat 
marinarii, cu toate că au fost decimați de admiralul 
Horthy, pe frontul italian s'a răsculat soldatul croat 
și ceh, cu toate că mulţi din ofiţerii lor au fost exe- 
cutați pentru rebeliune. Pe frontul de West sa 
întâmplat ceva nou: Verdun, tancuri, Somme, 
Reims. 

Generalul Franchet D'Esperey a arătat lui 
Mackensen că şi el ştie să spargă fronturi, şi cu 
efect definitiv. La Mărăști și Mărășești altă pacoste 
sa deslănțuit asupra ungro-germanilor şi acestea 
au pus capăt rezistenţei. Revoluţia s'a aprins pe 
toate fronturile statelor centrale. 

Molochul războiului a căzut.  Baionetele s'au 
întors contra celor ce au început războiul şi statele 
construite pe baionete trosneau din toate încheie- 
turile, 

Soldaţi întorși de pe front, cu ajutorul munci- 
torilor, au alungat guvernele dela Budapesta, Viena, 
Berlin, Sofia și Constantinopol cu împărați şi regi cu 
tot, cari au fugit urmaţi de creaturile lor. 

In toate orașele s'au constituit consilii naţio- 
nale: ceh, slovac, croat, sârb, german, maghiar, 
muncitoresc și român. Am notat cel din urmă Con- 

siliul Naţional Român, pentrucă acesta de fapt s'a 
constituit 24 ore mai târziu decât celelalte. 

In seara de 30 Octombrie comitetul muncitori- 
lor români din Budapesta a hotărit să someze pe 
deputaţii români, aflători la Budapesta, să consti- 
tuiască împreună un consiliu naţional român. O 
delegaţie compusă din Ion Flueraș, Enea Grapini și 
cu mine am plecat la Hotel Jegerhorn, unde am găsit 
pe dr Alexandru Vaida-Voevod, dr Aurel Lazăr, dr 
Aurel Vlad şi Vasile Goldiș. După scurte tratative 
am căzut de acord să înființăm și noi un consiliu 
naţional care să se compue din 12 membri și un 
președinte. In Consiliul Naţional Român au fost 
aleși șase naționaliști: dr Alexandru Vaida, dr Ște- 
fan C. Pop, dr Aurel Lazăr, prof. V. Goldiş, dr 
Teodor Mihali și dr Aurel Vlad, şi șase socialiști: 
loan Flueraș, Iosif Jumanca, Tiron Albani, ing. 
Enea Grapini, Bazil Surdu şi losif Renoiu. Consiliul 
Naţional a proclamat apoi ca președinte al său pe 
dr luliu Maniu, care era încă la Viena, unde co- 
manda două regimente româneşti, Ca secretar a fost 
ales dr Ștefan C. Pop, iar ca vicepreșidente dr Ale- 
xandru Vaida-Voevod. 

Consiliul, dupăce a organizat gărzile naţionale 
în toate centrele românești, a hotărit să convoace 
o Adunare Naţională la Alba-lulia, care să decidă 
asupra sorții Ardealului. Gărzile naţionale s'au 
format din soldaţi români întorși de pe front. In 
orașele maghiarizate aceste gărzi au avut de luptat 
cu gărzile maghiare, cari erau o ultimă și palidă 
încercare a apărării patrimoniului naţional maghiar, 

Timp de o lună Ardealul a fost guvernat de 
Consiliul Naţional Român cu sediul la Arad şi Bu- 

dapesta. La 1 Decembrie sa întrunit marea Adu- 
nare naţională la Alba Iulia, la care au luat parte 
100,000 de țărani și intelectuali și 20.000 de munci- 
tori, 

După sutele de discursuri rostite de oratori în 
sala festivă şi la toate colțurile străzilor, în special 
de către Gheorghe Pop de Băsești, dr Iuliu Maniu, 
dr Ștefan C., Pop, Iosif Jumanca, dr Aurel Lazăr, 
dr Mihai Popovici, dr Valer Moldovan, Ghită Pop, 
dr Eleonora Lemeni, Ion Clopoţel, Emil Isac, Iosif 
Ciser, Ion Flueraș, Miron Cristea, dr Ionel Pop, dr 
Romul Boilă, dr Valer Roman, lon Agârbiceanu, 
Ion Moţa, dr Sebastian Bornemisa, dr Emil Haţegan, 
dr Macovei, Valer Tr. Frențiu, dr Ilie Lazăr, dr 
loan Iacob, dr Valer Șovrea, Adunarea Naţională a 
proclamat unirea Ardealului cu România, fixând şi 
principiile de guvernare prin Rezoluţia votată, apoi 
a ales marele sfat național, care a doua zi a ales 
Consiliul Dirigent sub presidenţia d-lui Iuliu Maniu, 

La cererea generală a Sfatului Naţional, dr 
Vasile Lucaciu, care nu se  înapoiase încă dela 
Roma, a fost proclamat membru în Consiliul Diri- 
gent, fără portofoliu, Era o cinste pe care o merita 
mai mult ca ori care dintre noi, 

CAP. XIV. 
VISUL ÎMPLINIT 


Evenimentul prăbușirei molochului războinic și 
cu el a imperiului Austro-Ungar, a surprins pe dr 
Vasile Lucaciu la Paris. Venise din America, unde 
cucerise de asemenea toate inimile. Leul dela Şi- 
şești, îmbătrânit în lupte, a fost cuprins de emoție 
nostalgică auzind că visul şi profeția lui s'au împli- 
nit şi că de acum Ardealul va fi liber şi se va 
putea uni cu patria mamă, cu România. 

— Suferinţa n'a fost zadarnică — zicea el 
d-rului Nicolae Lupu cu care avea dese întrevederi 
la Paris. — De acum, românii ardeleni sunt liberi şi 
sa sfârșit cu tirania maghiară. Acesta e un eveni- 
ment, care nu se întâmplă adeseaori în istoria unui 
popor. Şi cred că toţi româii își dau acum seama 
de importanța marelui eveniment și vor căuta să 
fie la înălțimea lui. 

— Sărbătoarea ar fi fost mult mai înălțătoare 
dacă evenimentul s'ar fi putut întâmpla fără război, 
fără ca aproape un milion de români să cadă jertfă 
groznicului măcel, și fără ca el să contamineze suf- 
letele, împiedecându-le să vadă istoricul eveniment 


dela înălțimea ce s'ar cuveni — răspunde dr Nico- 
lae Lupu, 

— Provindenţa nu poate da toate  fericirile 
deodată — ripostă Vasile Lucaciu. — Orice bucurie 

îşi are și partea ei tragică, Se vede că e fatal ca 
orice strălucire șă-şi aibe şi umbra ei. Ziua e înso- 
țită de noapte și vremea frumoasă de zile ploioase 
sau chiar de furtună, Dar în definitiv tot strălucirea 
predomină anotimpul, tot soarele zilei frumoase 
triumfează, 


— Ce frumos ar fi dacă marea bucurie naţio- 
nală, ar îndemna pe oameni să întindă mână fră- 
țească unii altora, cei mari să mai cedeze din pri- 
vilegii, iar cei mici, primind ceva drepturi, să-i 
ierte pentru trecut şi să fie pace, frăţie şi fericire 
în noua patrie mărită — îşi exprima dr-ul N. 
Lupu dorinţa. — Dar nu, profitorii vor căuta să 
mai profite, iar deposedaţii vor pretinde şi ei un 
drept la viață mai tihnită şi de aci noui conflicte, 
noui lupte fratricide, 

— Tocmai de aceea trebue să ne grăbim să ne 
intoarcem şi noi în patrie, pentruca să putem lua 
parte la bucuria generală, dar mai cu seamă pen- 
trucă ne aşteaptă noui misiuni, noui îndatoriri. Nu 
e destul că patria s'a unit, ea trebue consolidată 
şi această consolidare pretinde o muncă tenace și 
desinteresată. 


Preocupat de aceste idei dr Vasile Lucaciu a 
luat drumul spre Bucureşti, dar nu s'a putut în- 
toarce fără a vizita Roma — „Maica cea bătrînă” 
— cum zicea el, și a felicita pe fraţii italieni pen- 
tru victoria câștigată, după atâtea sacrificii, 


Primind felicitările italienii au aranjat o sărbă- 
torire înălțătoare lui Vasile Lucaciu. 


— „Eviva fratelli Lucassi, Eviva Romania!” — 
strigau ei. 

Era considerat ca un profet, care a prevăzut 
dinainte cum se vor întâmpla evenimentele. 

Intors în patrie dr Vasile Lucaciu a fost sărbă- 
torit la Bucureşti, la Sibiu şi mai târziu la Satu 
Mare, căci, deocamdată, patria sa natală (Sătmarul), 
deşi de drept unită cu România, de fapt mai era 
stăpânită de guvernul din Budapesta, 

Armata Română trecuse linia  demarcaţională 
fixată la Mureș şi a ocupat Clujul, La Paris conti- 
nuau tratativele de pace, Se discuta dacă România 
trebue să-și aibă hotarele la Tisza, la Ciucea sau 
la Oradea şi dacă Banatul să fie al României, al 
Serbiei sau să fie tăiat în două. In cele din urmă a 
învins „dreptatea' solomonică a lui Clemenceau, 
anihilată cu vederile mai largi ale lui Briand, ca 
Sătmarul, Bihorul şi Aradul să fie tăiate în două, 
Mai târziu aceasta a fost și soarta Banatului, ră- 
mânând încă destui români în Ungaria, în lugosla- 
via și Cehoslovacia, 

Fericirea lui Vasile Lucaciu văzând împlinit vi- 
sul milenar al românilor a fost umbrită de zgârce- 
nia Conferinței de pace, care a tăiat frontiera, nu 
la hotarul natural al românismului, la granița etni- 
că, ci a fixat-o pe corpul României etnice, Afară de 
această mâhnire Vasile Lucaciu mai suferea și din 
cauza că vedea câtă dreptate a avut dr-ul Nicolae 
Lupu: 

Eșiseră la suprafaţă cele mai obscure elemente 
şi căutau să exploateze situaţia în favoarea lor per- 
sonală, Moralitatea era abandonată şi interesul cău- 
ta să se validiteze cu orice preţ, fără scrupul şi fără 
rușine. 

— Când există apă tulbure se găsesc pescuitori 

în ea — zicea Vasile Lucaciu, — Aceasta trebue să 
fie însă o boală trecătoare, după care va trebui să 
triumfe principiul moralității şi al dreptăţii. 

Aceasta era singura lui consolare văzând că lă- 
comia și înghesuiala ajung la paroxism. 

Vasile Lucaciu începea să fie abandonat. Micii 
politiciani, vanitoşi și lacomi, eşiți din obscuritate, 
nu-l mai cunoșteau, nu mai aveau timp să-l cunoas: 
că, Erau preocupaţi de lupta pentru căpătuială și 
îmbogăţire peste noapte, 

Dupăce s'a fixat frontiera, adecă dupăce Ar- 
mata Română i-a eliberat și de fapt patria sa mai 
restrinsă, dr Vasile Lucaciu s'a mutat la Satu Ma- 
re, La tratativele de pace Sătmarul a avut mult 
noroc cu Vasile Lucaciu, deoarece delegaţii români 
argumentau, că întrucât Sătmarul s'ar da Ungariei, 
tocmai patria celui mai vajnic luptător pentru des- 
robire, ar continua să rămâe şi pe maideparte ro- 
bită, Astfel, convinsă de dreptatea cauzei româneș- 
ti, Conferinţa de pace, dacă nu a dat României 
Debreţinul, i-a dat Sătmarul, 

CAP. XV. 
IN PARLAMENTUL DIN BUCUREȘTI 


Lui Vasile Lucaciu i-a mai fost dat să-și vadă 
împlinit şi alt vis: A spus'o la Debrețin și la Satu 
Mare 'că va ajunge să reprezinte aceste orașe în 
parlamentul din București, fiind ales deputat aci 
pentru parlamentul român. E adevărat, că în ce pri- 
vește Debreţinul a avut de suferit o mică decepţie, 
dar succesul şi așa a fost extraordinar. In anii 1919 
şi 1920 dr Vasile Lucaciu a fost ales deputat de 
Baia Mare. Atunci două partide revendicau pe dr 
Vasile Lucaciu: Partidul Poporului de sub conduce- 
rea generalului Averescu şi Partidul Naţional Ro- 
mân. Vasile Lucaciu a pus capăt discuţiei spunând 
că el este al tuturor românilor, dar de istoricul par- 
tid Naţional Român nu s'a despărţit și nu se va des- 
părţi niciodată. 

Intrat în politica nouei ţări Vasile Lucaciu nu 
s'a adaptat mediului, El a rămas un idealist incori- 
gibil, A stăruit mult pentru înfăptuirea reformelor 
sociale ce trebuia să le facă România Nouă și 
întregită pentru poporul român, pentru foștii luptă- 
tori ai întregirii neamului. Astfel, la stăruinţele lui 
s'a votat legea electorală, dând vot universal, egal 
direct și secret tuturor cetățenilor majori. Tot la 
stăruința lui Vasile Lucaciu s'a făcut reforma agrară 
expropriindu-se marile latifundii și pământul împăr- 

țindu-se țăranilor. Lucaciu a fost de părere că mo- 
şiile să rămâe intacte, decât că să fie muncite de 
țărani transformându-se în cooperativă şi produsele 
să fie împărțite între ei, după munca depusă și 
după mărimea familiei, bineînţeles luându-și şi 
statul partea ce i se cuvine. 

Aceasta a fost considerată de guvernanţi ca o 
idee prea avansată și a fost abandonată, 


— In cazul acesta daţi ţăranului și inventar 
agricol — dacă se distribue pământul fărămițându- 
se — zicea Vasile Lucaciu, — căci altfel, ţăranul 
nu va fi în stare să muncească pământul așa cum 
trebue, aşa cum l-a muncit c& inventarul latifun- 
diarului, şi producţia ţării va scădea și calitativ și 
cantitativ, iar țăranul nu se va putea înstări. 

Vasile Lucaciu n'a trăit să vadă cât de multă 
dreptate a avut. El n'a fost ascultat. Vedea cu 
mâhnire că reforma agrară, așa cum se face, nu 
duce la scopul urmărit și că ţăranul român nu se va 
putea ridica la nivelul cultural pe care-l cere tim- 
pul. Nu putea lua însă lupta cu avântul tineresc de 
altădată. Era slăbit de vijeliile luptelor, ce le-a dus 
a viață întreagă. Vorbea însă cumpătat și serios. 
Cuvintele lui răspicate de profet, deşi erau literă . 
de evanghelie, totuşi, în fierberea și învălmășala ce 
domnea, treceau de multeori neauzite sau în cel 
mai bun caz neapreciate în deajuns. 


— Istoria-și urmează calea — zicea el — dar 
să băgaţi de seamă, că o greșală în conducere 
poate lovi de stâncă barca acestei țări și vor trebui 
noui și îndelungate lupte ca istoria să poată corecta 
o greşală a vâslașilor. O conducere înţeleaptă tot- 

deauna ajută istoriei să desăvârșască ceeace urmă- 
rește prin frământările vieţii. 

Erau adevăruri filosofice, științifice, cărora 
puternicii zilei nu le dădeau mare importanţă, sau 
le notau ca o floare retorică, dar nu se grăbeau să 
le urmeze, Și, Vasile Lucaciu privea cu tristeţe 
lumea care alerga febril după ceva, de care nici ea 
nu-şi da seama, dar alerga după profitul zilei, emu- 
lând unii cu alţii în cocoţarea pe scara mărirei şi 
avuţiei. Nu așa îşi concepuse el viaţa noastră so- 
cială după unire, după împlinirea idealului. 

CAP. XVI. 
„ASTA-MI MAI LIPSEA” 


Pentru motive de sănătate dr Vasile Lucaciu 
s'a retras pe un timp oarecare din viața politică, 
Ear hotărît să nu mai candideze la viitoarele ale- 
geri. Dar cetăţenii Sătmarului nu l-au lăsat în pace. 
Pentru ei era o mândrie să-l aibă deputat pe Vasile 
Lucaciu pe Leul dela Șișești. Delegații peste dele- 
gaţii se prezintau la el rugându-l să le facă cinstea 
de a-i mai reprezenta și de data aceasta în Parla- 
mentul țării. Apoi mai era și o chestie de partid ca 
mandatul de Baia Mare să fie păstrat, ceea ce nu 
era sigur, dacă va candida un altul. Vasile Lucaciu 
se bucura de atâta consideraţiune şi stimă în tot 
Ardealul, dar mai cu seamă în județul său, încât se 
credea că adversarii politici nu vor îndrăzni să se 
dedea la abuzuri nepermise contra lui, 

Și Vasile Lucaciu se hotărî să mai aducă un 
sacrificiu primind candidatura. Şi apoi era vorba 
de o alegere pentru Constituantă, în iarna anului 
1922, şi credea că poate va servi ţara cu un s'at 
al său fiind vorba de modificarea Constituţiei Ro- 
mâniei Intregite, 

Și a pornit în alegere. Nici nu era nevoe să 
mai facă propagandă electorală, căci aici era sufi- 
cient numele său și ţăranii nu votau pe altul să fi 
mers chiar prim-ministrul însuși, 

In această ultimă luptă a sa l-a ajuns o umi- 
linţă, care i-a mai imprimat odată pe corpu-i sfânt 
pecetea martirajului, chiar acum dupăce í sa îm- 
plinit idealul pentru care făcuse atâtea sacrificii. 

Fra în drum spre Baia Mare. Se ducea să 
asiste la secţia de votare. Nu era mânat de dorul 
de a fi ales, ci mai mult voia să vadă ce progrese 
a făcut țăranul român, în exercitarea dreptului de 
vot, drept pe care nu-l avea până la unire, 

La un moment dat agenţii electorali, împreună 
cu candidatul guvernamental, s'au năpustit asupra 
apostolului bătrân și tăvălindu-l în zăpadă l-au 
maltratat ca pe un hoț de cai. 

Și, înconştienții nu s'au rușinat de fapta lor, 
care era egală cu a celor ce au pălmuit și scuipat 
pe Christos. 

Țăranii ce veneau la vot l-au descoperit pe 
desrobitorul lor în zăpadă, rănit grav. L-au ridicat 
şi dus la spital spunând: 

— Am adus pe apostolul neamului românesc 
căruia ticăloşia omenească i-a mai dat odată bote- 
zul martirajului. 

Și alegerea s'a făcut fără cel ales. Voturile 
puse de ţărani în urnă şi-au schimbat înfățișarea 
la despuierea scrutinului punând în posesiunea 
mandatului pe agresorul celui ce zăcea cu rănile 
pansate, dar cu inima sângerîndă în spitalul din 
Baia Mare. 

Când prefectul de Satu Mare și-a exprimat 
regretul pentru cele întâmplate, Vasile Lucaciu a 
răspuns; 

— Faptul e caracteristic epocei în care trăim. 
Năvala după mărire și avuţie e așa de mare, încât 

mulți dntre noi îşi uită de sine și se dedau la acte, 
pe cari trebue să le regrete o viaţă întreagă și se 
rușinează de ele, mai ales când nu-i vede nimeni, 

In reconvalescenţă Vasile Lucaciu se plimba cu 
un tânăr profesor prin grădina Romei din Satu 
Mare. In faţa lor venea o doamnă de vârstă mijlo- 
cie, Ea ducea de mână o fetiță de 7—8 anișori. 

— Sărut mâna Sfinția Voastră! — salută fe- 
meea, 

— Onoare Dumitale, scumpă Doamnă — răs- 
punse Lucaciu, 

— Cine este domnul acela căruia ia-i spus 


sărut mâna, tușică? — întrebă fetiţa, 
— Este dr Vasile Lucaciu, un erou al neamului, 
care a făcut unirea — odorule,. 


— A făcut unirea, așa ca Domnitorul Ale- 
xandru loan Cuza? 

— Da, scumpo, așa ca Alexandru loan Cuza. 

— Atunci de ce nu l-au dat afară din ţară şi 
de ce nu l-au ucis? — întreabă fetiţa cu naivitate. 

Vasile Lucaciu întoarse capul și un zimbet 
amar i se încrispă pe buze. 

— Vezi, asta-mi mai lipsea — zise el însoţito- 
rului său, 

CAP. XVII. 
SFÂRȘITUL 


Ori cât de glorios e un sfârșit, el totuși e tra- 
gic, Moartea eroilor de orice fel, cari s'au ridicat 
la glorii și mărire prin lupte mari şi acte eroice, 
este o notă tragică și atunci, dacă în viața lor nu 
au trăit nici o tragedie. Moartea lui Vasile Luca- 
ciu, deşi a venit după izbânda idealului naţional, 
pentru care el a luptat mai mult decât oricare 
dintre contimporanii săi, a fost totuşi o tragedie 
impresionantă, 

Dupăce a luat botezul martirajului fizic, chiar 
dela unul dintre aceia pe cari el i-a chemat să 
vie să elibereze Ardealul de sub jugul strein, Vasile 
Lucaciu, fără a se  tângui, simțindu-se slăbit s'a 
retras într'o odăiță modestă dintr'o stradă laterală 
la Satu Mare. Voia să-şi odihnească trupul istovit 
de luptele ce le-a dus o jumătate de veac, pentr'un 
ideal pe care azi îl vedea împlinit. Un incident 
desonorant, nu pentru cel ce l-a suferit, ci pentru 
cel ce l-a aplicat, nu i-a mâhnit sufletul mare și 
nobil. Se simţea atât de fericit prin faptul împli- 
nirii visului său, încât lipsa de recunoştinţă a celor 
ce au venit să profite pe urma rodului luptelor sale, 
nu l-au putut răni în suflet, într'o măsură atât de 
mare, încât să se tânguiască. Ingrijorarea sa a fost 
mai mult de natură obștească. 

14 

— Ce va fi cu bietul popor, cu țăranul român 
eliberat de sub jugul magnaţilor, dacă se năpustesc 
acum asupra lui atâţia profitori lacomi? — se în- 
treba el. Nu va veni oare o nouă robie? 

Dar tot el răspundea: 

— Dumnezeu din Cer, care a ajutat poporului 
românesc să se elibereze din robia cruntă și 
nedreaptă ungurească, îi va ajuta desigur să înlă- 
ture lăcustele ce se năpustesc pe ogorul lui şi să 
se ridice la înălțimea fixată de destinul său. 

Cu sufletul împăcat şi cu credința că Dumne- 
zeu va da poporului român conducători demni, cari 
să-l ducă maideparte pe calea destinului său, dr 
Vasile Lucaciu trăi retras în odăița sa şi se gândea 
la trecutul său, la luptele ce le-a dat, la succesele 
ce le-a avut și zimbea fericit când auzea strigând 
pe stradă băiatul vânzător de ziare: 

— Universul, Dimineaţa, Adevărul, Izbânda, 
Patria, Renașterea Română! ` 

Se scula de dimineaţă și aștepta răsăritul 
soarelui în grădinița de flori din dosul căsuţei în 
care locuia. „Privea cu bucurie de copil oglindirea 
razelor solare în petalele florilor de toamnă, cari 
împodobeau grădinița. Menajera sa, o doamnă 
preoteasă în vârstă, plină de respect şi admira- 
țiune pentru Leul dela Șișeşti, îi aducea o ceașcă 
de cafea cu lapte, pâine de secară și unt. 

— De ce nu poftiți un corn sau pâine albă? — 
întreabă ea. 

— 70 de ani am mâncat numai pâine neagră, 
la ce bun să'm-i schimb acum felul de mâncare?— 
răspuse Vasile Lucaciu, — Nu de accea sa făcut 
România Mare, pentruca să ne schimbăm felul de 

mâncare și să ne îmbuibăm în bunătăţi, ci pentruca 
să ne ridicăm sufletește şi bucurându-ne de liber- 
tate să ducem lupta mai departe pentru noui postu- 
late de ordin cultural, naţional şi social, Deviza 
noastră ar trebui să fie: „Nici o bucată de pâine 
albă în gura noastră, atâta vreme, cât mai sunt 
români cari nu au nici pâine neagră. 

Vasile Lucaciu se plimba gânditor prin gră- 
dină. Medita asupra mersului treburilor obşteşti, Se 
simțea obosit, Corpul său istovit de timp și de 
lupte dorea odihna. l-ar fi căzut asa de bine dacă 
ar fi avut pe cineva să-l îngrijască şi cu suflet 
bun să-i ungă sufletul cu miresme. 

— Nu am pe nimeni, — constată el cu tristeţe. 
In luptele mele am avut cel puţin dușmani, acum 
la bătrineţe nu mai sunt băgat în seamă şi nu mai 
am nici dușmani măcar. E o tragedie că marile, 
personaşii nu dispar atunci când şi-au împlinit mi- 
siunea ce o aveau, Badea Gheorghe este mai de 
invidiat, A presidat Adunarea Naţională la Alba 
Iulia, apoi s'a stins. Decepţiile nu le-a cunoscut. 

Obosit se așeză pe o bancă. Ședea adâncit pe 
gânduri, când un tânăr, cu o voce blândă îl făcu să 
tresară, Era profesorul Aurel Coza. 

— Tot mai este cineva care nu ma dat uitării 
— zise Lucaciu văzând pe profesor. 

— Nu numai cineva, ci întreaga ţară, toate 
inimile bat pentru D-voastră scumpe maestre, — 
răspunse stăruitor profesorul Coza. —  Pentrucă 
sufletul poporului român e curios şi adânc. E] 
cuprinde cu greu pe cineva în sine, dar cel ce a 
pătruns odată, nu mai iasă. Nu există forță sau 
baionetă care să-l scoată de acolo. Poporul e ca 

un copil. Totdeauna caută un conducător, caută un 
idol în care să creadă şi în care să spere. Și e feri- 
cit dacă nu sufere decepţii, dacă credinţa nu-l în- 
șală, Și în D-voastră nu s'a înșelat. 

— Azi sunt prea numeroși aceia cari se eri- 
jează în conducători și salvatori ai poporului — ob- 
servă Lucaciu cu indiferenţă. 

— În lipsa unuia care să fie adevăratul con- 
ducător. Aduceţi-vă numai aminte cum trăesc Av- 
ram Iancu, Horia în legendele și doinele populare, 
Când poporul este impilat trăește mai mult prin 
suflet şi eroii lui sunt de sute de ori eroi. Ei nu vor 
putea fi uitaţi niciodată, Credeţi că acest popor 
poate da uitării pe un binefăcător al său? Poporul 
nu uită niciodată. Nici atunci dacă conducătorii lui 
momentani voesc, se străduesc să-l facă să uite. 

— Poate să ai dreptate. Faptul ce mă întri- 
stează e că tocmai copilăria poporului dă posibili- 
tate multora să exploateze această copilărie în 
favoarea lor. Dacă toți conducătorii s'ar putea 
ridica la înălțimea chemării lor și ar avea în vedere 
numai interesele obștești, nu ale lor personale, 
momentane și egoiste, nu m'ar durea nimic. Nu mă 
doăre cazul ce mi s'a întâmplat mie. Aceasta e 
durerea unui singur om, Eu îmi tem națiunea. Acel 
popor copil, care atât de ușor poate fi indus în 
eroare. Căci vezi, și cele mai sfinte idealuri își au 
profitorii lor, cari nu se interesează decât de scopu- 
zile lor egoiste, se întroduc, se vâră unde nu sunt 
chemaţi, și fiindcă nu sunt scrupuloși le reușește. 
In acest timp adevărații luptători ai cauzelor mari, 
cari și-au contopit viaţa lor în interesul general 
obştesc, se prăpădesc și sunt desconsiderați și daţi 

laoparte, ba de multeori persecutați. Pentrucă ei 
nu se lingușesc și nu se vâră, căci sunt convinși de 
dreptatea cauzei și le-ar fi ruşine să primească 
vre-o răsplată pentru sacrificiul lor. 

— Vezi dragă, — continuă el după o scurtă 
pauză — de asta sunt îngrijorat. Noi, luptătorii 
unirii, ne-am făcut datoria, acum vine epoca ace- 
lora cari s'au ascuns când a fost vorba de fapte și 
de sacrificii, dar acum, după izbândă, apar la supra- 
față şi cu lozinci mari pe buze caută să culeagă 
laurii, 
O tusă îi zgudui corpul și nu mai putu continua. 

Aurel Coza îl ridică și îl conduse în cameră cul- 
cându-l pe divan. 

Şi dela această dată, Vasile Lucaciu nu mai pă- 
răsi patul. 

Presimţirea ce-a avut-o în ziua aceea se împlini 
în tocmai. 

După trei luni de suferiță și-a închis ochii, 
fără să-l fi vizitat cineva. El și-a dat obştescu-i 
suflet într'o noapte cețoasă la 29 Noembrie 1922, 

CAP. XVIII 
MEDALIE PE COȘCIUG 


Vestea morţii lui Vasile Lucaciu deranjă pe 
mulți politiciani din treburile lor cotidiane, după 
cum a scuturat din toropeala ei opinia publică, care 
își rumega liniștită profitul conjucturei. Ziarele au 
început să scrie articole elogioase despre Vasile 
Lucaiu, şi... câteva zile, în toată România nu se 
vorbea decât de „eroul Memorandului”: de Leul 
dela Șișeşti, care închise ochii pe vecie. Un curent 
străbătea ţara dela un capăt la altul: 

— S'a stins Vasile Lucaciu — ziceau politi- 
cianii, și conștiința începea să se deștepte remuș- 
cătoare în sufletele lor. 

— TTrebue să-i facem funerarii naţionale — 
ziceau, și se pregăteau de o înmormântare fastu- 
oasă, Miniştri și deputaţi își pregăteau discursuri 
funerare pentru a le rosti la căpătâiul aceluia care 
a fost dr Vasile Lucaciu. 

Privirile se îndreptau spre Satu Mare, unde era 
așezat pe, catafalc Leul dela Șisești. Dela București 
veneau reprezentanții marilor cotidiane, cu foto- 
riporteri, pentru a eterniza pe hârtie fisura neîn- 
suflețită a lui Vasile Lucaciu. Au venit Archiepis- 
copul dr Valeriu Traian Frențiu, cu un sobor de 
preoţi dela Oradea, Episcopul dr luliu Hossu dela 
Gherla și Episcopul Niculescu dela Lugoj. La bise- 

rici se pontificau requiemuri, instituții culturale şi 
politice trimiteau telegrame de condoleanţe fami- 
liei îndoliate, asociaţiile culturale își  convocau 
membrii în ședințe îndoliate, la școli profesorii arä- 
tau meritele celui dispărut, coruri de şcolari cântau 
Doina lui Lucaciu și declamau poezii ocazionale ... 
şi toate astea pentrucă, și numai de aceea, fiindcă 
Vasile Lucaciu a încetat de a mai fi. 


Pentru întregirea acestei sărbătoriri tardive 
însuşi primul ministru al ţării Ion I, C, Brătianu a 
venit personal cu o decorație, cu care a decorat... 
sicriul în care se afla corpul neînsufleţit al lui Va- 
sile Lucaciu: „Ordinul Steaua României în grad de 
mare Comandor..." . 

Episcopul dr Iuliu Hossu de Gherla, care uitase 
să-l reabiliteze de sub grava acuză ce i-o adusese 
episcopul Ioan Szabó, abia acum îşi aduse aminte, 
că trebue să-l avanseze la rangul de vicar epis- 
copesc: 

— „in numele Bisericii pe care o reprezint și 
al cărei fiu credincios a fost dr Vasile Lucaciu, aduc 
la cunoștință că Consistorul a ridicat pe dr Vasile 
Lucaciu la rangul de Vicar Episcopesc." 


— De ce vor fi venit aceste onoruri abia acum, 
când e prea târziu — întreabă un tânăr pe prietenii 
din jurul său, 

— Pentrucă Vasile Lucaciu nu mai are acum 
puterea să protesteze, — răspunde alt tânăr în 
ochii căruia strălucea o flacără idealistă, — El 
zace acum nepăsător în sicriu şi nu mai poate 
ridica cuvântul pentru a îndruma pe politiciani să 
nu-i facă lui onoruri, ci să le facă poporului român, 

dându-i posibilitate de viaţă, cultură și fericire. — 
Închie el, 

In sunetele corurilor, muzicei şi discursurilor 
funerare, corpul neînsuflețit al lui Vasile Lucaciu, a 
fost transportat la Șişești, unde a fost primit cu 
lacrimi de către ţărani, singurii poate, cari în 
marea de participanți l-au regretat sincer şi au 
vărsat lacrimi adevărate pentru pierderea aceluia 
care a fost dr Vasile Lucaciu. 


x 


Acum, la Satu Mare, unde Lucaciu a luptat și 
a suferit atâta, răsare ca din pământ figura de 
bronz a Leului dela Şișeşti, par'că ar voi să zică: 
— Eu, care am creiat afirmarea românească 
aci, voi veghea, ca ea în veci să nu fie știrbită... 

PANEGIRIC 


Printre cei ce au rostit discursuri funerare la 
catafalcul lui Vasile Lucaciu a fost şi Octavian 
Goga. El spune următoarele: 

„Profeţii visurilor împlinite, ocrotitorii idealu- 
rilor realizate, generalii marilor izbânzi, deobicei 
pleacă discret din lume. Ei încarnează principiul 
luptei, prin ei cere cuvânt zbuciumul  masselor 
anonime, Până în clipa biruinţei mulțimea e suspen- 
dată de privirea lor şi-i urmează cu instinctul sigur 
al supunerii salvatoare. Ei pronunță cuvântul de 
ordine, ei dau semnalul de atac, Sosit odată timpul 
însă, nervii se destind, disciplina morală se ate- 
nuiază, rândurile se sparg, ierarchia valorilor sufere 
o eclipsă trecătoare, arena e năpădită de figuranţi 
și banchetul biruitorilor răsună zgomotos şi profan, 
In acest val de beatitudine stearpă, marele chinuit 
nu e la locul lui, el se dă binişor laoparte şi sin- 
Surătatea creatoare îl învălue cu încetul. Pe la 
răspântii se strigă încă lozincile lui, praznicul e în 
toiu, dar comandantul e absent. 

Dacă moartea îl cercetează în asemenea mo- 
mente, se găsește părăsit și uitat, pentrucă el s'a 
topit în eternitate, deodată cu izbânda şi de aceea 
plecarea lui e discretă și tristă ca un cântec dede- 
parte întrun amurg de toamnă. 

Aşa s'a dus din mijlocul nostru părintele Vasile 
Lucaciu, închizând în sicriul lui protestarea istoriei 

Ardealului românesc de o jumătate de veac. Sunt 
oameni predestinați să concentreze în sufletele lor 
aspirațiunile publice, OAMENI DRAPEL, cari se 
ivesc pe toate câmpurile de luptă aducând par'că 
de sus mistica flacără a credinţei. 

Sunt Tyrteii Eladei, proroci, cum le zice vechiul 
testament, EROI, cum îi numeşte Carlyle. Fiinţa 
lor este un rezumativ al societății o concretizare a 
operei. Vasile Lucaciu a fost zidit din acest rar 
aluat. Frământarea politică a românismului încă- 
tușat sub Habsburgi de prin anii 80 ai veacului tre- 
cut și până acum după unire, se confundă cu zbu- 
ciumul lui personal. În această vreme, ori unde a 
fost Ardealul luptător, ori unde s'au afirmat drep- 
turile lui de existenţă, fie că s'au răscolit valurile 
sentimentului popular, dincolo și dincoace de Car- 
paţi, fie că s'au agitat adevărurile în fața duşmanu- 
lui sau în obrazul umanității, — ori unde a fost 
risipire de energie, ori unde au fost suferințe pen- 
tru neam, pretutindeni înseamnă că așa a vrut să 
fie acest popă dela Șișești, mândru ca un senator 
Roman și frumos ca un cardinal de pe vremea re- 
nașterii italiene. 

Vasile Lucaciu — ca structură sufletească și 
moştenire intelectuală — e continuatorul direct al 
treimei noastre din veacul al XVIII-lea. Trims din 
Ardeal în ucenicie pe malurile Tibrului se întoarce 
acasă în suflet cu splendorile Romei. Ca și Petru 
Maior, Samuil Clain şi Gheorghe Șincai, părinții 
redeșteptării noastre, tânărul vlăstar dela Baia- 
Mare, sub adăpostul aceloraşi ziduri dela „Propa- 
ganda Fide”, sub acelaș cer clasic al anticului La- 
țiu, și-a împletit concepția de viață sub impulsurile 

monumentalității Romane reînviată de strălucirea 
Vaticanului. De aici, de sub arcurile de triumf, de 
sub coloanele de marmoră ale Coloseului, de sub 
cupola dela Lateran, din simfonia de culori ale 
stampelor lui Rafael, din retorica amvonului dela 
San-Pietro şi din toată vâltoarea resorgimentului 
italian, din care se resimţeau încă pronunciamentele 
lui Mazzini și gesturile largi ale lui Garibaldi, din 
lumea aceasta de spectori luminoşi și sugestiuni 
mărețe, s'a înfiripat cateschismul fanatic al acestui 
preot, care avea ca supremă dogmă latinitatea. 
Acest crez i-a dat arsenalul ds gândire, scutul de 
apărare și ţinta de luptă. 

Temperament pasionat, plămădit din sănătatea 
robustă a ţăranilor noștri, optimist și păstrând la 
bătrinețe sub sprincenele arcuite picăturile de lu- 
mină ale unui romantism tineresc, el preconiza 
acțiunea şi nu se putea închide în  contemplația 
unei chilii mănăstirești, Revărsănile lui energice 
cutropitoare se cereau la larg în fața mulțimei cu 
mii de capete. Vasile Lucaciu a adus deci pe 
tărîmul politicei militante patrimoniul de simţire 
dela Roma. Latinitatea şi-a găsit în el pe vijeliosul 
tribun, ideea naţională pe agitatorul implacabil, Ce 
spectacol de măreție epică, zvârcolirea lui de 40 
de ani pentru desrobirea unui colț de omenire! A 
fost idolul adunărilor populare pe cari le zguduia 
avântul lui de retor ca un torent de lavă aprinsă: 
a fost locatarul închisorilor din Vacz și Seghedin 
pe urma Memorandului dela Viena, a făcut să 
tresară cinismul parlamentului unguresc, a  stors 
lacrimi la cetăţenii din Ploești acum un sfert de 
veac, s'a cheltuit, s'a risipit pe toate cărările 

neatingând nici o deșertăciune cu haina lui simplă 
de popă dela ţară, negăsindu-și altă răsplată decât 
dragostea furtunoasă a mulțimei, care l-a încununat 
cu aureola legendei şi l-a trecut în doine, ca pe 
eroii baladelor populare. 

Părintele Lucaciu a crescut așa pe fiecare zi 
confundându-și rostul lui cu ţara robită. De pretu- 
tindeni, din mijlocul vârtejului de unde se urca 
profilul lui de vultur, ochii catifelați priveau de- 
parte spre Columna lui Traian și glasul lui plin de 
sonorități de clopot, pios ca o rugăciune sau tună- 
tor ca o răsvrătire, rostea crezul iluminat prins 
în curatele și stângacele versuri românești: 


„Mama Roma cea bătrînă, 
Mi-a pus arma astan mână”, 


A sosit în sfârșit ziua, când drama s'a apropiat 
de punctul culminant. Visul milenar fulgera în con- 
ştiinţa neamului nostru, continentul se încleștase în 
uriașa lui încăerare ca la judecata din urmă de pe 
păreţii Capelei Sixtine. Părintele Vasile Lucaciu în 
acele zile şi-a înțeles chemarea de profet, dându-și 
seamă, că îndrumătorii unui neam, în vremuri de 
grea cumpănă trebue să treacă examenul moral. 
Şi-a părăsit deci casa dela Șișești, s'a scuturat de 
obezile tăcerii prudente și luînd toiagul pribegiei 
în mână, luptătorul Ardealului s'a ivit ca o furtună 
în Capitala României, acolo unde trebuia să love- 
ască spada liberatoare. 

In această perioadă părintele Lucaciu a  înde- 
plinit cea mai înaltă misiune politică a vieţii sale, 
având rolul de factor determinant al ideii care tre- 

buia să aprindă războiul de desrobire, dar salvând 
în acelaş timp pe seama umanităţii și demnitatea 
românismului din Ardeal. 

Din cele dintâi zile ale toamnei anului 1914, 
neastâmpărul rodnic al acestui bătrîn s'a deslănțuit 
în fierbere fără răgaz, In fruntea Ligei dela Bucure- 
ști, care devenise un Minister al conştiinţei naţio- 
nale întrunind toate căpeteniile ţării, alături de Ni- 
colae Filipescu, în ale cărui cuvinte de granit se 
săpau adevărurile de rasă ale vechilor boieri româ- 
ni, alături de Barbu Delavrancea, tribunul înviforat 
de cântecul nostru de biruință, alături de fermecă- 
torul verb al lui Take Ionescu și împletiturile de 
fulgere ale lui Nicolae Iorga, părintele Vasile Lu- 
caciu aducea prestigiul suferinţei și încercările de 
prooroc din Biblie, acele vibraţiuni metalice cari se 
prăvăleau în suflete ca o zuruitură de lanţuri. 

Această biciuire a sufletului românesc dela un 
capăt la altul al ţării, necontenit vreme de doi ani 
de zile, acest curs pripit de pedagogie naţională, ca- 
re a împlinit multe lacune de cunoștință și a resus- 
citat instincte adormite, ne-a dat războiul, 

Istoriograful de mâine va descifra din vălmășa- 
gul marilor frământări rolul mortului de azi. 

Războiul însuși l-a așezat pe tribunul de ieri în- 
tr'o nouă postură de apărare; moșneagul a apucat 
drumul streinătăţii să strige Occidentului protesta- 
rea noastră, 

El a răscolit atenţia publică în America, a or- 
ganizat legiuni de voluntari în Italia, a ținut confe- 
rinţe în Elveţia, a răspândit broșuri și a raliat pre- 
tutindeni lumea în jurul cauzei românești. 

La Paris, când se ţeseau firele congresului de 

pace, figura lui vioaie era revărsată de o lumină 
nouă, 

Latinitatea biruise și fruntea largă a acestui 
mag călător, îmi aduc aminte, pe urma unei cuvân- 
tări a italianului Ferrero; — primise par'că un joc de 
lumini necunoscute încă. Era în frenezia triumfului, 
sorbea nectar de simpozionul idealului împlinit şi 
buzele i se strângeau într'o linie dârză de pretor 
greco-roman, smuls par'că dintr'un basorelief din 
arcul de triumf al lui Titus Vespasianus, O ceată de 
diplomaţi streini priveau cu admiraţie făptura lui, 
care era' cea mai perfectă legitimaţie a descenden- 
tei noastre, și când un american l-a întrebat dacă și 
Ardealul gândește la fel cu noi, părintele Lucaciu 
i-a răspuns cu o demnitate calmă: 

„Fiţi liniștit domnul meu, acolo unde sunt eu, 
acolo bate inima Ardealului”, 

Avea atât de multă dreptate! 

După biruinţă, întors acasă, cu lacrimi în ochi, 
uitându-se împrejur în lumea nouă și în roiul cete- 
lor recente de naționaliști neofiţi, bătrinul schiţa un 
zimbet de indulgență. Vasile Lucaciu nu avea nimic 
de cerut; — îl răsplătise Dumnezeu în visul lui, şi-i 
era deajuns. 

Concepţia lui politică însă păstra aceeași linie 
dreaptă, El, marele dărîmätor de hotare, cerea to- 
pirea granițelor sufletești, dorea plivirea grabnică a 
buruienilor din trecut, pentru deplina consolidare a 
acestei țări, pe care inima lui largă se obișnuia de- 
mult să o iubească de-o potrivă. 

În plină acţiune l-a țintuit boala pe patul de su- 
ferință. A fost o agonie lungă, o pulverizare lentă 
spre neant, Din toate părţile striga chiotul energiilor 

desrobite de el, în vreme ce moartea lui se depăna 
discretă ca un psalm în surdină. 

Vasile Lucaciu murea sărac într'o suburbie din 
Satu Mare și când l-am văzut astă vară într'o că- 
suță strâmtă — nu mai era decât craterul unui vul- 
can stins. De sub pleoape abia mijeau ultimele lică- 
riri de jăratec, 

Astăzi cărbunele s'a stins, ochii părintelui s'au 
închis pe veci. 

Pleacă dintre noi cel din urmă romantic — re- 
prezentantul perioadei eroice din politica Aredalu- 
lui — lăsând generaţiei de azi moștenire imaginea 
lui luminoasă — darul cel mai trebuincios, într'o 
vreme copleșită de o concepție prea positivă. 

Toate steagurile se pleacă în fața acestui sicriu, 
asupra căruia, în numele Ardelenilor cu cari ai pri- 
begit ieri pe drumul idealului, părinte Vasile, eu, 
smerit ucenic, arunc astăzi un bulgăr de țărină. 


Octavian Goga. 

POST SCRIPTUM 


Terminând această lucrare, bazată pe date cu- 
lese de pe unde am putut, dar cele mai preţioase le- 
am obţinut dela d-l prof. Aurel Coza, directorul Li- 
ceului „Dr Vasile Lucaciu” dela Careii Mari, dela 
părintele protopop dr Ilie Dăianu din Cluj, dela pă- 
rintele Iuliu Şurani, preot la Șișești, dela d-l dr 
Epaminoda Lucaciu, fiul „Leului dela Șișeşti”, con- 
sultând și broşura lui Alexandru Ciura; „Biografia 
Părintelui Vasile Lucaciu, ziare şi reviste românești 
şi unsurești, am făcut și o vizită la Şișești, 

Dela Baia Sprie am plecat pedestru până la 
Șișești și astfel avuse-i prilejul să contemplu fru- 
moasa regiune dela poalele munților Maramureșu- 
ui, Satul Șișești este așa cum mi l-am imaginat: că- 
suțe românești resfirate printre grădini pe o coastă 
nu prea piezișă. Cu deosebirea că biserica „Uhnirei 
Tuturor Românilor” nu se află deasupra satului, ci 
la mijloc, mai jos de șoseaua judeţeană ce străbate 
comuna, 

Când sosesc, la biserică e tocmai servici divin, 
E zi de sărbătoare, Țărani evlavioși îşi fac rugăciu- 
nea, Am prilej să examinez inscripţiile de pe biseri- 
că, Am rămas uimit de arta cu care a fost lucrat 
acest templu istoric. Este mai impozant decât mi 
l-am închipuit. Este un adevărat cap de operă. Bise- 
rica e construită în formă de cruce bizantină, cu o 
impunătoare cupolă la mijloc, care predomină cele 


www.dacoromanica.ro 


225 


două turnuri din față. In faţă stâlpii mari, cari amin- 

tesc sistemul de construcţie romană. În interior în 

aripa dreaptă se află statuia Maicii Domnului, pat- 

roana acestei biserici, La stânga statuia de bronz a 

Leului dela Șișești, întemeetorul acestei biserici, 
Pe frontispiciu inscirpţia istorică: 


„PRO S UNIONE OMNIUM ROMANORUM”, 
iar dedesubt; 

„Senatus Popolusque Romanus Sisescienzis. Po- 
suit in Anno Domine 1890", 

Istoricul icoanei „Maicii Românilor” ce se află 


de asemenea în biserică Vasile Lucaciu îl descrie 
în „Schițe istorice” 1892. 


e 


„Parochia Şişeştilor este una din cele mai vechi 
din aceste provincii locuite de români. Insemnări 
scrise nu avem, decât dela 1672. Tradiţiuni poporale 
însă arată, că în această comună au fost în timpuri 
foarte îndepărtate viață culturală și industrială cum 
abia ne putem închipui. Aşa se vorbește, că vechea 
biserică parochială s'a zidit încă pe timpul, când 
„strămoșii noştri Romani au fost stăpâni”. Eu am 
ținut şi țin vorba asta ca ascunsă în pieptul meu și 
caut, unde aș putea găsi ceva date positive în acea- 
stă privință, 

Când am demontat turnul de pe biserica cea 
veche, am fost cu grijă, nu cumva se află vre-o în- 
semnare sau vre-un „veleat"”, care să ne lămureas- 
că, Am găsit pe o grindă un „veleat"” cu litere ciri- 
le — „a. m. g." — adecă 1043, Biserica cea veche 
de lemn a fost zidită cu ușe laterală către amiea- 
zăzi, Cu timpul a devenit mică şi poporul a mărit-o 

15 

adaugând un pridvor și tăind ușă de intrare către 
Apus. „Veleatul” tăiat deasupra uşei cea veche 
arată că aceasta s'a întâmplat în anul 1672. Impo- 
dobirea pridvorului — şi probabil și pictarea tindei 
muierilor — după cum arată „veleatul” din frontul 
bisericii, s'a făcut în anul 1763, 


Această Biserică și cu ea comuna întreagă a 
trebuit să aibă o înesmnătate deosebită. Aceasta se 
dovedeşte incontestabil dintr'un document indiscu- 
tabil: În biserica cea veche se conservă un steag 
lucrat cu multă artă. Mărimea 80X50 cm. Pe am- 
bele laturi sunt picturi frumoase cu inscripțiuni. Pe 
faţă e zugrăvit vulturul cu două capete — în piept 
cu pajura Ungariei — ținând mărul și toiagul împă- 
rătesc. ÎInscripţiunea e următoare, cu litere ciriice: 
„In zilele lui Iosif Împăratul 1783, cu cifre arabe, °) 
„Renumitul sat Fișeşti, Pace dela Leopoldus împă- 
rat: 1672, „Calea ce călătorești taina împlinești'.*) 


Se ştie că sub domnia împăratului Leopold I. 
chiar în anul 1672 au fost cele mai grele tulburări 
în Ungaria şi Transilvania, război civil, lupte reli- 
Gioase, incursiunile lobonţilor, ale curuților, trădă- 
rile de tron şi de patrie din partea nobilimei ma- 
Ghiare. În aceste timpuri grele românii din Fișești*) 
desigur că s'au purtat credincioși în apărarea tro- 
nului și a patriei, de aceea au fost distinși cu ceva 
privilegii, cu carte de pace, care se aminteşte în 
inscripțiunea citată. 


1) Adecă atunci sa făcut copia. 

3) Copie fidelă de pe un original care nu se găseşte. 

3) In scrierile vechi comuna Șişeşti se scrie Fişeşti. 
Eu cred că aceasta e o transformațiune din Făgeşti, luând 
acest nume dela făgetul ce se află pe hotarele ei. 

N'am avut timp, nici mod să caut prin archive 
ce fel de „pace” este aceasta, 

Pe laturea ceealaltă a steagului se află o pic- 
tură, care simbolizează viaţa de odinioară a comu- 
nei, Anume, în partea dreaptă e zugrăvită o gură 
de mină, din care iese un minier împingând un va- 
gonet pe șine încărcat cu pietri scoase din mină. In 
partea stângă e zugrăvită o școală, în uşa căreia stă 
un dascăl cu cartea în mână, și mai mulţi copii că- 
rora le ţine prelegere. 

Această icoană confirmă adevărul tradiţiei 
populare, că în această comună a existat o indus- 
trie minieră foarte desvoltată, ale cărei urme nu se 
mai găsesc, Decât niște grămezi de zgură în mai 
multe puncte ale comunei, dovadă că au existat to- 
pitoare de metaluri nobile, 

In privinţa vieţii religioase Șișeştii a trebuit să 
fie un punct foarte însemnat. În biserica cea veche 
s'a conservat o frumoasă icoană a Maicii Preacura- 
te cu Christos pruncul în braţe, Această icoană a 
fost mândria bisericii din Șișeşti și se numea: „Mai- 
ca Românilor”. Ea a fost vestită ca făcătoare de 
minuni, fapt dovedit cu mai multe tablouri zugrăvite 
pe păreţii bisericei, şi cari sunt totatâtea trofee ale 
Sraţiilor și darurilor aduse şi făcute credincioșilor 
de către Maica Românilor”, 

Una din aceste tablouri reprezintă pocăința 
unui soldat, care se închină în fața icoanei făcă- 
toare de minuni rugânduse la Maica Românilor să 
dea iertare păcatelor sale. Inscripţia deasupra cu 
litere cirilice: „Oșteanul cel păcătos, care sa po- 
căit”, Alt tablou arată o întâmplare cum s'a dove- 
dit nevinovăția unei femei prin intervenţia Preacu- 

ratei Fecioare, Inscripția e indescifrabilă, Se poate 
doar citi: „Minunea Precistei”, Alt tablou zugră- 
vește vindecarea unei bolnave prin intervenţia Fe- 
cioarei Binecuvântate: „Maica Românilor”, Inscrip- 
ţia indescifrabilă, Se poate citi numai „Vindecarea... 
Minunea Precistei”, 

În apropiere de biserică s'a găsit un izvor numit 
«Izvorul Precistei”, La acel izvor se făceau proce- 
siuni, Deasupra izvorului era un fel de Capelă cu o 
„Parie” a icoanei făcătoare de minuni. Pe o icoană 
din biserică se arată o întâmplare minunată cum la 
ruga Maicei Românilor prin stropirea apei din iz- 
vorul Precistei un răposat învie din morți. 

În timpurile trecute părinții noștri au avut de 
luptat cu tot felul de persecuţiuni barbare, Ei n'au 
putut trăi în liniște. Evlavia lor și iubirea către 
Maica Românilor a fost des prigonită din partea 
duşmanilor, 

Așa s'a întâmplat că în anul 1751 nişte eretici 
barbari au năvălit asupra satului Fișești silind pe 
creştini să se lapede de legea lor. Au năvălit asup- 
ra bisericii și au voit să răpească icoana făcătoare 
de minuni. Tradițiunea spune că ei n'au putut-o 
mişca din loc, Maica sfântă le-a amorţit braţele, de- 
prinse a face numai fărădelegi. Atunci au tras cu 
arma asupra icoanei, dar nici gloanțele nu au atins'o, 
Insfârșit Maica Românilor a ajutat pe creștini să 
alunge pe barbari din hotarele lor, Locuitorii evla- 
vioși, pătrunși de mulțumită către bunul Dumne- 
zeu şi către Preacurata Fecioară, au ţinut sfat, cum 
să se pomenească pentru toate timpurile aceste 
semne învederate de ajutor și apărare cerească a 
creştinilor, de limbile necurate, şi au hotărît ca în 

semn de recunoștință şi pentru a nu se mai în- 
tâmpla barbarisme să zugrăvească o icoană fru- 
moasă Mântuitorului Isus Christos, pe care să o 
pună alăturea cu Chipul Precistei, însemnând cau- 
za facerei acestei icoane. 

Și s'a făcut acea icoană, sieton scriind dea- 
supra ei în limbă ungurească aceste versuri: 


1 7 
„Midân ezen Sziiznek képét rut kezével, 
„Egy dühös eretnek puska lövésével 
„Sértette, Laczfalu aztat végezte értelmével, 
„lrassek e kép saját költségéveľ”. 

5 1 


Adecă pe româneşte: „Dupăce un eretic cu 
mâna sacrileagă a vrut să vatăme această icoană a 
preacuratei Fecioare cu glonţ de pușcă, şișeştenii 
au hotărît să se zugrăvească această icoană, 

1751 

Și ambele icoane s'au păstrat până. în ziua de 
azi cu mare cinste de către popor. 

Dupăce s'a dărimat capela deasupra izvorului 
Precistei, a fost astupat, pânăce în anul 1886 s'a 
deschis din nou şi acum este în folosința publicului 
credincios, așteptând ca un creștin evlavios, iubitor 
al Preacuratei şi dăruit cu putere dela Dumnezeu, 
să zidească din nou capela deasupra Izvorului Pre- 


cistei”, 


Dr Vasile Lucaciu, 


În aripa stângă a bisericii se află statuia de 
bronz a „Leului dela Șişeşti”. Sub acastă aripă se 
află cavoul în care este așezat corpul neînsuflețit 

al lui Vasile Lucaciu și al soţiei sale Paulina. Dea- 
supra pe cavou, adecă pe podele se află o lespede 
de marmoră neagră, așezată oblic pe care se poate 
citi inscripţia: 

„Sub această lespede smerită odihnește înflă- 
căratul apostol şi tribun dr Vasile Lucaciu, prin' ca- 
re geniul românesc și-a purtat facla redeșteptării şi 
întregirei neamului. Fiind tu pururi treaz pentru ne- 
voile neamului, drept recunoștință îți făgăduim că 
vei trăi vecinic, mai ales în sufletul nostru al gene- 
raţiilor cari ne creștem în școala patronată de tine: 
Liceul „Vasile Lucaciu” din Carii Mari, care-ţi în- 
chină acest monument, admirându-ţi lupta şi slă- 
vindu-ţi munca și viaţa bineînchegată în fapte mă- 
rețe. Dormi în pace Tu, care ești al tuturor”. 

La cap i se ridică un alt monument, tot din 
marmoră, în formă de soclu, iar pe el un leu relie- 
fat din aramă, El poartă inscripţia: 

Aci se odihneşte „Leul dela Șișești”: dr Vasile 
Lucaciu 1852—1922, și soţia sa Paulina Lucaciu, 
Șerbac 1852—1911, 

Pereţii acestei aripi stânge sunt pictaţi cu mo- 
tive româneşti. Pe ei patru tablouri mari repre- 
zentând: 

1, Părintele Vasile Lucaciu închinând biserica 
Maicii Domnului pentru Unirea Tuturor Românilor 
1886. 

2. Cortegiul marilor națiunei la înmormântarea 
lui Vasile Lucaciu. În anul 1922 la Şişeşti, stând în 
faţa bisericii dela Șișeşti, în frunte cu demnitarii 
statului. 

3. Ispita mântuitorului, simbolizând cum Vasile 
Lucaciu a fost ispitit de procurorul maghiar să re- 

nunţe la luptă, să treacă dincolo, să intre în minis- 
ter, unde va primi un post gras plătit, dar să nu mai 
ducă lupta pentru desmembrarea Ungariei. 

4, Sf, Petru la pușcărie, simbolizând condam- 
narea şi aruncarea lui Vasile Lucaciu la închisoare 
de către unguri, 

Aceste tablouri au fost lucrate din inițiativa 
d-lui Aurel Coza, directorul Liceului „Vasile Luca- 
ciu” din Carei, 

Altarul acestei măreţe biserici este lipsit de 
iconostas, Un ctitor, sau mai mulţi români de ini- 
mă, dacă ar pune mâna cu suflet sar construi şi 
acesta ca o complectare a istoricei opere, 


xt 


Țăranii din Şişeşti şi preotul lor Iuliu Şurani îşi 
dau perfect de bine seama de rolul istoric al lui Va- 
sile Lucaciu și de opera lui și sunt mândri că Luca- 
ciu din satul lor a început marea acțiune pentru 
desrobirea neamului, 

Un băiat tânăr Gavril Mureşan, care nu are de- 
cât școala primară din Șișeşti, îl cântă pe Vasile 
Lucaciu în poezie populară: 


MOARTEA LUI LUCACIU 


Boala lui Vasile Lucaciu 
Retras din funţii din toate 
Il împinge greu spre moarte, 
Il cuprinde spasmul morții 
Şi-i lăsat în voia sorții, 

Că de toți fu părăsit 

Chiar de cei ce l-au iubit, 
Prietenii şi cunoscuți 


www.dacoromanica.ro 


232 


Toţi i se fac nevăzuți, 
Bărbaţii cu cari-a luptat 
In boală'l lasă uitat, 

Nu-i dau doctor lângă pat 
Lui Lucaciu marele bărbat, 
Care pentru astă țară 

A purtat lanţuri şi fiară. 


Azi toți se scârbesc de ei 
Socotindu-l ca mişel, 

Nici în ultima clipilă 

Nu-i dau cinstea ce-o merită, 
Să vină să-l cerceteze 

Să-i aline-a lui durere 
Prin cuvânt de mângăere, 
Dar nici unul nu se'ndeasă 
Ci toți 'n uitare-l lasă, 
Noroc că o preoteasă 

L-a luat să-l îngrijască, 
Ingrijindu-l ca pe-o floare 
Ștergând a feţei sudoare, 
Pe-a cărei bătrâne braţă 
Lucaciu a 'ncetat din viaţă. 


Astfel a murit Lucaci 
La un rând cu cei săraci, 
Și sărac şi părăsil 

Dar cu gândul împlinit 
Lăsând pe urmele lui 
Liberi fii Ardealului, 
Făurind pentru vecie 

O frumoasă Românie! 


Șişeşti, 30 August 1936. 
GAVRIL MUREȘAN 

